Wobsah

# Wjacore cele wubrać

## Praworóžkaty wobłuk wubrać

Ćehńće ze stłóčenej tastu myški wot jednoho róžka do diagonalnje napřećiwneho róžka wobłuka.

## Markěrujće jednotliwu celu

Přewjedźće jedyn ze slědowacych krokow:

- Klikńće a dźeržće potom tastu Umsch (⇧) stłóčenu a klikńće na celu.

- Ćehńće ze stłóčenej tastu myški wobłuk po dwěmaj celomaj, bjeztoho zo byšće tastu myški pušćił a ćehńće wróćo k prěnjej celi. Pušćće tastu myški. Móžeće nětko jednotliwu celu přez ćehnjenje a pušćenje přesunyć.

## Wšelake rozbrojene cele wubrać

Přewjedźće jedyn ze slědowacych krokow:

- Markěrujće znajmjeńša jednu celu. Klikńće potom ze stłóčenej tastu cmd ⌘Strg na kóždu z dalšich celow.

- Klikńće w statusowej lajsće na wobłuk STD / ROZ / PŘID, doniž so PŘIDAĆ njejewi. Klikńće nětko na wšě cele, kotrež chceće wubrać.

## Wuběranski modus přepinać

Klikńće w statusowej lajsće na polo z legendu STD / ROZ / PŘID, zo byšće wuběranski modus přepinał:

Pólny wobsah | Efekt kliknjenja myški
--- | ---
STD | Kliknjenje z myšku celu wuběra, na kotruž sće kliknył. Wuběr wšě markěrowane cele so zběhnje.
ROZ | Kliknjenje z myšku praworóžkaty wobłuk wot aktualneje cele do cele, na kotruž sće kliknył. Abo móžeće ze stłóčenej tastu Umsch (⇧) na celu kliknyć.
PŘID | Kliknjenje z myšku do cele ju hižo markěrowanym celam přidawa. Kliknjenje z myšku do markěrowaneje cele wuběr zběhnje. Abo klikaće ze stłóčenej tastu cmd ⌘Strg na cele.

## Spěšne wuběranje celoweho bloka

Zo byšće praworóžkaty blok celow wubrał, kotryž je wot prózdnych celow wobdaty, stajće kursor do bloka a tłóčće Strg + A.

Podobne temy

Statusowa lajsta

Prošu podpěrajće nas!