Nóžki abo kónčne nóžki zapodać a wobdźěłać

Wobsah

# Nóžki abo kónčne nóžki zasadźić a wobdźěłać

Nóžki na dalše informacije deleka na stronje wo temje wotkazuja, kónčne nóžki na dalše informacije na kóncu dokumenta wotkazuja. LibreOfficeDev nóžki a kónčne nóžki awtomatisce čisłuje.

## Nóžku abo kónčnu nóžku zapodać

1. Klikńće w swojim dokumenće, hdźež chceće kótwičku nóžki/kónčneje nóžki stajić.

2. Wubjerće Zasadźić – Nóžka/Kónčna nóžka – Wosebitu nóžku/kónčnu nóžku zasadźić…

3. Wubjerće we wobłuku Čisłowanje format, kotryž chceće wužiwać. Jeli Znamješko wuběraće, klikńće na tłóčatko Wubrać a wubjerće znamješko, kotrež chceće za nóžku wužiwać.

4. Wubjerće we wobłuku Typ Nóžka abo Kónčna nóžka.

5. Klikńće na W porjadku.

6. Zapodajće nóžku/kónčnu nóžku.

Móžeće nóžki tež zasadźić, hdyž na symbol Nóžku direktnje zasadźić na symbolowej lajsće Zasadźić klikaće.

Móžeće kónčne nóžki direktnje zasadźić, hdyž na symbol Kónčnu nóžku zasadźić w symbolowej lajsće Standard abo Zasadźić klikaće abo wubjerće Zasadźić – Nóžka a kónčna nóžka – Kónčna nóžka.

## Nóžku abo kónčnu nóžku wobdźěłać

- Pokazowak myški so do ruki změni, hdyž jón nad kótwičku nóžki abo kónčneje nóžki w swojim dokumenće dźeržiće.

- Zo byšće tekst nóžki abo kónčneje nóžki wobdźěłał, klikńće do nóžki abo klikńće na kótwičku za nóžku w teksće abo tłóčće cmd ⌘Strg+Umsch (⇧)+Bild ↓.

- To change the format of a footnote, click in the footnote, press Command+TF11 to open the Styles deck, right-click "Footnote" in the list, and then choose Modify.

- Zo byšće wot nóžki abo kónčneje nóžki do kótwički nóžki skočił, tłóčće Bild ↑.

- Zo byšće čisłowanske kajkosće kótwički nóžki abo kónčneje nóžki wobdźěłał, klikńće před kótwičku a wubjerće Wobdźěłać – Wotkaz – Nóžka abo kónčna nóžka….

- Zo byšće formatěrowanje změnił, kotrež LibreOfficeDev na nóžki a kónčne nóžki nałožuje, wubjerće Nastroje – Nastajenja nóžkow/kónčnych nóžkow….

- Zo byšće kajkosće tekstoweho pola za nóžki abo kónčne nóžki wobdźěłał, wubjerće Format – Předłoha strony… a klikńće potom na rajtark Nóžka.

- Zo byšće nóžku wotstronił, zhašejće kótwičku nóžki w teksće.

Z tastowymi skrótšenkami móžeće nóžki a kónčne nóžki zasadźić, wobdźěłać a k nim nawigěrować. Wubjerće Nastroje – Přiměrić… – rajtark: Tastatura a zapodajće note do pola Funkcije, zo byšće móžnosće widźał.

Podobne temy

Wotstup mjez nóžkami

Nóžki/Kónčne nóžki

Tastowu skrótšenku wutworić

Prošu podpěrajće nas!