Wobsah

# Lisćinje přidać

Přidajće wubrane wotstawki, hač jako lisćinowy zapisk abo nic, jako dźěl lisćiny.

Přistup k tutomu přikazej …

Wubjerće Format – Lisćiny – Lisćinje přidać.

Klikńće z prawej tastu na wotstawk a wubjerće Lisćina – Lisćinje přidać.

Klikńće w symbolowej lajsće Naličenske znamješka a čisłowanje na symbol Lisćinje přidać.

Lisćinje přidać

Lisćinowe popisanje a formatěrowanje zasunjenjow so na wubrane wotstawki nałožuja. Pozicija wotstawkow w dokumenće so njeměnja.

## Njeposrědnje předchadźacej lisćinje jedyn na druhi sćěhowace lisćinowe zapiski přidać

1. Wubjerće jedyn na druhi lisćinowy zapisk abo wjacore z nich, započinajo z prěnim zapiskom, kotryž chceće direktnje předchadźacej lisćinje přidać.

2. Klikńće něhdźe z prawej tastu do wuzběhnjeneho wuběra a wubjerće Lisćina – Lisćinje přidać.

Wužiwajće tutu metodu, zo byšće dwě lisćinje kombinował.

## Lisćinje wubrane wotstawki přidać

1. Wubjerće wotstawki, hač su w lisćinje abo nic, kotrež so maja lisćinje přidać.

   Tłóčće tastu Strg a dźeržće ju stłóčenu po prěnim wuběrje za wjacore wuběry. Jenož jedne znamješko dyrbi so w kóždym wotstawku wubrać, kotryž so ma přidać. Tasta Strg da so pušćić, bjeztoho zo byšće wuběry zhubił, ale dyrbi so tłóčić, hdyžkuli do dokumenta klikaće, zo byšće wuběr wobchował.

2. Tłóčće tastu Strg a dźeržće ju stłóčenu, wubjerće znajmjeńša jedne znamješko w lisćinje a pušćće potom tastu Strg.

3. Přewjedźće jedyn ze slědowacych krokow:

- Wubjerće Format – Lisćiny – Lisćinje přidać

- Klikńće w symbolowej lajsće Naličenske znamješka a čisłowanje na symbol Lisćinje přidać.

- Klikńće něhdźe z prawej tastu do wuzběhnjeneho wuběra a wubjerće Lisćina – Lisćinje přidać.

Tuta metoda za čisłowane a njerjadowane lisćiny funguje.

Prošu podpěrajće nas!