Wobsah

# Wotběhowy diagram wutworić

### Zo byšće wotběhowy diagram wutworił:

1. Wubjerće nastroj ze symboloweje lajsty Wotběhowy diagram w symbolowej lajsće Rysowanka.

2. Rozćehńće twar w swojej foliji.

3. Zo byšće dalše twary přidał, wospjetujće poslednje kroki.

4. Wočińće znošnu lajstu Zwjazowaki w symbolowej lajsće Rysowanka a wubjerće zwjazowakowu liniju.

5. Pohibujće pokazowak nad kromu twara, zo bychu so zwiskowe městna zjewili.

6. Klikńće na zwiskowe městno, ćehńće zwiskowe městno do druheho twara a pušćće tastu myški.

7. Zo byšće dalše zwjazowaki přidał, wospjetujće poslednje kroki.

Maće nětko zakładnu strukturu za swój wotběhowy diagram.

### Zo byšće twaram tekst na swojim wotběhowym diagramje přidał

Přewjedźće jedyn ze slědowacych krokow:

- Klikńće dwójce na twar a zapodajće abo zasadźće swój tekst.

- Klikńće na symbol Tekst w symbolowej lajsće Rysowanka a ćehńće tekstowy objekt nad twar. Zapodajće abo zasadźće swój tekst do tekstoweho objekta.

### Zo byšće twarej barbnu pjelnjenku přidał:

1. Wubjerće twar a potom Format – Tekstowe polo a twar – Płonina….

2. Wubjerće Barba a klikńće potom na barbu w lisćinje.

### Zo byšće hotspoty přidał, kotrež druhe folije wuwołuja:

Připokazajće někotrym objektam na swojej foliji interakcije .

1. Wubjerće objekt a potom Format – Interakcija.

2. Wubjerće interakciju w dialogu. Wubjerće na přikład „K přichodnej foliji“, zo by so k přichodnej foliji přešło, hdyž wužiwar na objekt klika.

Podobne temy

Zwjazowaki

Lěpjate dypki

Prošu podpěrajće nas!