Wobsah

# Wotrězk

Nastaja kajkosće wotrězka.

Přistup k tutomu přikazej …

Wubjerće Zasadźić – Wotrězk… – Rejtark: Wotrězk abo Format – Wotrězki…

## Nowy wotrězk

Zapodajće mjeno za nowy wotrězk. Po standardźe LibreOfficeDev nowym wotrězkam awtomatisce mjeno „Wotrězk X“ připokazuje, při čimž X je běžne čisło.

## Zwjazanje

Zasadźuje wobsah druheho dokumenta abo wotrězka z druheho dokumenta do aktualneho wotrězka.

### DDE

Wutworja zwjazanje DDE. Wubjerće tutón kontrolny kašćik a zapodajće potom přikaz DDE, kotryž chceće wužiwać. Nastajenje DDE je jenož k dispoziciji, jeli kontrolny kašćik Zwjazanje je wubrany.

Powšitkowna syntaksa za přikaz DDE je: „<Server> <Topic> <Item>“, při čimž Server je mjeno DDE za nałoženje, kotrež daty wobsahuje. Topic so na městno za Item poćahuje (zwjetša datajowe mjeno) a Item reprezentuje poprawny objekt.

Zo byšće na přikład wotrězk z mjenom „Wotrězk1“ z tekstoweho dokumenta abc.odt jako zwjazanje DDE zasadźił, wužiwajće slědowacy přikaz: „soffice x:\abc.odt Wotrězk1“. Zo byšće wobsah prěnjeje cele z tabeloweho dokumenta Microsoft Excel z mjenom „abc.xls“ zasadźił, wužiwajće slědowacy přikaz: „excel x:\[abc.xls]Tabela1 L1Š1“. Móžeće tež elementy kopěrować, kotrež chceće jako zwjazanje DDE zasadźić a potom Wobdźěłać – Wobsah zasadźić…. Móžeće potom přikaz DDE za zwjazanje pokazać, hdyž wobsah wuběraće a potom Wobdźěłać – Pola….

### Datajowe mjeno / přikaz DDE

Zapodajće šćežku a datajowe mjeno za dataju, kotruž chceće zasadźić abo klikńće na tłóčatko Přepytać, zo byšće dataju pytał. Jeli kontrolny kašćik DDE je wubrany, zapodajće přikaz DDE, kotryž chceće wužiwać.

### Přepytać

Pytajće dataju, kotruž chceće jako zwjazanje zasadźić, a klikńće potom na Zasadźić.

### Wotrězk

Wubjerće wotrězk w dataji, kotryž chceće jako zwjazanje zasadźić.

Hdyž dokument wočinjeće, kotryž zwjazane wotrězki wobsahuje, prašeja so was, hač chceće zwjazanja aktualizować.

## Škit přećiwo pisanju

### Škitać

Škita wubrany wotrězk před wobdźěłanjom.

### Z hesłom

Škita wubrany wotrězk z hesłom. Hesło dyrbi znajmjeńša 5 znamješkow měć.

### Hesło

Wočinja dialog, hdźež móžeće aktualne hesło změnić.

## Schować

Schowa wubrany wotrězk a škita jón před ćišćenjom. Komponenty schowanych wotrězkow so w Nawigatorje šěre jewja. Hdyž swój pokazowak myški nad schowanu komponentu w Nawigatorje dźeržiće, so pokiw pomocy „schowany“ pokaza.

Njemóžeće wotrězk schować, jeli je jenički wobsah na stronje abo we hłowowej lince, nohowej lince, nóžce, wobłuku abo tabelowej celi.

### Z wuměnjenjom

Zapodajće wuměnjenje, kotrež dyrbi spjelnjene być, zo so wotrězk schował. Wuměnjenje je logiski wuraz a dyrbi pak TRUE pak FALSE być.

Móžeće na přikład pólnu wariablu x a jeje hódnotu na 1 stajić. Podajće potom wuměnjenje na zakładźe tuteje wariable za chowanje wotrězka, na přikład: x EQ 1, zo byšće wotrězk schował. Jeli chceće wotrězk pokazać, stajće hódnotu wariable x na 0.

Hdyž wuměnjenja na zakładźe polow datoweje banki wužiwaće, woznamjeńće polo přeco dospołnje přez Database_name.Table_name.Field_name.

## Kajkosće

Widźiće tutón wobłuk dialoga, hdyž aktualny dokument je dokument XForms.

### W přećiwo pisanju škitanym dokumenće wobdźěłujomny

Wubjerće tute nastajenje, zo byšće wobdźěłanje wobsaha wotrězka dowolił, samo hdyž dokument je přećiwo pisanju škitany.

Podobne temy

Syntaksa za wuměnjenja

Wotrězki wužiwać

Prošu podpěrajće nas!