Wobsah

# Diagramy zasadźić

Maće rozdźělne metody, zo byšće nowy diagram wutworił:

- Zasadźće diagram na zakładźe datow z celow w Calc abo Writer.

  Tute diagramy so awtomatisce aktualizuja, hdyž so žórłowe daty měnjeja.

- Zasadźće diagram ze standardnej sadźbu datow a wužiwajće potom dialog „Datowa tabela“, zo byšće swójske daty za tón diagram zapodał.

  Tute diagramy dadźa so we Writer, w Impress a w Draw wutworić.

- Kopěrujće diagram z Calc abo Writer do druheho dokumenta.

  Tute diagramy su wobrazy wokomika datow při kopěrowanju. Njeměnjeja so, hdyž so žórłowe daty měnjeja.

W Calc je diagram objekt w tabeli, kotryž da so kopěrować a do druheje tabele samsneho dokumenta zasadźić, datowy rjad wostanje z wobłukom w druhej tabeli zwjazany. Jeli so do druheho dokumenta Calc zasadźuje, ma swójsku diagramowu datowu tabelu a njeje hižo z originalnym wobłukom zwjazany.

## Diagram w tabelowym dokumenće Calc

1. Klikńće znutřka celoweho wobłuka, kotryž so ma we wašim diagramje předstajić.

2. Klikńće na symbol Diagram zasadźić w symbolowej lajsće Standard.

   Widźiće diagramowy přehlad a diagramowy asistent.

3. Sćěhujće instrukcijam w diagramowym asistenće, zo byšće diagram wutworił.

## Diagram w tekstowym dokumenće Writer

W dokumenće Writer móžeće diagram na zakładźe hódnotow w tabeli Writer zasadźić.

1. Klikńće do tabele Writer.

2. Wubjerće Zasadźić – Diagram….

   Widźiće diagramowy přehlad a diagramowy asistent.

3. Sćěhujće instrukcijam w diagramowym asistenće, zo byšće diagram wutworił.

## Diagram na zakładźe swójskich hódnotow

- Wubjerće we Writer, w Draw abo w Impress Zasadźić – Diagram…, zo byšće diagram na zakładźe standardnych datow zasadźił.

- Móžeće standardne datowe hódnoty změnić, hdyž na diagram klikaće a potom Napohlad – Datowa tabela… wuběraće.

Podobne temy

Diagramowy asistent – diagramowy typ

Diagramowy asistent – datowy wobłuk

Diagramowy asistent – Datowy rjad

Diagramowy asistent – Diagramowe elementy

Diagramowe wóski wobdźěłać

Diagramowe legendy wobdźěłać

Diagramowe titule wobdźěłać

Diagramowym hrjadam teksturu přidać

Prošu podpěrajće nas!