Wobsah

# Regularne wurazy w tekstowych pytanjach wužiwać

Regularne wurazy su wosebite mustry, kotrež so wužiwaja, zo bychu tekst namakali a manipulowali a wam pomhali, wěste informacije w tekstach namakać.

Pytanje z regularnymi wurazami so wot pytanja ze zastupowacymi symbolemi rozeznawa. LibreOfficeDev Writer jenož pytanje z regularnymi wurazami podpěruje.

Móžeće regularne wurazy wužiwać, hdyž tekst w dokumenće pytaće a wuměnjeće. „s.n“ na přikład „syn“ kaž tež „són“ namaka.

1. Wubjerće Wobdźěłać – Pytać a wuměnić….

2. Klikńće na Dalše nastajenja, zo byšće dialog rozšěrił.

3. Wubjerće kontrolny kašćik Regularne wurazy.

4. Zapodajće w polu Pytać pytanski wuraz a regularne wurazy, kotrež chceće w swojim pytanju wužiwać.

5. Klikńće na Dale pytać abo Wšě pytać.

## Přikłady za regularne wurazy

1. Regularny wuraz za jednotliwe znamješko je dypk (.).

2. Regularny wuraz za słowne znamješko \w a \d za decimalnu cyfru.

3. Regularny wuraz žane abo jedne wustupowanje abo wjace wustupowanjow předchadneho znamješka je hwěžka (*). „123*“ na přikład „12“, „123“ a „1233“ namaka.

4. Regularny wuraz za pytanje 0 abo wjace wustupowanjow znamješka je dypk a hwěžka (.*).

5. Regularny wuraz za jedne wustupowanje abo wjace wustupowanjow předchadneho znamješka je plusowe znamješko (+). Přikład: „\w+“ słowo namaka, „\d“ cyfru.

6. Regularny wuraz za tabulatorowy znamješko je \t. POwšitkownje \za wšě typy „mjezotow“ steji, na přikład škitanu mjezotu, nawrót wozyčka …

7. Regularny wuraz za kónc wotstawka je dolarowe znamješko ($). Regularny wuraz za spočatk wotstawka je cirkumfleks a dypk (^.) Regularny wuraz za prózdny wotstawk je ^$.

8. Hdyž regularne wurazy wužiwaće, móžeće znamješka Unicode do narunanskeho znamješkoweho rjećazka z pomocu \uhhhh (4 heksadecimalne cyfry) abo \Uhhhhhhhh (8 heksadecimalnych cyfrow) zasadźić, kotrež so do wotpowědnych znamješkow při wuměnjenju přetworjeja.

Pytanje, kotrež regularny wuraz wužiwa, jenož w jednym wotstawku funguje. To rěka, \n łamanju linki znutřka wotstawka wotpowěduje.

Podobne temy

List of Regular Expressions

Linkowe łamanja wotstronić

Zastupowace symbole w formlach wužiwać

Prošu podpěrajće nas!