Wobsah

# Rozprawy załožić

Rozprawa je tekstowy dokument Writer, kotryž móže waše daty w zrjadowanym porjedźe a formatěrowanju pokazać. W LibreOfficeDev Base maće wólbu, rozprawu pak manuelnje přez ćehnjenje a pušćenje do wokna designera rozprawow pak poławtomatisce přez slěd dialogow w rozprawniskim asistenće załožić.

Slědowaca lisćina wam informacije da, kotrež wam pomhaja rozsudźić, kotra metoda ma so za waše daty wužiwać:

Designer rozprawow | Rozprawniski asistent
--- | ---
Startuje so přez přikaz „Rozprawu w naćiskowym napohledźe załožić...“. | Startuje so přez přikaz „Asistent za załoženje rozprawy wužiwać...“.
Połna fleksibelnosć, zo byšće hłowowe a nohowe linki rozprawy, hłowowe a nohowe linki strony a wjacešpaltowe rozprawy wužiwał. | Wužiwa předłohu Writer, zo by rozprawniski dokument generował.
Wužiwajće ćehnjenje a pušćenje, zo byšće pola datowych sadźbow abo druhe designowe elementy kaž wobrazy abo linije pozicioněrował. | Wubjerće z wjacorych datych móžnosćow, zo byšće datowe sadźby rjadował.
Generuje jónkróćne foto wobrazowki datow. Zo byšće zaktualizowanu rozprawu widźał, wuwjedźće samsnu rozprawu, zo byšće dokument Writer ze zaktualizowanymi datami wutworił. | Móžeće pak jónkróćne foto wobrazowki z njezměnitymi datami generować pak „dynamisku“ rozprawu ze zwjazanjemi z aktualnymi datami, hdyž dataju Base wočinjeće.
Składuje rozprawu jako tekstowy dokument Writer. Składuje informacije, kak so ma rozprawa w dataji Base załožić. | Składuje rozprawu a informacije, kak so ma rozprawa w dataji Base załožić.
Wubjerće Wočinić w kontekstowym meniju abo klikńće dwójce na mjeno rozprawy, zo byšće nowu rozprawu z aktualnymi datami załožił. | Wubjerće Wočinić w kontekstowym meniju abo klikńće dwójce na mjeno rozprawy, zo byšće pak statiske foto wobrazowki datow wot časa wutworjenja znowa widźał pak nowu rozprawu z aktualnymi datami załožił. To wot wašeje wólby na poslednjej stronje asistenta wotwisuje.
Wubjerće Wobdźěłać w kontekstowym meniju rozprawniskeho mjena, zo byšće wokna designera rozprawow ze začitanymi informacijemi wočinił. | Wubjerće Wobdźěłać w kontekstowym meniju rozprawniskeho mjena, zo byšće dataju předłohi Writer wobdźěłał, kotraž je so wužiwała, zo by rozprawu załožiła.

## Nowu rozprawu w naćiskowym napohledźe manuelnje załožić

1. Wočińće dataju datoweje banki, hdźež chceće nowu rozprawu załožić.

2. Klikńće w lěwym wobłuku datoweje banki na symbol Rozprawy.

3. Klikńće na Rozprawu w naćiskowym napohledźe załožić.

4. Slědujće instrukcijam w nawodźe designera rozprawow.

## Nowu rozprawu z rozprawniskim asistentom załožić

1. Wočińće dataju datoweje banki, hdźež chceće nowu rozprawu załožić.

2. Klikńće w lěwym wobłuku datowje banki na symbol Rozprawy.

3. Klikńće na Asistent za załoženje rozprawy wužiwać.

4. Sćěhujće kroki rozprawniskeho asistenta, zo byšće rozprawu załožił.

Podobne temy

Rozprawy datoweje banki wužiwać a wobdźěłać

Datowe banki w LibreOfficeDev Base wužiwać

Přehlad datoweje banki

Prošu podpěrajće nas!