Wobsah

# Podmeni Formulary

Wobsahuje přikazy za aktiwizowanje naćiskoweho modusa formularow, asistentow wodźenskich elementow a zasadźowanje formularowych wodźenskich elementow do wašeho dokumenta.

Přistup k tutomu přikazej …

#### Z menijoweje lajsty:

Wubjerće Nastroje – Formulary.

## Naćiskowy modus

Zmóžnja abo znjemóžnja naćiskowy modus. Tuta funkcija so wužiwa, zo by spěšnje mjez naćiskowym a wužiwarskim modusom přepinała. Aktiwizujće ju, zo byšće formularowe wodźenske elementy wobdźěłał, znjemóžńće ju, zo byšće formularowe wodźenske elementy wužiwał.

## Asistenty wodźenskich elementow

Podawa, hač so ma asistent awtomatisce startować, hdyž so nowy wodźenski element zasadźuje. Tute nastajenje globalnje za wšě dokumenty płaći.

## Kajkosće wodźenskich elementow

Wočinja dialog za wobdźěłowanje kajkosćow wubraneho wodźenskeho elementa.

## Formularowe kajkosće

W tutym dialogu móžeće mjez druhim datowe žórło a podawki za cyły formular podać.

## Formularowy nawigator

Wočinja formularowy nawigator. Formularowy nawigator wšě formulary a podformulary aktualneho dokumenta z jich datymi wodźenskimi elementami pokazuje.

## Aktiwěrowanski porjad

Wočinja dialog Tabulatorowy porjad, zo byšće móhł porjad změnić, po kotrymž wodźenske elementy fokus dóstawaja, hdyž wužiwar tabulatorowu tastu (↹) tłóči.

## Polo přidać

Wočinja wokno, hdźež móžeće polo datoweje banki wubrać, zo byšće jo formularej abo rozprawje přidał.

## W naćiskowym modusu wočinić

Wočinja formulary w naćiskowym modusu, zo by so dał formular wobdźěłać.

### Awtomatiski fokus wodźenskeho elementa

Prošu podpěrajće nas!