Wobsah

# Wotstup

Wužiwajće tutón dialog, zo byšće wotstup mjez formlowymi elementami postajił. Wotstup so jako procentowa sadźba w poměrje k zakładnej wulkosći podawa, kotraž je pod Format – Pismowa wulkosć definowana.

Přistup k tutomu přikazej …

Wubjerće Format – Wotstup…

Wužiwajće tłóčatko Kategorija, zo byšće formlowy element postajił, za kotryž chceće wotstup podać. Napohlad dialoga wot wubraneje kategorije wotwisuje. Přehlad wam pokazuje, kotry wotstup so přez date pola měnja.

## Kategorija

Tute tłóčatko wam zmóžnja, kategoriju wubrać, za kotruž chceće wotstup změnić.

## Wotstup

Definuje wotstup mjez wariablemi a operatorami, mjez linkami a mjez korjenjowymi znamješkami a radikandami.

### Wotstup

Definuje wotstup mjez wariablemi a operatorami.

### Linkowy wotstup

Postaja wotstup mjez linkami.

### Korjenjowy wotstup

Postaja wotstup mjez korjenjowym znamješkom a radikandami.

## Indeksy

Definuje wotstup mjez wyšestajenymi a nišostajenymi indeksami.

### Wyšestajeny

Postaja wotstup za wyšestajene indeksy.

### Nišostajeny

Postaja wotstup za nišostajenymi indeksami.

## Łamki

Definuje wotstup mjez łamkowej smužku a ličakom abo mjenowakom.

### Ličak

Postaja wotstup mjez łamkowej smužku a ličakom.

### Mjenowak

Postaja wotstup mjez łamkej smužku a mjenowakom.

## Łamkowe smužki

Definuje naddołhosć a linijowu tołstosć łamkoweje smužki.

### Naddołhosć

Postaja naddołhosć łamkoweje smužki.

### Linijowa tołstosć

Postaja linijowu tołstosć łamkoweje smužki.

## Hranicy

Definuje wotstup mjez sumowym symbolom a hranicami.

### Hornja hranica

Postaja wotstup mjez sumowym symbolom a hornjej hranicu.

### Delnja hranica

Postaja wotstup mjez sumowym symbolom a delnjej hranicu.

## Spinki

Definuje wotstup mjezy spinkami a wobsahom.

### Nadwulkosć (nalěwo/naprawo)

Postaja wertikalny wotstup mjez hornjej kromu wobsaha a hornim kóncom spinkow.

### Wotstup

Postaja horicontalny wotstup mjez wobsahom a hornim kóncom spinkow.

### Wšě spinki skalować

Skaluje wšě typy spinkow. Jeli potom (a over b) do wokna Přikazy zapodawaće, spinki cyłu wysokosć argumenta wobdawaja. W normalnym padźe tutón efekt docpějeće, hdyž left ( a over b right ) zapodawaće.

### Nadwulkosć

Přiměrja nadwulkosć w procentach. Z 0 procentami so spinki takle stajeja, zo bychu argument w samsnej wysokosći wobdawali. Čim wyša zapodata hódnota, ćim wjetša je wertikalna mjezera mjez wobsahom spinkow a wonkownym ramikom spinkow. Polo da so jenož w kombinaciji z Wšě spinki skalować wužiwać.

## Matriksy

Definuje relatiwny wotstup za elementy w matriksy.

### Linkowy wotstup

Postaja wotstup mjez matriksowymi elementami w lince.

### Špaltowy wotstup

Postaja wotstup mjez matriksowymi elementami w špalće.

## Symbole

Definuje wotstup symbolow w poměrje k wariablam

### Primarna wysokosć

Definuje wysokosć symbolow w poměrje k zakładnej liniji.

### Minimalny wotstup

Postaja minimalny wotstup mjez symbolom a wariablu.

## Operatory

Definuje wotstup mjez operatorami a wariablemi abo ličbami.

### Nadwulkosć

Postaja wysokosć wot wariable do hornjeje kromy operatora.

### Wotstup

Postaja horicontalny wotstup mjez operatorami a wariablemi.

## Ramiki

Přidawa wašej formli ramik. Tute nastajenje je wosebje wužitne, jeli chceće formlu do tekstoweje dataje w LibreOfficeDev Writer integrować. Hdyž nastajenja přewjedźeće, njewužiwajće na žadyn pad 0 jako wulkosć, dokelž to problemy z pokazanjom za tekst zawinuje, kotryž zasadźenski dypk wobdawa.

### Nalěwo

Lěwy ramik so mjez formlu a pozadkom pozicioněruje.

### Naprawo

Prawy ramik so mjez formlu a pozadkom pozicioněruje.

### Horjeka

Horni ramik so mjez formlu a pozadkom pozicioněruje.

### Deleka

Delni ramik so mjez formlu a pozadkom pozicioněruje.

### Polo přehlada

Pokazuje přehlad aktualneho wuběra.

## Standard

Składuje waše změny jako waše standardne nastajenja za wšě nowe formle. Wěstotna zdźělenka so jewi, prjedy hač so tute změny składuja.

Prošu podpěrajće nas!