Wobsah

# Sortěrować

Sortěruje wubrane wotstawki abo tabelowe linki alfabetisce abo numerisce. Móžeće do třoch sortěrowanskich klučow definować a alfanumeriske a numeriske sortěrowanske kluče kombinować.

Přistup k tutomu přikazej …

#### Z menijoweje lajsty:

Wubjerće Tabela – Sortěrować….

#### Z powjercha z rajtarkami:

Wubjerće Tabela – Sortěrować.

Wubjerće Sortěrować… w meniju Tabela rajtarka Tabela.

#### Ze symbolowych lajstow:

Sortěrować

## Sortěrowanske kriterije

## Kluče 1 do 3

Podawa přidatne sortěrowanske kriterije. Móžeće tež sortěrowanske kluče kombinować.

## Špalta 1 do 3

Zapodajće čisło tabeloweje špalty, kotruž chceće jako bazu za sortěrowanje wužiwać.

## Klučowy typ 1 do 3

Wubjerće sortěrowanske nastajenje, kotrež chceće wužiwać.

## Porjad

### Postupowacy

Sortěruje w postupowacym porjedźe (na přikład 1, 2, 3 abo a, b, c).

## Spadowacy

Sortěruje w spadowacym porjedźe (na přikład 9, 8, 7 abo z, y, x).

## Směr

## Špalty

Sortěruje špalty w tabeli po aktualnych sortěrowanskich nastajenjach.

## Linki

Sortěruje linki w tabeli abo wotstawki we wuběrje po aktualnych sortěrowanskich nastajenjach.

## Dźělatko

Wotstawki so přez wotstawkowe marki wotdźěluja. Móžeće tež podać, zo tabulatory (↹) abo znamješko jako dźělatka funguja, hdyž wotstawki sortěrujeće.

## Tabulatory (↹)

Jeli wubrane wotstawki, kotrež su přez tabulatory wotdźělene, lisćinje wotpowěduja, wubjerće tute nastajenje.

## Znamješko

Zapodajće znamješko, kotrež chceće jako dźělatko we wubranym wobłuku wužiwać. Z pomocu dźělatka móže LibreOfficeDev poziciju sortěrowanskeho kluča we wubranym wotstawku zwěsćić.

## Wubrać

Wočinja dialog Wosebite znamješka, hdźež móžeće znamješko wubrać, kotrež chceće jako dźělatko wužiwać.

## Rěč

Wubjerće rěč, kotraž sortěrowanske prawidła definuje. Někotre rěče wosebite znamješka hinak hač druhe rěče sortěruja.

## Na wulkopisanje dźiwać

Rozeznawa mjez wulkimi a małymi pismikami, hdyž tabelu sortěrujeće. Za aziske rěče wosebite prawidła płaća.

Wubjerće za aziske rěče Na wulkopisanje dźiwać, zo byšće wjaceruninowe sortěrowanje nałožił. Při wjaceruninowym sortěrowanju so jednore formy zapiskow najprjedy přirunuja, kazusy formow a diakritiske znamješka so ignoruja. Jeli formy su samsne, so diakritiske znamješka formow přirunuja. Jeli formy su hišće samsne, so kazusy, znamješkowe šěrokosće a rozdźěle w japanskim Kana formow přirunuja.

Prošu podpěrajće nas!