Wobsah

# Pola wobdźěłać

Wočinja dialog, hdźež móžeće kajkosće pola wobdźěłać. Klikńće před polo a wubjerće potom tutón přikaz. Móžeće w dialogu šipowe tłóčatka wužiwać, zo byšće předchadne abo přichodne polo přesunył.

Móžeće tež w swojim dokumenće na polo dwójce kliknyć, zo byšće polo za wobdźěłowanje wočinił.

Přistup k tutomu přikazej …

#### Z menijoweje lajsty:

Wubjerće Wobdźěłać – Pola.

Wubjerće Zasadźić – Pola.

Wubjerće Zasadźić – Prěčny pokaz….

#### Z kontekstoweho menija:

Polo wobdźěłać

#### Z powjercha z rajtarkami:

Wubjerće Zasadźić – Pola.

Wubjerće Zasadźić – Prěčny pokaz….

Wubjerće Referency – Pola.

Wubjerće Referency – Prěčny pokaz….

#### Ze symbolowych lajstow:

Prěčny pokaz

Polo zasadźić

#### Z tastatury:

cmd ⌘Strg + F2

Zo byšće napohlad mjez pólnymi mjenami a pólnym wobsahom w swojim dokumenće změnił, wubjerće Napohlad – Pólne mjena.

Jeli zwjazanje DDE w swojim dokumenće wuběraće a potom Wobdźěłać – Pola… so dialog Zwjazanja wobdźěłać wočini.

Jeli před polo typa „wotpósłar“ klikaće a potom Wobdźěłać – Pola… wuběraće, so dialog Wužiwarske daty wočini.

## Typ

Nalistuje typ pola, kotrež runje wobdźěłujeće.

Slědowace dialogowe elementy su jenož widźomne, hdyž wotpowědny pólny typ je wubrany.

## Wubrać

Nalistuje pólne nastajenja, na přikład „njezměnity“. Jeli chceće, móžeće na druhe nastajenje za wubrany pólny typ kliknyć.

## Format

Wubjerće format za wobsah pola. Za datumowe, časowe a swójske pola móžeće tež na „Přidatne formaty…“ w lisćinje kliknyć a wubjerće potom druhi format. Formaty, kotrež su k dispoziciji, wot typa pola wotwisuja, kotrež wobdźěłujeće.

## Wotchilenje

Pokazuje wotchilenje za wubrany pólny typ, na přikład za „Přichodna strona“, „Ličby stronow“ abo „Předchadna strona“. Móžeće nowu hódnotu za wotchilenje zapodać, kotraž so pokazanej ličbje stronow přidawa.

Jeli chceće poprawnu ličbu strony a nic pokazanu ličbu změnił, njewužiwajće hódnotu Wotchilenje. Zo byšće ličby strony změnił, čitajće nawod Ličby stronow.

## Hač do runiny

Wuběra nadpismo, kotrež so ma po podatym formaće pokazać. Prěnje nadpismo před polom, kotrehož rozrjadowanska je jenaka abo mjeńša hač podata rozrjadowanska runina, so wuběra. Nastajenje je jenož za pólnej typaj Nadpismo (dokument) a čisłowy wobłuk (wariabla) k dispoziciji.

## Mjeno

Pokazuje mjeno pólneje wariable. Jeli chceće, móžeće nowe mjeno zapodać.

## Hódnota

Pokazuje aktualnu hódnotu pólneje wariable. Jeli chceće, móžeće nowu hódnotu zapodać.

### Njezměnity wobsah

Zasadźuje polo jako statiski wobsah, t. r. polo njeda so aktualizować.

## Wuměnjenje

Pokazuje wuměnjenje, kotrež dyrbi za aktiwizowanje pola spjelnjene być. Jeli chceće, móžeće nowe wuměnjenje zapodać.

## Potom, Hewak

Změńće pólny wobsah, kotryž so wotwisujo wot toho pokazuje, hač pólne wuměnjenje je spjelnjene abo nic.

### Makro

Wočinja dialog Wuběr makrow, hdźež móžeće makro wubrać, kotrež so wuwjedźe, hdyž na wubrane polo w dokumenće klikaće. Tute tłóčatko je jenož za funkciske polo „Makro wuwjesć“ k dispoziciji.

## Referenca

Zasadźće referencny tekst za wubrane polo.

## Mjeno makra

Pokazuje mjeno makra, kotrež je so wubranemu polu připokazało.

## Zastupowacy symbol

Pokazuje zastupowacy tekst wubraneho pola.

## Tekst zasadzić

Pokazuje tekst, kotryž je z wuměnjenjom zwjazany.

## Formla

Pokazuje formlu formloweho pola.

### Njewidźomny

Chowa pólny wobsah w dokumenće. Polo so jako ćeńke šěre markěrowanje do dokumenta zasadźuje. Tute nastajenje je jenož za pólnej typaj „Wariablu nastajić“ a „Wužiwarske polo“ k dispoziciji.

### Nałožić

Přidawa lisćinje Wuběr swójske polo.

Nałožić

### Zhašeć

Wotstronja swójske polo z lisćiny Wuběr. Móžeće jenož pola wotstronić, kotrež so w aktualnym dokumenće njewužiwaja. Zo byšće polo z lisćiny wotstronił, kotrež so w aktualnym dokumenće wužiwa, zhašejće najprjedy wšě instancy pola w dokumenće a wotstrońće jo z lisćiny.

Zhašeć

## Wuběr datoweje banki

Wubjerće zregistrowanu datowu banku, z kotrejež chceće wubrane polo zasadźić. Móžeće tež tabelu abo wotprašowanje změnić, na kotrejž so wubrane polo poćahuje.

## Čisło datoweje sadźby

Pokazuje čisło datoweje sadźby datoweje banki, kotraž so zasadźuje, hdyž wuměnjenje za podaty pólny typ „Někajka datowa sadźba“ je spjelnjene.

## Šipk dolěwa

Skoči k předchadnemu polu samsneho typa w dokumenće. Tute tłóčatko je jenož aktiwne, hdyž dokument wjacore pola samsneho typa wobsahuje.

Předchadne polo

## Šipk doprawa

Skoči k přichodnemu polu samsneho typa w dokumenće. Tute tłóčatko je jenož aktiwne, hdyž dokument wjace hač jedne polo samsneho typa wobsahuje.

Přichodne polo

Podobne temy

Wo polach

Prošu podpěrajće nas!