Kajkosće wobsahoweho wodźenskeho elementa

Wobsah

# Kajkosće

Zmóžnja nastajenje wšelakich kajkosćow za wobsahowy wodźenski element, kotryž je pod aktualnym kursorom.

## Powšitkowne kajkosće

### Wobsah je zastupowacy tekst

Aktualny wobsah jako zastupowacy tekst płaći a wuběra so do toho, hdyž do wobsahoweho wodźenskeho elementa klikaće, zo by so wuměna zastupowaceho teksta z woprawdźitym wobsahom wosnadniła.

### Titul

Zasadźće titul za wodźenski element. Titul so nad wodźenskim elementom pokazuje, hdyž kursor je we wodźenskim elemenće. Klikńće na titul, zo byšće dialog wodźenskeho elementa wočinił.

### Značka

Znački podobnemu zaměrej słuža. Značka je přez mašinu čitajomny kluč abo jónkróćny identifikator w dokumenće. Hdyž formular je wupjelnjeny, móže eksterny program informacije z dokumenta ekstrahować, hdyž so wobsah značkow pyta.

## Kajkosće kontrolnych kašćikow

### Markěrowane znamješko

Znamješko, kotrež so wužiwa, hdyž kontrolny kašćik je markěrowany. Klikńće na tłóčatko Wubrać, zo byšće dialog Wosebite znamješka wočinił.

### Njemarkěrowane znamješko

Znamješko, kotrež so wužiwa, hdyž kontrolny kašćik je njemarkěrowany. Klikńće na tłóčatko Wubrać, zo byšće dialog Wosebite znamješka wočinił.

## Kajkosće zapiskow kombinaciskeho pola a wuběranskeje lisćiny

### Pokazane mjeno

Za wužiwarjow přećelne mjeno, kotrež lisćinowy zapisk wopisuje.

### Hódnota

Za mašinu přećelne mjeno, kotrež lisćinowy zapisk wopisuje.

### Přidać, změnić a wotstronić

Přidawa, měnja a wotstronja zapiski w lisćinje.

### Horje a dele

Přesuwa zapiski w lisćinje horje abo dele, zo by so lisćinowe pokazanje znowa rjadowało.

## Datumowy format

Wubjerće datumowy format, kotryž so ma w datumowym wobsahowym wodźenskim elemenće pokazać.

Podobne temy

Wobsahowe wodźenske elementy w LibreOfficeDev Writer

Prošu podpěrajće nas!