Wobsah

# Filtrowy nawigator wužiwać

Zo byšće wjacore filtrowe wuměnjenja z logiskim ABO zwjazał, klikńće na symbol Filtrowa nawigacija na symbolowej lajsće Filter. Wokno Filtrowy nawigator so zjewi.

Nastajene filtrowe wuměnjenja so w filtrowym nawigatorje zjewja. Tak ruče kaž filter je nastajeny, widźiće prózdny filtrowy zapisk deleka w filtrowym nawigatorje. Móžeće tutón zapisk wubrać, hdyž na słowo „Abo“ klikaće. Tak ruče kaž sće prózdny filtrowy zapisk wubrał, móžeće přidatne filtrowe wuměnjenja do formulara zapodać. Tute wuměnjenja so přez logiske ABO z do toho definowanymi wuměnjenjemi zwjazuja.

Kontekstowy meni da so za kóždy zapiski w filtrowym nawigatorje wuwołać. Móžeće filtrowe wuměnjenja w tutym wobłuku direktnje jako tekst wobdźěłać. Jeli chceće kontrolować, hač polo ma wobsah abo nic, móžeće filtrowe wuměnjenja „je prózdny“ (SQL: "Is Null") abo „nic prózdny“ (SQL: "Is not Null") wubrać. Je tež móžno, z pomocu kontekstoweho menija zapisk zhašeć.

Móžeće filtrowe wuměnjenja w filtrowym nawigatorje přez ćehnjenje a pušćenje přesunyć abo wužiwaće tasty cmd ⌘cmd ⌘Strg+Alt+šipk horje (↑) abo cmd ⌘Strg+Alt+šipk dele (↓). Zo byšće filtrowe wuměnjenja kopěrował, ćehńće je, mjeztym zo tastu cmd ⌘Strg stłóčenu dźeržiće.

Hdyž swój formular naćiskujeće, móžeće kajkosć „Filtrowy namjet“ za kóžde tekstowe polo w rajtarku Daty wotpowědneho dialoga Kajkosće nastajić. W na so sćěhowacych pytanjach we filtrowym modusu móžeće ze wšěch informacijow wubrać, kotrež su w tutych polach wobsahowane. Pólny wobsah da so potom z pomocu funkcije Awtomatisce wupjelnić wubrać. Dźiwajće wšak na to, zo sej tuta funkcija wjace składa a časa wužaduje, předewšěm, hdyž so we wulkich datowych bankach wužiwa a měła so tohodla zrědka wužiwać.

Podobne temy

Tabele a formularowe dokumenty přepytać

Prošu podpěrajće nas!