Wobsah

# Asistent dnjoweho porjada

Startuje asistent, zo by wam pomhał, předłohu dnjoweho porjada wutworić. Móžeće dnjowy porjad wužiwać, zo byšće diskusijne temy za konferency a zetkanja podał.

Přistup k tutomu přikazej …

Wubjerće Dataja – Asistenty – Dnjowy porjad….

LibreOfficeDev přikładowu předłohu za dnjowe porjady skići, kotruž móžeće swojim potrjebam přiměrić. Asistent mnoholičbne wuhotowanske a designowe nastajenja za wutworjenje dokumentowych předłohow poskića. Přehlad wam zaćišć dawa, kak budźe dokónčeny dnjowy porjad wupadać.

Znutřka asistenta móžeće swoje zapiski kóždy čas změnić. Móžeće tež cyłu stronu abo samo wšě strony přeskočić. W tutym padźe so aktualne (abo standardne) nastajenja wužiwaja.

## Asistent dnjoweho porjada – design strony

Podawa design strony za dnjowy porjad.

## Asistent dnjoweho porjada – powšitkowne informacije

Podawa datum, čas, titul a městno zetkanja.

## Asistent dnjoweho porjada – nadpisma

Podawa nadpisma, kotrež chceće do dnjoweho porjada zapřijeć.

## Asistent dnjoweho porjada – mjena

Podajće mjena, kotrež so maja na dnjowym porjedźe ćišćeć.

## Asistent dnjoweho porjada – dypki dnjoweho porjada

Podawa temy, kotrež so maja na předłoze dnjoweho porjada ćišćeć.

## Asistent dnjoweho porjada – mjeno a městno

Wubjerće titul a městno za předłohu dnjoweho porjada.

## Wróćo

Wróća so k wuběram, kotrež su so na předchadnej stronje přewjedli. Aktualne nastajenja su dale skutkowne. Tute tłóčatko budźe jenož wot druheje strony aktiwne.

## Dale

Asistent aktualne nastajenje składuje a přeńdźe k přichodnej stronje. Hdyž poslednju stronu docpějeće, budźe tute tłóčatko inaktiwne.

## Dokónčić

Asistent po wašich wuběrach dokumentowu předłohu wutworja a składuje ju na wašej krutej tačeli. Nowy dokument na zakładźe předłohi so w dźěłowym wobłuku jewi, z datajowym mjenom „Bjez titula X“ (X je awtomatiske čisło).

### Přetorhnyć

Hdyž na Přetorhnyć klikaće, so dialog začinja, bjeztoho zo bychu so změny składowali.

LibreOfficeDev aktualne nastajenja w asistenće po wubranej dokumentowej předłoze składuje. Tute nastajenja so jako standardne nastajenja wužiwaja, hdyž asistent přichodny raz startujeće.

Prošu podpěrajće nas!