Wobsah

# Změny

Definuje napohlad změnow w dokumenće.

Zo byšće změny w swojim tekstowym abo tabelowym dokumenće natočił abo pokazał, wubjerće Wobdźěłać – Změnam slědować – Natočić abo Wobdźěłać – Změnam slědować – Pokazać.

Přistup k tutomu přikazej …

Wočińće tekstowy dokument, wubjerće LibreOfficeDev – NastajenjaNastroje – Nastajenja… – LibreOfficeDev Writer – Změny.

## Tekstowe zwobraznjenje

Definuje nastajenja za pokazowanje natočenych změnow. Wubjerće typ změnow a wotpowědny pokazowanski atribut a barbu. Přehladkowe polo wuskutk wubranych pokazowanskich nastajenjow pokazuje.

### Zasadźenja / Atributy

Podawa, kak so změny w dokumenće pokazuja, hdyž so tekst zasadźuje.

### Zhašenja / Atributy

Podawa, kak so změny w dokumenće pokazuja, hdyž so tekst zhaša. Jeli zhašenja teksta natočeće, so tekst z wubranym atributom (na přikład přešmórnjeny) pokazuje a so njezhaša.

### Změnjene atributy/Atributy

Definuje, kak so změny tekstowych atributow w dokumenće pokazuja. Tute změny so na atributy kaž tučny, kursiwny abo podšmórnjeny wuskutkuja.

### Barba

Móžeće tež barbu wubrać, zo byšće kóždy typ natočeneje změny pokazał. Hdyž wuměnjenje „Po awtorje“ w lisćinje wuběraće, so barba awtomatisce přez LibreOfficeDev postaja a potom měnja, zo by awtorej kóždeje změny wotpowědowała.

## Změnjene linki

Zo byšće podał, kotre linki teksta su so změnili, móžeće marku definować, kotraž so na lěwej abo prawej kromje strony jewi.

### Marka

Definuje, hač a hdźe so změnjene linki w dokumenće markěruja. Móžeće marki tak stajić, zo bychu so přeco na lěwej abo prawej kromje strony zjewili, abo na wonkownej abo nutřkownej kromje.

### Barba

Podawa barbu za wuzběhnjenje změnjenych linkow w teksće.

### Polo přehlada

Pokazuje přehlad aktualneho wuběra.

Prošu podpěrajće nas!