Wobsah

# Rozšěrjene

Podawa podpěranske nastajenja za nałoženja Java w LibreOfficeDev, mjez nimi, kotra Java Runtime Environment (JRE, wuwjedźenskočasowa wokolina) ma so wužiwać. Podawa tež, hač so maja eksperimentelne (instabilne) funkcije kaž natočenje makrow a ekspertowe nastajenja wužiwać.

Přistup k tutomu přikazej …

Wubjerće LibreOfficeDev – NastajenjaNastroje – Nastajenja… – LibreOfficeDev – Rozšěrjene.

Někotre nastajenja njedadźa so wróćo stajić, hdyž su so wobdźěłali. Stajće pak změny manuelnje wróćo pak klikńće na Přetorhnyć a wočińće zaso dialog Nastajenja.

## Nastajenja Java

Aktualna lisćina modulow a resursow LibreOfficeDev, kotrež wot Java wotwisuja, je we wikiju k dispoziciji.

### Wuwjedźenskočasowu wokolinu Java wužiwać

Zmóžnja wam, nałoženja Java w LibreOfficeDev wuwjesć. Hdyž nałoženje Java pospytuje, přistup ke krutej tačeli dóstał, so zdźělenka zjewi.

Zawěsćće, zo JRE instalujeće, kotraž je kompatibelna z architekturu LibreOfficeDev: 64-bitowa JRE za 64-bitowu LibreOfficeDev a 32-bitowa JRE za 32-bitowu LibreOfficeDev.

### Hižo instalowane wuwjedźenskočasowe wokoliny Java (JRE):

Wubjerće JRE, kotruž chceće wužiwać. Na někotrych systemach dyrbiće mjeńšinu čakać, doniž so lisćina njepjelnja. Na někotrych systemach dyrbiće LibreOfficeDev znowa startować, zo byšće swoje změnjene nastajenje wužiwał. Šćežka k JRE so pod lisćinowym polom pokazuje.

Móžeće standardny JRE dźěłoweho systema z jednej ze slědowacych alternatiwow přepisać:

- přez stajenje wokolinoweje wariable JAVA_HOME,

- přez přidawanje JRE do wariable $PATH,

- přez podawanje konfiguraciskeje dataje javasettings_macOS_X86_64.xmljavasettings_Windows_X86_64.xmljavasettings_Linux_X86_64.xmljavasettings_${_OS}_${_ARCH}.xml w rjadowaku <instdir>/presets/config.

### Přidać

Přidajće korjenjowemu rjadowakej JRE šćežku na swojim ličaku. Šćežka so w slědowacym dialogu nastaja:

### Parametry

Wočinja dialog Startowe parametry Java.

### Klasowa šćežka

Wočinja dialog Klasowa šćežka.

## Opcionalne funkcije

### Eksperimentelne funkcije zmóžnić

Zmóžnja funkcije, kotrež hišće njejsu dokónčene abo móža znate zmylki wobsahować. Lisćina tutych funkcijow je wersiju wot wersije druha, abo móže samo prózdna być.

### Natočenje makrow zmóžnić

Zmóžnja natočenje makrow. Menijowy zapisk Nastroje – Makra – Makro natočić je k dispoziciji.

## Ekspertowe nastajenja

Wočinja dialog Ekspertowe nastajenja za rozšěrjene nastajenja a konfiguraciju LibreOfficeDev.

Prošu podpěrajće nas!