Wobsah

# Mjena jako adresowanje spóznać

Móžeće cele z tekstom wužiwać, zo byšće so na linki abo špalty poćahował, kotrež cele wobsahuja.

Jeli nastata cela je pod abo nad druhej celu, kotraž tekst wobsahuje, LibreOfficeDev Calc připušća, zo tekst je popis špalty, hewak LibreOfficeDev Calc připušća, zo tekst je popis linki.

W přikładowej tabeli móžeće znamješkowy rjećazk 'Špalta jedyn' w formli wužiwać, zo byšće so na celowy wobłuk B3 do B5 poćahował, abo 'Špalta dwaj' za celowy wobłuk C2 do C5. Móžéce tež 'Linka jedyn' za celowy wobłuk B3 do D3 wužiwać, abo 'Linka dwaj' za celowy wobłuk B4 do D4. Wuslědk formle, kotraž celowe mjeno wužiwa, je celowe mjeno, na přikład SUMA('Špalta jedyn') wužiwa, je 600.

Awtomatiske pytanje je zestarjena funkcija a je po standardźe znjemóžnjene, dokelž móže k njedeterministiskemu zadźerženju wjesć, wotwisujo wot woprawdźiteho wobsaha. Zo byšće tutu funkciju zmóžnił, wubjerće LibreOfficeDev – NastajenjaNastroje – Nastajenja – LibreOfficeDev Calc – Wuličić a markěrujće kontrolny kašćik Popisy špaltow a linkow awtomatisce namakać.

Wužiwanje definowanych popisow je přeco móžne a zadźeržuje so podobnje, ale na definowane wašnje.

Jeli mjeno popisa do formle zapodawaće, stajće mjeno do jednorych pazorkow ('). Jeli jednore pazorki so w mjenje jewja, dyrbiće je podwojić, na přikład 'Lima, stolica Peru''a'.

Podobne temy

Cele pomjenować

Define Label Range

Adresy a poćahi, absolutne a relatiwne

Prošu podpěrajće nas!