Wobsah

# Zapis

Slědowace nastajenja su k dispoziciji, hdyž hesłar jako zapisowy typ wuběraće.

Přistup k tutomu přikazej …

Wubjerće Zasadźić – Zapis wobsaha a hesłar – Zapis wobsaha, hesłar abo literarny zapis… – Rajtark: Typ (hdyž alfabetiski hesłar je wubrany typ)

### Typ a titul

Podajće typ a titul zapisa.

#### Titul

Zapodajće titul za wubrany zapis.

#### Typ

Wubjerće typ zapisa, kotryž chceće zasadźić abo wobdźěłać. Nastajenja, kotrež su k dispoziciji, wot zapisoweho typa wotwisuja, kotryž wuběraće. Jeli kursor je w zapisu, hdyž Zasadźić – Zapis wobsaha a hesłar – Zapis wobsaha, hesłar a literarny zapis… wuběraće, móžeće tón zapis wobdźěłać.

#### Přećiwo manuelnym změnam škitany

Zadźěwa tomu, zo so wobsah zapisa měnja. Manuelne změny, kotrež na zapisu přewjedźeće, so zhubjeja, hdyž so zapis aktualizuje. Jeli chceće z kursorom po škitanym wobłuku kulić, wubjerće LibreOfficeDev – NastajenjaNastroje – Nastajenja… – LibreOfficeDev Writer – Formatěrowanske pomocki a potom kontrolny kašćik Kursor zmóžnić we wotrězku Škitane wobłuki.

### Hesłar abo zapis wobsaha wutworić

#### Za

Wubjerće, hač so ma zapis za dokument abo za aktualny kapitl wutworić.

## Nastajenja

### Identiske zapiski zjednoćić

Wuměnja identiske zapisowe zapiski z jednotliwym zapiskom, kotryž čisła stronow nalistuje, hdźež zapisk w dokumenće wustupuje. Zapiski "Napohlad 10, Napohlad 43" na přikład so jako "Napohlad 10, 43" zjednoćejetej.

### Identiske zapiski z s. abo ss. zjednoćić

Wuměnja identiske zapisowe zapiski, kotrež na direktnje jednej po druhej sćěhowacej stronach wustupuja z jednotliwym zapiskom, kotryž prěnje čisło strony z „s.“ abo „ss.“ nalistuje. Zapiskaj "Napohlad 10, Napohlad 11" so jako "Napohlad 10s. zjednoćujetej a "Napohlad 10, Napohlad 11, Napohlad 12 so jako "Napohlad10ss. zjednoćuja. Woprawdźity napohlad wot nastajenja narodneje šemy wotwisuje, ale da so z Sortěrować – Rěč přepisać.

### Zjednoćić z –

Wuměnja identiske zapisowe zapiski, kotrež na jednej po druhej sćěhowacych stronach wustupuja z jednotliwym zapiskom a wobłukom strony, hdźež zapisk wustupuje. Zapiski "Napohlad 10, Napohlad 11, Napohlad 12" na přikład so jako "Napohlad 10-12" zjednoćuja.

### Na wulkopisanje dźiwać

Rozeznawa mjez wulkimi a małymi pismikami w identiskich zapisowych zapiskach. Za aziske rěče wosebite wobchadźenje płaći. Jeli chceće, zo prěnje wustupowanje zapiska w dokumenće ma pisanje zapiska postajić, wubjerće Identiske zapiski zjednoćić.

Zo byšće sortěrowanje wjacorych runinow za aziske rěče wužiwał, wubjerće Na wulkopisanje dźiwać. W sortěrowanju wjacorych runinow so wulkopisanja a diakritiske znamješka ignoruja a jenož jednore formy zapiski přirunuja. Jeli formy su identiske, so diakritiske znamješka formow přirunuja. Jeli formy su potom hišće identiske, so wulkopisanja formow kaž tež šěrokosće znamješkow a rozdźěle w japanskim Kana přirunuja.

### Zapiski awtomatisce z wulkim pismikom

Pisa prěni pismik zapisoweho zapiska awtomatisce z wulkim pismikom.

### Kluče jako separatne zapiski

Zasadźuje zapisowe kluče jako separatne zapisowe zapiski. Kluč so jako zapisowy zapisk najwyšeje runiny zasadźuje a zapiski, kotrež su klučej připokazane, jako zasunjene podzapiski.

Zo byšće zapisowy kluč definował, wubjerće dialog Zapisowy zapisk zasadźić.

### Konkordancna dataja

Markěruje awtomatisce zapisowe zapiski z pomocu konkordancneje dataje – lisćina słowow, kotrež so maja do zapisa zapřijeć.

### Dataja

Konkordancnu dataju wubrać, wutworić abo wobdźěłać.

## Sortěrować

Postaja nastajenja za sortěrowanje zapisowych zapiskow.

### Rěč

Wubjerće rěčne prawidła, kotrež so maja wužiwać, zo bychu so zapisowe zapiski sortěrowali.

### Klučowy typ

Wubjerće „numeriski“, hdyž chceće ličby po hódnoće sortěrować, na přikład w 1, 2, 12. Wubjerće „alfanumeriski“, hdyž chceće ličby po znamješkowym kodźe sortěrować, na přikład w 1, 12, 2.

Prošu podpěrajće nas!