Rjadowanje, wusměrjenje a rozdźělenje objektow

Wobsah

# Objekty rjadować, wusměrić a rozdźělić

## Objekty rjadować

Kóždy objekt, kotryž do swojeho dokumenta stajeće, so jedyn za druhim na předchadnym objekće stapluje. Zo byšće staplowanski porjad wubraneho objekta změnił, postupujće takle:

1. Klikńće na objekt, kotrehož poziciju chceće změnić.

2. Wubjerće Twar – Porjad, zo byšće kontekstowy meni pokazał a wubjerće jedyn ze slědowacych móžnosćow:

   Cyle do prědka objekt přede wšěmi druhimi objektami placěruje

   Doprědka objekt wo jednu runinu doprědka w staplu objektow placěruje

   Dozady objekt wo jednu runinu dozady w staplu objektow placěruje

   Cyle do pozadka objekt za wšěmi druhimi objektami placěruje

   Za objekt objekt za druhi, wubrany objekt placěruje

### Objekt za druhi objekt stajić

1. Klikńće na objekt, kotrehož poziciju chceće změnić.

2. Wubjerće Twar – Porjad – Za objekt. Pokazowak myški so do ruki změni.

3. Klikńće na objekt, za kotrymž chceće wubrany objekt placěrować.

### Staplowanski porjad dweju objektow wobroćić

1. Dźeržće tastu Umsch (⇧) stłóčenu a klikńće na wobaj objektaj, zo byšće jej wubrał.

2. Wubjerće Twar – Porjad – Wuměnić.

## Objekty wusměrić

Funkcija Wusměrjenje wam zmóžnja, objekty w poměrje k sebi abo k stronje wusměrić.

1. Wubjerće objekt, zo byšće jón na stronje wusměrił abo wubjerće wjacore objekty, zo byšće je w poměrje k sebi wusměrił.

2. Wubjerće Twar – Objekty wusměrić a wubjerće jednu wusměrjenskich móžnosćow.

## Objekty rozdźělić

Jeli tři objekty abo wjace objektow w Draw wuběraće, móžeće tež přikaz Wuběr rozdźělić, zo byšće wertikalny a horicontalny wotstup runoměrnje mjez objektami rozdźělił.

1. Wubjerće tři objekty abo wjace objektow, zo byšće je rozdźělił.

2. Wubjerće Twar – Rozdźělić.

3. Wubjerće móžnosć za horicontalne a wertikalne rozdźělenje a klikńće na W porjadku.

Wubrane objekty so podłu horicontalneje abo wertikalneje wóski runoměrnje rozdźěleja. Dwaj najdalšej objektaj so jako referencnej dypkaj wužiwatej a so njepřesuwatej, hdyž so přikaz Rozdźělić nałožuje.

Podobne temy

Objekty přesunyć

Prošu podpěrajće nas!