Wobsah

# Asistent kombinaciskeho pola: Polo datoweje banki

Při kombinaciskich polach móžeće pak hódnotu pola w datowej bance składować pak tutu hódnotu we formularje pokazać.

Wužiwarske hódnoty, kotrež su so do kombinaciskeho pola zapodali abo w lisćinje wubrali, dadźa so w tabeli datoweje banki składować, kotraž je z formularom zwjazana. Dźiwajće na to, zo njeje móžno, hódnoty w druhej tabeli składować. Jeli hódnoty nimaja so w datowej bance składować, składuja so jenož we formularje. To je předewšěm we formularach HTML wužitne, hdźež wot wužiwarja zapodate abo wubrane hódnoty maja so serwerej připokazać.

Přistup k tutomu přikazej …

Wočińće symbolowu lajstu Formularowe wodźenske elementy, klikńće na symbol Kombinaciske polo a ćehńće z myšku, zo byšće polo wutworił. Zwisk z datowej banku dyrbi w formularje eksistować: Asistent – Strona 3.

## Chceće hódnotu w polu datoweje banki składować?

Dwě móžnosći su za tute prašenje k dispoziciji:

### Haj, chcu ju w slědowacym polu datoweje banki składować

Podawa, hač so ma wot wužiwarja zapodata abo wubrana hódnota kombinaciskeho pola w polu datoweje banki składować. Wjacore pola tabele datoweje banki so poskićeja, za kotrež maće přistup w aktualnym formularje.

W kajkosćach wodźenskeho elementa so wubrane polo jako zapisk na rajtarku Daty pod Datowe polo jewi.

### Lisćinowe polo

Podawa datowe polo, hdźež so ma hódnota kombinaciskeho pola składować.

### Ně, chcu hódnotu jenož w formularje składować

Podawa, zo so hódnota tutoho kombinaciskeho pola do datoweje banki njepisa a jenož we formularje składuje.

Prošu podpěrajće nas!