Nastajenja słowneho wudospołnjenja w tekstowych dokumentach

Wobsah

# Nastajenja za słowne wudospołnjenje w tekstowych dokumentach

Jeli chceće, zo LibreOfficeDev awtomatisce słowa wudospołnjuje, kotrež husto wužiwaće, móžeće dalše přiměrjenja přewjesć, kotrež zadźerženje polěpšuja. Jeli chceće, móžeće tež aktualnu lisćinu zezběranych słowow składować, zo bychu so dali w přichodnym posedźenju wužiwać.

Zo byšće słowne wudospołnjenje nastajił, wubjerće Nastroje – Awtomatiska korektura – Nastajenja awtomatiskeje korektury… – Słowne wudospołnjenje a wubjerće jedne ze slědowacych nastajenjow:

## Přidatnu mjezotu zasadźić

Wubjerće Mjezotu přidać.

Mjezota so přidawa, po tym zo sće prěnje znamješko přichodneho słowa za awtomatisce wudospołnjenym słowom zapodał. Mjezota so potłóči, jeli přichodne znamješko je dźělatko, na přikład dypk abo znamješko noweje linki.

## Tastu za Přiwzać definować

Wubjerće w lisćinowym polu Přiwzać z tastu, z kotrejž so namjetowane słowo akceptuje.

## Minimalnu ličbu znamješkow wubrać

Wužiwajće polo Minimalna słowna dołhosć, zo byšće minimalnu ličbu znamješkow słowa nastajił, kotrež słowo dyrbi měć, zo by so do lisćiny přiwzało.

## Wobwod płaćiwosće zezběranych słowow wubrać

Znjemóžńće nastajenje Při začinjenju dokumenta słowa zezběrane z njeho z lisćiny wotstronić.

Lisćina je nětko tež za druhe dokumenty płaćiwa, kotrež wočinjeće. Hdyž posledni dokument LibreOfficeDev začinjeće, so słowo zhaša.

Jeli kontrolny kašćik zmóžnjeće, je lisćina jenož tak dołho płaćiwa kaž aktualny dokument je wočinjeny.

Jeli chceće, zo słowna lisćina dlěje hač aktualne posedźenje LibreOfficeDev eksistuje, składujće ju jako dokument, kaž so w slědowacym wotrězku wopisuje.

## Słownu lisćinu za dalše posedźenja wužiwać

Jeli awtomatiska prawopisna kontrola je zmóžnjena, so jenož słowa zběraja, kotrež prawopisna kontrola spóznawa.

Wužiwajće słownu lisćinu, zo byšće z wěstej sadźbu techniskich zapřijećow za funkciju słowneho wudospołnjenja započał.

1. Wočińće tekstowy dokument, kotryž zapřijeća zapřijeća wobsahuje, kotrež chceće za słowne wudospołnjenje wužiwać.

   Funkcija słowne wudospołnjenje słowa zběra.

2. Wubjerće wšě abo někotre słowa w lisćinje.

3. Wužiwajće cmd ⌘Strg+C, zo byšće wšě zběrane słowa do mjezyskłada kopěrował. Zasadźće wobsah mjezyskłada do noweho dokumenta a składujće jón, zo byšće referencnu lisćinu zezběranych słowow dóstał.

   Pozdźišo móžeće referencnu lisćinu wočinić a słowa awtomatisce zběrać, zo by funkcija słowneho wudospołnjenja z definowanej sadźbu słowow započała.

Podobne temy

Słowne wudospołnjenje

Słowne wudospołnjenje wužiwać

Prošu podpěrajće nas!