Wobsah

# Pivotowe tabele filtrować

Móžeće filtry wužiwać, zo byšće njewitane daty z pivotoweje tabele wotstronił.

Klikńće na tłóčatko Filter w tabeli, zo byšće dialog za filtrowanske wuměnjenja wuwołał. Abo móžeće kontekstowy meni pivotoweje tabele wuwołać a přikaz Filter wubrać. Dialog Filter so zjewi. Tu móžeće pivotowu tabelu filtrować.

Móžeće tež na šipk na tłóčatce w pivotowej tabeli kliknyć, zo byšće wuskakowace wokno pokazał. W tutym wuskakowacym woknje móžeće nastajenja widźomnosće přisłušneho pola wobdźěłać.

- Wuskakowace wokno lisćinu pólnych elementow pokazuje, kotrež su z tym polom zwjazane. Kontrolny kašćik je nalěwo pódla mjena kóždeho pólneho elementa. Hdyž polo ma alternatiwne pokazowanske mjeno, kotrež so wot originalneho mjena rozeznawa, so te mjeno w lisćinje pokaza.

- Zmóžńće abo znjemóžńće kontrolny kašćik, zo byšće přisłušny pólny element w pivotowej tabeli pokazał abo schował.

- Zmóžńće abo znjemóžńće kontrolny kašćik Wšě, zo byšće wšě pólne elementy pokazał abo zo njebyšće žadyn pólny element pokazał.

- Wubjerće pólny element we wuskakowacym woknje a klikńće na tłóčatko Jenož aktualny zapisk pokazać, zo byšće jenož wubrany pólny element pokazał. Wšě druhe pólne elementy su w pivotowej tabeli schowane.

- Wubjerće pólny element we wuskakowacym woknje a klikńće na tłóčatko Jenož aktualny zapisk schować, zo byšće jenož wubrany pólny element schował. Wšě druhe pólne elementy so w pivotowej tabeli pokazuja.

- Přikazy wam zmóžnjeja, pólne elementy w postupowacym abo spadowacym porjedźe abo z pomocu swójskeje sortěrowanskeje lisćiny sortěrować.

- Zo byšće swójske sortěrowanske lisćiny wobdźěłał, wočińće LibreOfficeDev – NastajenjaNastroje – Nastajenja – LibreOfficeDev Calc – Sortěrowanske lisćiny.

- Šipk za wočinjenje wuskakowaceho wokna je zwjetša čorny. Hdyž polo jedyn schowany pólny element abo wjacore schowane elementy wobsahuje, je šipk módry a pokazuje mały kwadrat deleka naprawo.

- Móžeće tež wuskakowace wokno wočinić, hdyž celowy kursor pola tłóčatka pozicioněrujeće a cmd ⌘Strg+D tłóčiće.

Podobne temy

Pivotowa tabela

Pivotowe tabele wutworić

Pivotowe tabele wobdźěłać

Pivotowe tabele formatěrować

Pivotowe tabele aktualizować

Pivotowe tabele zeskupić

Wudawanske wobłuki pivotoweje tabele wubrać

Pivotowe tabele zhašeć

Pivotowy diagram

Prošu podpěrajće nas!