Runinu zasadźić

Wobsah

# Runinu zasadźić abo změnić

Zasadźuje nowu runinu abo měnja runinu w dokumenće. Runiny su jenož w Draw k dispoziciji, nic w Impress.

Přistup k tutomu přikazej …

#### Z menijoweje lajsty:

Wubjerće Zasadźić – Runina

Wubjerće runinu a potom Format – Runina.

#### Z powjercha z rajtarkami:

Wubjerće Zasadźić – Runinu zasadźić.

#### Z kontekstoweho menija:

Wočińće kontekstowy meni runinowych rajtarkow – wubjerće Runinu zasadźić

Wočińće kontekstowy meni runinoweho rajtarka – wubjerće Runinu změnić.

Zo byšće runinu wubrał, klikńće na wotpowědny rajtark deleka w dźěłowym wobłuku.

## Mjeno

Zapodajće mjeno za nowu runinu. Zo byšće runinu přemjenował zapodajće nowe mjeno.

Slědowace mjena runinow so internje wužiwaja a njedadźa so změnić: wuhotowanje, pozadk, pozadkowe objekty, wodźenske elementy, měrjenske linije.
Runiny wuhotowanje, wodźenske elementy a měrjenske linije su w normalnym napohledźe widźomne a wotpowěduja předdefinowanym runinam Wuhotowanje, Wodźenske elementy a Měrjenske linije.
Runina pozadkowe objekty je widźomna w předłohowym napohledźe pod mjenom pozadkowe objekty.
Runina pozadk njeje ženje widźomna a nima so wužiwać.

Zo byšće runinu direktnje přemjenował, klikńće z prawej tastu deleka na runinowy rajtark, wubjerće Runinu přemjenować w kontekstowym meniju a zapodajće nowe mjeno w rajtarku.

## Titul

Zapodajće titul runiny.

## Wopisanje

Zapodajće wopisanje runiny.

## Runinowe kajkosće

Postajće kajkosće za runinu.

### Widźomny

Runinu pokazać abo schować.

### Ćišćomny

Při ćišćenju so tuta jednotliwa runina ćišći abo ignoruje.

### Zawrjeny

Elementy na runinje před wobdźěłowanjom škitać.

Podobne temy

Wo runinach

Z runinami dźěłać

Prošu podpěrajće nas!