Wobsah

# Powšitkowne

Podawa powšitkowne nastajenja za tekstowe dokumenty.

Přistup k tutomu přikazej …

Wočińće tekstowy dokument, wubjerće LibreOfficeDev – NastajenjaNastroje – Nastajenja… – LibreOfficeDev Writer – Powšitkowne.

## Aktualizować

### Zwjazanja při začitanju aktualizować

Nastajenja za awtomatiske aktualizowanja zwjazanjow, kotrež su w dokumentach składowane, so z přičinow wěstoty ignoruja. Aktualizacije zwjazanjow su přeco na wěstotne nastajenja LibreOfficeDev w LibreOfficeDev – NastajenjaNastroje – Nastajenja… – LibreOfficeDev – Wěstota wobmjezowane.

#### Přeco

Aktualizuje zwjazanja přeco při začitanju dokumenta, a jenož, jeli dokument na dowěry hódnym składowanskim městnje abo globalny wěstotny stopjeń je Niski (njedoporučeny).

Z tutym nastajenjom so kaž z Na prašenje wobchadźa, chibazo pak globalne wěstotny schodźenk za makra je w LibreOfficeDev – NastajenjaNastroje – Nastajenja… – LibreOfficeDev – Wěstota – Makrowa wěstota… – Wěstotny schodźenk – NIski (njedoporučeny) stajeny pak dokument je na dowěry hódnym městnje, kotrež je přez LibreOfficeDev – NastajenjaNastroje – Nastajenja… – LibreOfficeDev – Wěstota – Makrowa wěstota… – Dowěry hódne žórła – Dowěry hódne datajowe městna.

#### Na prašenje

Aktualizuje zwjazanja jenož na prašenje, mjeztym zo so dokument začituje.

#### Ženje

Njeaktualizuje zwjazanja ženje, mjeztym zo so dokument začituje.

### Awtomatisce

Zo byšće polo manuelnje aktualizował:

#### Pola

Wobsah wšěch polow so awtomatisce aktualizuje, hdyžkuli so wobsah wobrazowki jako nowy pokazuje. Samo hdyž tutón kašćik je znjemóžnjeny, so někotre pola kóždy raz aktualizuja, hdyž wosebite wuměnjenje trjechi. Slědowaca tabela pola nalistuje, kotrež so njedźiwajo na tutón kontrolny kašćik aktualizuja.

Wuměnjenje | Awtomatisce zaktualizowane pola
--- | ---
Dokument ćišćeć (a tež jako PDF eksportować) | Awtor, Wotpósłar, Nadpismo, Datum, Čas, Referency, Posledni ćišć
Dokument znowa začitać | Awtor, Wotpósłar, Nadpismo, Datum, Čas
Dokument składować | Datajowe mjeno, Statistika, Dokumentowe čisło, Wobdźěłanski čas, Změnjeny
Tekstowu linku wobdźěłać, w kotrejž polo je | Awtor, Wotpósłar, Nadpismo, Datum, Čas
Wariablu manuelnje změnić | Wuměnjeny tekst, Schowany tekst, Schowany wotstawk, Wariable, DDE-polo
„Njezměnity wobsah“ znjemóžnić | Awtor, Wotpósłar, wšě pola dokumentowych informacijow
Změna ličby stronow | Strona

#### Diagramy

Podawa, hač so maja diagramy awtomatisce aktualizować. Hdyžkuli so celowa hódnota tabele Writer změni a kursor tu celu wopušći, so diagram, kotryž celowu hódnotu pokazuje, awtomatisce aktualizuje.

## Nastajenja

### Měrjenska jednotka

Podawa měrjensku jednotku za tekstowe dokumenty.

### Tabulatory

Podawa wotstup mjez jednotliwymi tabulatorami. Horicontalny lineal wubrany wotstup pokazuje.

### Znamješkowu jednotku zmóžnić

<ahelp hid="."Hdyž tute nastajenje je zmóžnjene, so měrjenske jednotki zasunjenjow a wotstupow w Format - Wotstawk - Rajtark: Zasunjenja a wotstup w znamješkach (ch) a linkach podawaja.</help>

### Manuskriptowu lěsycu CJK wužiwać

Hdyž tute nastajenje je zmóžnjene, so tekstowa lěsyca z překrywacych so fonetiskich wodźacych linijow a linijow kwadratiskich kašćikow za pisanje znamješkow CJK zestaja.

## Ličenje słowow

### Přidatne dźělatka

Podawa znamješka, kotrež jako słowne dźělatka płaća, hdyž so słowa liča, přidatnje k mjezotam, tabulatoram a łamanjam linkow a wotstawkow.

### Standardizowane ličenje stronow pokazać

Wudawaćeljo a nakładowarjo husto „standardnu“ stronu definuja, kotraž wěstu ličbu znamješkow abo słowow wobsahuje. Markěrujće tute polo, zo byšće spěšne wuličenje tutych stronow zmóžnił.

### Znamješka na standardizowanu stronu

Nastajće ličbu znamješkow za standardizowanu stronu.

Prošu podpěrajće nas!