Wobsah

# Časowy wotběh folijowych změnow wupruwować

LibreOfficeDev wam pomha, prawy časowy wotběh za awtomatiske folijowe změny wupruwować.

Přihotujće folije, startujće prezentaciju z pomocu specialneho symbola, zdźělće swojemu imaginarnemu publikumej, štož chceće z prěnjej foliju zdźělić a přeńdźeće potom k přichodnej foliji atd. LibreOfficeDev pokazowanski čas za kóždu foliju registruje. Přichodny raz, hdyž prezentaciju z awtomatiskimi folijowymi změnami wothrawaće, so zregistrowany časowy wotběh wužiwa.

### Zo byšće prezentaciju z časowym wotběhom registrował:

1. Wočińće prezentaciju a přeńdźće k napohladej Folijowe sortěrowanje.

2. Startujće prezentaciju ze symbolom Časowy wotběh wupruwować w symbolowej lajsće Folijowy napohlad. Widźiće prěnju foliju a stopowku w delnim róžku.

3. Hdyž so ma přeńdźenje k přichodnej foliji stać, klikńće na stopowku. Zo byšće standardne nastajenje za tutu foliju wobchował, klikńće na foliju, ale nic na stopowku. Wospjetujće to za wšě folije w swojej prezentaciji.

4. LibreOfficeDev je pokazowanski čas za kóždu foliju zregistrował. Składujće swoju prezentaciju.

5. Jeli chceće cyłu prezentaciju awtomatisce wospjetować dać, wočińće meni Prezentacija – Nastajenja prezentacije…. Klikńće na Sekla a wospjetować po: a potom na W porjadku.

Podobne temy

Nastajenja prezentacije

Prošu podpěrajće nas!