Ćišćeć (nastajenja)

Wobsah

# Ćišćeć

Podawa ćišćerske nastajenja w tekstowym abo HTML-dokumenće.

Přistup k tutomu přikazej …

Wubjerće LibreOfficeDev – NastajenjaNastroje – Nastajenja… – LibreOfficeDev Writer/LibreOfficeDev Writer/Web – Ćišćeć.

Ćišćerske nastajenja, kotrež su na rajtarku definowane, za naslědne nowe dokumenty płaća, doniž nastajenja znowa njezměniće. Jeli chceće nastajenja jenož za aktualny ćišćerski job změnić, wužiwajće dialog Dataja – Ćišćeć

## Wobsah

Podawa, kotre dokumenty so maja ćišćeć.

### Wobrazy a objekty

Podawa, hač so grafiki wašeho tekstoweho dokumenta ćišća.

### Wodźenske elementy formularow

>Podawa, hač so pola formularowe wodźenske elementy wašeho tekstoweho dokumenta ćišća.

### Pozadk strony

Podawa, hač so maja barby a objekty zapřijeć, kotrež su do pozadka strony zasadźene (Format - Předłoha strony… - Pozadk) we wućišćanym dokumenće.

### Tekst čorny ćišćeć

Podawa, hač so ma tekst přeco čorny ćišćeć.

### Schowany tekst

Zmóžńće tute nastajenje, zo byšće tekst ćišćał, kotryž je schowany. Slědowacy schowany tekst so ćišći: Tekst, kotryž je z Format – Znamješko – Schowany jako schowany formatěrowany, a tekstowe pola Schowany tekst a schowane wotstawki.

### Tekstowe městodźeržićele

Zmóžńće tute nastajenje, zo byšće tekstowe městodźeržićele ćišćał. Znjemóžńće tute nastajenje, zo byšće tekstowe městodźeržićele we wućišću wuwostajił. Tekstowe městodźeržićele su pola.

## Strony

Definuje ćišćerski porjad za dokumenty LibreOfficeDev Writer z wjacorymi stronami.

### Lěwe strony (nic za HTML-dokumenty)

Podawa, hač so maja wšě lěwe strony (z runymi ličbami strony) dokumenta ćišćeć.

### Prawe strony (nic za HTML-dokumenty)

Podawa, hač so maja wšě prawe strony (z njerunymi ličbami strony) dokumenta ćišćeć.

### Brošura

Wubjerće nastajenje Brošura, zo byšće swój dokument w brošurowym formaće ćišćał. Brošurowy format so takle w LibreOfficeDev Writer zadźeržuje:

Jeli dokument we wysokim formaće na stronje w prěčnym formaće ćišćiće, so dwaj napřećiwnej bokaj w brošurje jedyn pódla druheho ćišćitej. Jeli ćišćak maće, z kotrymž móžeće na wobě stronje ćišćeć, móžeće cyłu brošuru ze swojeho dokumenta wutworić, bjeztoho zo byšće dyrbjał strony pozdźišo sortěrować. Jeli ćišćak maće, z kotrymž móžeće jenož na jedyn bok ćišćeć, móžeće to docpěć, hdyž najprjedy prědnje strony ze zmóžnjenym nastajenjom „Prědnje boki/prawe strony/njerune strony“ ćišćiće, potom papjerowy stapl zaso do swojeho ćišćaka kładźeće a wšě zadnje strony ze zmóžnjenym nastajenjom „Zadnje boki/lěwe strony/rune strony“ ćišćiće.

### Wotprawa dolěwa

Zmóžńće tute nastajenje, zo byšće strony brošury w prawym porjedźe za pisanje wotprawa dolěwa ćišćał.

Tutón wodźenski elementy so jenož jewi, hdyž Kompleksne tekstowe wuhotowanje je w LibreOfficeDev – NastajenjaNastroje – Nastajenja – Rěče a narodne šemy – Powšitkowne nastajene.

## Druhe

### Awtomatisce zasadźene prózdne strony ćišćeć

Jeli tute nastajenje je zmóžnjene, so awtomatisce zasadźene prózdne strony ćišća. To je najlěpše nastajenje, jeli chceće na dwěmaj bokomaj poćišćeć. Jeli je na přikład w knize wotstawkowa předłoha kapitla tak nastajena, zo so přeco z njerunej stronu započina. Jeli so předchadny kapitl na njerunu stronu kónči, LibreOfficeDev runu prózdnu stronu zasadźuje. Tute nastajenje wodźi, hač so tuta runa strona ma ćišćeć abo nic.

### Papjerowy žłobik z nastajenjow ćišćaka

Za ćišćaki z wjacorymi papjerowymi žłobikami, nastajenje „Papjerowy žłobik z nastajenjow ćišćaka“ podawa, hač wužity papjerowy žłobik je w systemowych nastajenjach ćišćaka nastajeny.

### Faks

Jeli sće faksowu softwaru na swojim ličaku instalował a chceće direktnje z tekstoweho dokumenta faksować, wubjerće požadany faksowy nastroj.

## Komentary

Podawa, hač so komentary we wašim dokumenće ćišća.

Podobne temy

Brošuru ćišćeć

Prošu podpěrajće nas!