Syntaksa R1C1

Wobsah

# Poćahowa syntaksa R1C1 za formle Calc

Calc R1C1 kaž tež dale rozšěrjenu notaciju A1 za celowe poćahi podpěruje.

Notacija R1C1 so w nastajenjach LibreOfficeDev Calc zmóžnja.

Přistup k tutomu přikazej …

#### Z menijoweje lajsty:

Wubjerće LibreOfficeDev – NastajenjaNastroje – Nastajenja… – LibreOfficeDev Calc – Formla – Syntaksa.

#### Z powjercha z rajtarkami:

On the Tools tab, choose Options - LibreOfficeDev Calc - Formula - Syntax.

#### Z tastatury:

Tłóčće Alt + F12 a wubjerće potom LibreOfficeDev Calc – Formla – Syntaksa.

## Notacija R1C1

W notaciji A1 so špalty z pismikami a linki z ličbami popisuja, mjeztym zo notacija R1C1 ličby za špalty kaž tež linki wužiwa.

W notaciji R1C1 LibreOfficeDev Calc hłowy špaltow jako ličby pokazuje.

Tohodla cela A1 R1C1 wotpowěduje, štož linka 1 a špalta 1 woznamjenja a cela A2 R2C1 wotpowěduje, to rěka linka 2 špalta 1.

Woprawdźity rozdźěl přińdźe, hdyž so formle pisaja a so poćah k druhim celam wužiwa.

W notaciji R1C1 celowe poćahi na swojej poziciji relatiwnje k aktiwnej celi bazuja.

Jeli na přikład celu B5 z cele A1 referencujeće. notacija R1C1 to jako R[4]C[1] pokazuje, podawa štyri linki a jednu špaltu naprawo pódla aktiwneje cele.

Jeli wšak aktiwna cela je C3, so samsna cela (B5) jako [2]C[-1] referencuje, to rěka, dwě lince dele a jednu špaltu dolěwa.

## Wužiwanje róžkatych spinkow w notaciji R1C1

Róžkate spinki relatiwne wotchilenje wot aktiwneje cele podawaja.

Pozitiwne ličby w róžkatych spinkach wotchilenje doprawa za špalty a dele za linki reprezentuja.

Negatiwne ličby w róžkatych spinkach wotchilenje dolěwa za špalty a horje za linki reprezentuja.

Jeli wotchilenje za linku abo špaltu njeje (t. r. wotchilenje je nul), so nula w notaciji R1C1 wuwostaja. Poćah k celi w samsnej lince na přikład, ale dwě špalće dolěwa, so jako RC[-2] pisa.

## Absolutne a relatiwne poćahi w notaciji R1C1

Relatiwne a absolutne poćahi so w notaciji R1C1 wobchowuja. Slědowaca tabela ekwiwalencu zjima. Aktualna cela je R2C3 (C3)

Notacija A1 | Notacija R1C1 | Poćahowy typ
--- | --- | ---
A1 | R[-2]C[-2] | Relatiwny poćah
$A1 | R[-2]C1 | Relatiwna linka a absolutna špalta
A$1 | R1C[-2] | Absolutna linka a relatiwna špalta
$A$1 | R1C1 | Absolutny poćah

## Wobłukowe wurazy w notaciji R1C1

Kaž w notaciji A1 wobłukowe operatory na samsne wašnje funguja. Formla w celi R1C1 na přikład, kotraž linki 1 do 10 w špalće 3 suměruje, so jako =SUM(RC[2]:R[9]C[2]) pisa.

Zo byšće sumu wšěch hódnotow w špaltach 4 do 7 wuličił, pisajće =SUM(C[3]:C[6]) w R2C1.

Podobne temy

Adresy a poćahi, absolutne a relatiwne

Formlowe nastajenja

Prošu podpěrajće nas!