Wobsah

# Powšitkowne tastowe skrótšenki w LibreOfficeDev

Někotre tastowe skrótšenki dadźa so wašemu desktopowemu systemej připokazać. Tasty, kotrež so desktopowemu systemej připokazuja, za LibreOfficeDev k dispoziciji njejsu. Spytajće druhe tasty pak za LibreOfficeDev w Nastroje – Přiměrić… – Rajtark: Tastatura pak w swojim desktopowym systemje připokazać.

## Tastowe skrótšenki wužiwać

Wulka ličba funkcijow nałoženja da so z pomocu tastowych skrótšenkow wuwołać. Tastowe skrótšenki cmd ⌘+OStrg+O na přikład so pódla zapiska Wočinić w meniju Dataja pokazuje. Jeli chceće přistup k tutej funkciji z pomocu tastowych skrótšenkow, tłóčće a dźeržće cmd ⌘Strg stłóčenu a tłóčće potom tastu O. Pušćće wobě tasće, po tym zo je dialog zjewił.

Zo byšće swoje nałoženje posłužował, móžeće myšku abo tastaturu za nimale wšě operacije wužiwać, kotrež su k dispoziciji.

## Menije z tastowymi skrótšenkami wuwołać

Někotre ze znamješkow, kotrež so w menijowej lajsće pokazuja, su podšmórnjene. Zo byšće přistup k tutym menijam dóstał, tłóčće podšmórnjene znamješko hromadźe z tastu Alt. Hdyž meni je wočinjeny, namakaće znowa podšmórnjene znamješka. Tłóčće prosće tastu podšmórnjeneho znamješka, zo byšće přistup k tutym menijowym zapiskam dóstał.

## Znamješka Unicode zapodać

Móžeće někajke znamješka Unicode do dokumenta zapodać, hdyž heksadecimalny kodowy dypk zapodawaće a potom cmd ⌘+ ⌥ option+XAlt+X (standard) tłóčiće. Zapodajće heksadecimalnu notaciju Unicode a tłóčće cmd ⌘+⌥ option+XAlt+X, zo byšće mjez znamješkom Unicode a jeho heksadecimalnej notaciju přepinał. Wuběr trěbny njeje, ale přetworjenje za wubrane znamješka płaći. Přepinanje so za znamješka před kursorowej poziciju stawa, hdyž tute znamješka płaćiwy heksadecimalny dypk Unicode tworja. Heksadecimalne kodowe dypki z hódnotu we wobłuku wot U+0000 do U+0020 so njepřetworja.

Standardna tastowa skrótšenka za přetworjenje Unicode je cmd ⌘+⌥ option+XAlt+X a md ⌘+⌥ option+CAlt+C w někotrych lokalach, hdźež standardna tastowa skrótšenka Unicode z tastowej skrótšenku hłowneho menija do konflikta přińdźe. Zo byšće druhu tastowu skrótšenku připokazał, wubjerće Nastroje – Přiměrić – Tastatura a wubjerće Kategorija: Nastajenja z Funkcija: Notaciju Unicode přepinać.

## Dialogi přez tastowe skrótšenki wodźić

Je přeco jedyn element, kotryž so w datym dialogu wuzběhuje – pokazuje so zwjetša přez přełamany ramik. Tajki element, kotryž móže pak tłóčatko, opciske polo, zapisk w lisćinowym polu pak kontrolny kašćik być, ma fokus. Jeli fokusowy dypk je tłóčatko, so něšto přez tłóčenje tasty Enter wuwjedźe, kaž byšće na njo kliknył. Hdyž prózdnu tastu tłóčiće, so kontrolny kašćik přepina. Jeli opciske polo ma fokus, wužiwajće šipowe tasty, zo byšće aktiwizowane opciske polo w tym wobłuku změnił. Wužiwajće tabulatorowu tastu (↹), zo byšće so wot jednoho elementa abo wobłuka do přichodneho pohibował, wužiwajće ⇧+↹, zo byšće so k nawopačnemu směrej pohibował.

Zo byšće dialog začinił, bjeztoho zo byšće změny składował, tłóčće Esc. Jeli fokus na tłóčatko stajeće, budźeće nic jenož dypkowanu liniju widźeć, kotraž mjeno tłóčatka zaramikuje, ale tež tučniši sćin pod wubranym tłóčatkom. To pokazuje, zo, hdyž tastu Enter tłóčiće, zo byšće dialog začinił, to samsne wuskutkuje, kaž byšće te tłóčatko tłóčił.

## Tastowe skrótšenki a akcije z myšku

Jeli ćehnjenje a pušćenje wužiwaće a z myšku wuběraće abo na objekty a mjena klikaće, móžeće tasty Umsch, cmd ⌘Strg a hdys a hdys ⌥ optionAlt wužiwać, zo byšće přistup k přidatnej funkcionalnosći dóstał. Změnjene funkcije, kotrež su k dispoziciji, hdyž tasty za ćehnjenje a pušćenje stłóčene dźeržiće, so přez pokazowak myški pokazuja, kotryž jeho formu měnja. Hdyž dataje abo druhe objekty wuběraće, móža přidatne tasty wuběr rozšěrić. Tute funkcije so na datym městnje wujasnjeja.Disponujomnosć tuteje funkcije wot wašeho zrjadowaka X Window wotwisuje.

## Praktiske tekstowe zapodawanske pola

1. Móžeće kontekstowy wočinić, kotryž někotre z najhusćišo wužitych přikazow wobsahuje.

2. Wužiwajće cmd ⌘Strg+A, zo byšće cyły tekst wubrał. Wužiwajće šipk doprawa abo dolěwa, zo byšće wuběr wotstronił.

3. Klikńće dwójce na słowo, zo byšće jo wubrał.

4. Trójne kliknjenje w tekstowym zapodawanskim polu cyłe polo wuběra. Trójne kliknjenje w tekstowym dokumenće aktualnu sadu wuběra.

5. Wužiwajće cmd ⌘Strg+Entf, zo byšće wšitko wot pozicije kursora do kónca słowa zhašał.

6. Hdyž cmd ⌘Strg a prawu abo lěwu šipkowu tastu wužiwaće, kursor wot słowa do słowa skoči; jeli tež tastu Umsch stłóčenu dźeržiće, so słowo po słowje wuběra.

7. Tasta Einfg so wužiwa, zo by mjez zasadźenskim modusom a přepisanskim modusom a wróćo přepinała.

8. Ćehnjenje a pušćenje je w tekstowym polu kaž tež zwonka tekstoweho pola móžne.

9. Tastowa skrótšenka cmd ⌘Strg+Z so wužiwa, zo by změny krok po kroku cofnyła; tekst změje potom status, kotryž před prěnjej změnu měješe.

1. LibreOfficeDev ma funkciju awtomatiske wudospołnjenje, kotraž so w někotrych tekstowych a lisćinowych polach aktiwizuje. Zapodajće na přikład c:\a~/a do adresoweho pola a funkcija awtomatiske wudospołnjenje prěnju dataju abo prěni zapis pokazuje, kotrejž stej so na běhadle C: we wašim wužiwarskim rjadowaku namakałoj, kotryž z pismikom „a“ započinatej.

2. Wužiwajće tastu ↓, zo byšće po druhich datajach a zapisach kulił. Wužiwajće tastu Enter, zo byšće tež eksistowacy podzapis w polu URL pokazał. Spěšne awtomatiske wudospołnjenje je k dispoziciji, jeli tastu ↓ tłóčiće, po tym zo sće dźěl URL zapodał. Hdyž sće dokument abo zapis namakał, kotryž chceće, tłóčće Enter.

## Makro přetorhnyć

Jeli chceće tuchwilu běžace makro skónčić, tłóčće cmd ⌘Strg+Umsch+Q.

## Lisćina powšitkownych tastowych skrótšenkow w LibreOfficeDev

Tastowe skrótšenki so na prawym boku menijowych lisćinow pódla wotpowědneho menijoweho přikaza pokazuja. (Nic wšě naspomnjene tasty za wodźenje dialogow su na macOS k dispoziciji.)

### Tastowe skrótšenki za wodźenje dialogow

Tastowe skrótšenki | Efekt
--- | ---
Zapodawanska tasta | Aktiwizuje fokusowane tłóčatko w dialogu.
Esc | Kónči akciju abo dialog. W pomocy LibreOfficeDev: přeńdźe wo jednu runinu horje.
Prózdna tasta | Přepina fokusowany kontrolny kašćik w dialogu.
Šipkowe tasty | Měnja aktiwny wodźenski element w opciskim wotrězku dialoga.
Tabulator | Pohibuje fokus do přichodneho wotrězka abo elementa w dialogu.
Umsch+Tabulator | Pohibuje fokus do předchadneho wotrězka abo elementa w dialogu.
option ⌥Alt+↓ | Wočinja lisćinu wodźenskeho lementa, kotryž je tuchwilu w dialogu wubrany. Tute tastowe skrótšenki so nic jenož na kombinaciske pola nałožuja, ale tež na symbolowe tłóčatka z wuskakowacymi menijemi. Tłóčće tastu Esc, zo byšće wočinjenu lisćinu začinił.

### Tastowe skrótšenki za wodźenje dokumentow a woknow

Tastowe skrótšenki | Efekt
--- | ---
cmd ⌘Strg+O | Wočinja dokument.
cmd ⌘Strg+S | Składuje aktualny dokument.
cmd ⌘Strg+N | Wutworja nowy dokument.
cmd ⌘Strg+Umsch+N | Wočinja dialog Předłohi.
cmd ⌘Strg+P | Ćišći dokument.
cmd ⌘Strg+F | Aktiwizuje symbolowu lajstu Pytać.
cmd ⌘+option ⌥+FStrg+H | Wuwołuje dialog Pytać a wuměnić.
cmd ⌘Strg+Umsch+F | Pyta za poslednim zapodatym pytanskim wurazom.
Strg+Umsch+J | Přepina napohlad mjez modusom połneje wobrazowki a normalnym modusom we Writer abo Calc.
cmd ⌘Strg+Umsch+R | Aktualizuje dokumentowy napohlad.
cmd ⌘Strg+Umsch+I | Zmóžńće abo znjemóžńće wuběranski kursor w přećiwo pisanju škitanym teksće.
F1 | Startuje pomoc LibreOfficeDev. W pomocy LibreOfficeDev: skaka k hłownej stronje pomocy.
Umsch+F1 | kontekstowa pomoc
Umsch+F2 | Zmóžnja Rozšěrjene pokiwy za tuchwilu wubrany přikaz, symbol abo wodźenski element.
F6 | Staja fokus w přichodnym widźomnym podwoknje, inkluziwnje menijowu lajstu, symbolowe lajsty, wokna kaž bóčnica a Nawigator a rysowansku płoninu dokumenta/datowe žórło.
Umsch+F6 | Staja fokus do předchadneho podwokna.
cmd ⌘Strg+F6. | Staja fokus w rysowanskej płoninje dokumenta/datowym žórle.
F10 | Aktiwizuje prěni meni (meni Dataja).
Umsch+F10 | Wočinja kontekstowy meni.
cmd ⌘Strg+Umsch+F10 | Přidokuje a wotdokuje znošowace so podwokna, na přikład njefiksowane symbolowe lajsty, bóčnicu a Nawigator.
Strg+Alt+Umsch+Pos1 | Pokazuje/Chowa hłowny meni.
cmd ⌘Strg+F4 abo ⌥ optionAlt+F4 | Začinja aktualny dokument. Začinja LibreOfficeDev, hdyž so jako posledni wočinjeny dokument začinja.
cmd ⌘Strg+Q | Kónči nałoženje.

### Tastowe skrótšenki za wobdźěłowanje abo formatěrowanje dokumentow

Tastowe skrótšenki | Efekt
--- | ---
cmd ⌘Strg+Tabulator | Hdyž je pozicija na spočatku hłowoweje linki, so tabulator zasadźi.
Enter (jeli OLE-objekt je wubrany) | Aktiwizuje wubrany OLE-objekt.
Enter (jeli rysowanski objekt abo tekstowy objekt je wubrany) | Aktiwizuje tekstowy zapodawanski modus.
cmd ⌘Strg+X | Wutřiha wubrane elementy.
cmd ⌘Strg+C | Kopěruje wubrane zapiski.
cmd ⌘Strg+V | Zasadźuje z mjezyskłada.
cmd ⌘+⌥ optionStrg+Alt+Umsch+V | Zasadźuje njesformatěrowany tekst z mjezyskłada. Tekst so z formatom zasadźuje, kotryž na zasadźenskim městnje eksistuje.
cmd ⌘Strg+Umsch+V | Wočinja dialog Wobsah zasadźić.
cmd ⌘Strg+A | Wuběra wšitko.
cmd ⌘Strg+Z | Cofnje poslednju akciju.
cmd ⌘+Umsch+ZStrg+Y | Wospjetuje poslednju akciju.
cmd ⌘Strg+Umsch+Y | Wospjetuje posledni přikaz.
cmd ⌘Strg+I | Atribut „kursiwny“ so na wubrany wobłuk nałožuje. Jeli je kursor w słowje pozicioněrowane, so tute słowo tež kursiwnje předstaja.
cmd ⌘Strg+B | Atribut „tučny“ so na wubrany wobłuk nałožuje. Jeli je kursor w słowje pozicioněrowane, so tute słowo tež tučnje předstaja.
cmd ⌘Strg+U | Atribut „podšmórnyć“ so na wubrany wobłuk nałožuje. Jeli je kursor w słowje pozicioněrowane, so tute słowo tež podšmórnje.
cmd ⌘Strg+M | Wotstronja formatěrowanje z wubraneho teksta abo objektow (kaž w Format – Direktne fomatěrowanje wotstronić).

## Tastowe skrótšenki w galeriji.

Tastowe skrótšenki | Efekt
--- | ---
Tabulator | Pohibuje so mjez wobłukami.
Umsch+Tabulator | Pohibuje so mjez wobłukami wróćo.

## Tastowe skrótšenki we wobłuku Nowa drasta galerije:

Tastowe skrótšenki | Efekt
--- | ---
Šipk horje | Pohibuje wuběr horje.
Šipk dele | Pohibuje wuběr dele.
cmd ⌘Strg+Enter | Wočinja dialog Kajkosće.
Umsch+F10 | Wočinja kontekstowy meni.
cmd ⌘Strg+U | Aktualizuje wubranu drastu.
cmd ⌘Strg+R | Wočinja dialog Titul zapodać.
cmd ⌘Strg+D | Zhaša wubranu drastu.
Zasadźić | Zasadźuje nowu drastu.

## Tastowe skrótšenki we wobłuku Galerijowy přehlad:

Tastowe skrótšenki | Efekt
--- | ---
Pos1 | Skaka k prěnjemu zapiskej.
Ende | Skaka k poslednjemu zapiskej.
Šipk dolěwa | Wuběra přichodny element galerije nalěwo.
Šipk doprawa | Wuběra přichodny element galerije naprawo.
Šipk horje | Wuběra přichodny element galerije horjeka.
Šipk dele | Wuběra přichodny element galerije deleka.
Bild↑ | Kula wo jednu wobrazowku horje.
Bild ↓ | Kula wo jednu wobrazowku dele.
cmd ⌘Strg+Umsch+Einfg | Zasadźuje wubrany objekt jako zwjazany objekt do aktualneho dokumenta.
cmd ⌘Strg+I | Zasadźuje kopiju wubraneho objekta do aktualneho dokumenta.
cmd ⌘Strg+T | Wočinja dialog Titul zapodać.
cmd ⌘Strg+P | Přeměnja mjez drastowym napohladom a objektowym napohladom.
Prózdna tasta | Přeměnja mjez drastowym napohladom a objektowym napohladom.
Enter | Přeměnja mjez drastowym napohladom a objektowym napohladom.
Kročel dozady (jenož w objektowym napohledźe). | Přeńdźe k hłownemu přehladej.

## Linki a špalty w tabeli datoweje banki wubrać (wočinja so přez tasty cmd ⌘Strg+Umsch+F4)

Tastowe skrótšenki | Efekt
--- | ---
Prózdna tasta | Přeměnja mjez wuběrom aktualneje linki, chibazo cela je we wobdźěłanskim modusu.
cmd ⌘Strg+prózdna tasta | Přepina wuběr linki.
Umsch+prózdna tasta | Wuběra aktualnu špaltu.
cmd ⌘Strg+Bild ↑ | Pohibuje pokazowak do prěnjeje linki.
cmd ⌘Strg+Bild ↓ | Pohibuje pokazowak do poslednjeje linki.

## Tastowe skrótšenki za rysowanske objekty

Tastowe skrótšenki | Efekt
--- | ---
Wubjerće symbolowu lajstu z F6. Wužiwajće tasće Šipk dele a Šipk doprawa, zo byšće symbol požadaneje symboloweje lajsty wubrał a tłóčće cmd ⌘Strg+Enter. | Zasadźuje rysowanski objekt.
Wubjerće dokument z cmd ⌘Strg+F6 a tłóčće tabulatorowu tastu. | Wuběra rysowanski objekt.
Tabulator | Wuběra přichodny rysowanski objekt.
Umsch+Tabulator | Wuběra předchadny rysowanski objekt.
cmd ⌘Strg+Pos1 | Wuběra prěni rysowanski objekt.
cmd ⌘Strg+Ende | Wuběra posledni rysowanski objekt.
Esc | Kónči wuběr rysowanskeho objekta.
Esc (w přimkowym wuběranskim modusu) | Kónči přimkowy wuběranski modus wróća so k objektowemu wuběranskemu modusej.
Šipk horje/dele/dolěwa/doprawa | Pohibuje wubrany dypk (funkcije popadnjenja lěsycow su nachwilu znjemóžnjene, ale kónčne dypki hišće jedyn druhi popadnu).
⌥ optionAlt+Šipk horje/dele/dolěwa/doprawa | Přesuwa wubrany rysowanski objekt wo jedyn piksel (we wuběranskim modusu). Měnja wulkosć rysowanskeho objekta (w přimkowym wuběranskim modusu). Wjerći rysowanski objekt (we wjertnym modusu). Wočinja dialog Kajkosće za rysowanski objekt. Aktiwizuje dypkowy wuběranski modus za wubrany rysowanski objekt.
Prózdna tasta | Wuběra dypk rysowanskeho objekta (w dypkowym wuběranskim modusu) / Wuběr přetorhnyć. Wubrany dypk so jónu na sekundu swěći.
Umsch+prózdna tasta | Wuběra přidatny dypk w dypkowym wuběranskim modusu.
cmd ⌘Strg+tabulatorowa tasta | Wuběra přichodny dypk rysowanskeho objekta (dypkowy wuběranski modus). We wjertnym modusu da so tež wjertny dypk wubrać.
cmd ⌘Strg+Umsch+tabulatorowa tasta | Wuběra předchadny dypk rysowanskeho objekta (dypkowy wuběranski modus)
cmd ⌘Strg+Enter | Nowy rysowanski objekt ze standardnej wulkosću so wosrjedź aktualneho napohlada placěruje.
cmd ⌘Strg+Enter na wuběranskim symbolu | Aktiwizuje prěni rysowanski objekt w dokumenće.
Esc | Wopušća dypkowy wuběranski modus. Rysowanski objekt so po tym wuběra. Wobdźěłuje dypk rysowanskeho objekta (dypkowy wobdźěłanski modus)
Někajki tekst abo numeriska tasta | Jeli rysowanski objekt je wubrany, so do wobdźěłanskeho modusa přepina a kursor so na kóncu teksta w rysowanskim objekće placěruje. Ćišćomne znamješko so zasadźi.
⌥ optionAlt mjeztym zo so grafiski objekt wutworja abo skaluje | Pozicija srjedźizny objekta je njezměnita.
Tasta Umsch, mjeztym zo so grafiski objekt wutworja abo skaluje | Poměr mjez šěrokosću a wysokosću objekta je njezměnity.

Podobne temy

Tastowe skrótšenki za datowe banki

Tastowe skrótšenki (LibreOfficeDev bjezbarjernosć)

Prošu podpěrajće nas!