Symbolowa lajsta LibreLogo

Wobsah

# LibreLogo

LibreLogo je jednora, lokalizowana, logu podobna programowanska wokolina z wektorowymi grafikami Turtle za wučbu informatiki (programowanje a tekstowe wobdźěłanje), DTP a grafikowy design. Hlejće http://www.numbertext.org/logo/librelogo.pdf (jendźelsce).

## Symbolowa lajsta LibreLogo

Symbolowa lajsta LibreLogo (Napohlad – Symbolowe lajsty – Logo) tłóčatka za pohibowanja nopawy, programowy start a stop, spočatk, wobrazowku prózdnić, programowy editor, syntaksowe wuzběhnjenje, přełožowanje a zapodawanska linka (přikazowa linka).

## Tłóčatka za pohiby nopawy

Su ekwiwalenty přikazow Logo „Doprědka 10“, „WRÓĆO 10“, „NALĚWO 15“, „NAPRAWO 15“. Hdyž na jedyn ze symbolow klikaće, so tež fokus na twar Turtle staja a kula k jeho poziciji.

## Program Logo startować

Klikńće na symbol „Program Logo startować“, zo byšće tekst (abo jenož wubrany) tekst dokumenta Writer jako program LibreLogo wuwjedł. W prózdnym dokumenće so přikładowy program zasadźi a wuwjedźe.

Klikńće na symbol „Stój“, zo byšće wuwjedźenje zastajił.

## Spočatk

Klikńće na symbol „Spočatk“, zo byšće poziciju a nastajenja nopawy wróćo stajił.

## Wobrazowku prózdnić

Klikńće na symbol „Wobrazowku prózdnić“, zo byšće rysowanske objekty z dokumenta wotstronił.

## Programowy editor/syntaksowe wuzběhnjenje/přełožowanje

Symbol z „kuzłoprutom“ dwustronske wuhotowanje za programowe wobdźěłanje nastaja, rozšěrja skrótšene přikazy Logo a přetworja přikazy Logo w małopisanju do wulkopisanja w dokumenće Writer. Změńće rěč dokumenta (LibreOfficeDev – NastajenjaNastroje – Nastajenja – Rěče a narodne šemy – Powšitkowne – Zapadne a klikńće na tutón symbol, zo byšće program Logo do wubraneje rěče přełožował.

## Přikazowa linka

Tłóčće Enter w přikazowej lince, zo byšće jeje wobsah wuwjedł. Zo byšće program zastajił, klikńće na symbol „Stój“.

Dźeržće tastu Enter stłóčenu, zo byšće wobsah přikazoweje linki znowa wuwjedł, na přikład slědowacy přikazowy slěd:

     DOPRĚDKA 200 NALĚWO 89

Zo byšće přikazowu linku wróćo stajił, klikńće trójce na nju abo tłóčće cmd ⌘Strg+A, zo byšće předchadne přikazy wubrał a zapodajće nowe přikazy.

## Grafiski wužiwarski powjerch zakładnych nastajenjow nopawy

Nopawa LibreLogo je normalny fiksowany rysowanski objekt. Móžeće jón tež z myšku a symbolom Wjerćeć symboloweje lajsty „Kajkosće rysowanskeho objekta“ na zwučene wašnje pozicioněrować a wjerćeć. Změńće linijowu tołstosć, linijowu barbu a płoninowu barbu nopawy, zo byšće atributy WULKOSČPISAKA, BARBAPISAKA a PJELNJACABARBA LibreLogo nastajił.

## Programowe wobdźěłanje

Rysowanki a programy LibreLogo samsny dokument Writer wužiwaja. Rysowanska płonina LibreLogo je na prěnjej stronje dokumenta Writer. Móžeće łamanje strony před programami LibreLogo zasadźić, skalowanje z pomocu „kuzłopruta“ na symbolowej lajsće Logo nastajić a pismowu wulkosć za komfortabelne dwustronske wuhotowanje za programowanje LibreLogo změnić: lěwa (prěnja) strona je rysowanska płonina, prawa (druha) strona je programowy editor LibreLogo.

# Programowanska rěč LibreLogo

LibreLogo je lochko lokalizujomna logojta programowanska rěč, kotraž je wot zhromadźenstwa LibreOffice do wjacorych rěčow přełožena. Je wróćo kompatibelna ze starymi systemami Logo, zo by so w kubłanju w jednorych programach Logo wužiwała, na př.

     K třiróžk :wulkosć
     WOSPJETUJ 3 [
       DOPRĚDKA :wulkosć
       NALĚWO 120
     ]
     KÓNC

     třiróžk 10 třiróžk 100 třiróžk 200

## Rozdźěle k programowanskej rěči Logo

- Lisćinowe zapiski su přez komu dźělene: POZICIJA [0,0]

- Programowe bloki a lisćiny su rozdźělne

- - Programowe bloki mjezoty abo łamanja linki pola spinkow trjebaja: WOSPJETUJ 10 [ DOPRĚDKA 10 NALĚWO 36 ]

  - Lisćiny sej pódlanske spinki wužaduja: POZICIJA [0, 0] a nic POZICIJA [ 0, 0 ]

- Jednolinkowe funkciske deklaracije so njepodpěruja (K a KÓNC nowe linki trjebaja)

## Dalše funkcije LibreLogo

- Dwudypki su opcionalne před mjenami wariablow.

       K třiróžk wulkosć
       WOSPJETUJ 3 [ DOPRĚDKA wulkosć NALĚWO 120 ]
       KÓNC

- Notacija znamješkowych rjećazkow tež prawopisnu syntaksu a syntaksu Python podpěruje.

       PISAJ "słowo ; originalna syntaksa Logo
       PISAJ „Někajki tekst.“ ; pisanje, Writer
       PISAJ 'někajki tekst.' ; syntaksa Python

- Wobchadźenje z lisćinami a znamješkowymi rjećazkami Python

       PISAJ „tekst“[2] ; “x” pisać
       PISAJ “tekst”[1:3] ; „ex“ pisać

- Pythonojta sekla ZA

- Pythonojta wariablowa deklaracija:

       x = 15
       PISAJ x

- Dalše wotprašowanske funkcije njejsu:

       PISAJ PJELNJACABARBA
       p = POZICIJA
       PISAJ
       WOSPJETUJ 10 [ POZICIJA NĚKAJKI POZICIJA p ]

- Alternatiwne stajenje spinkow w funkciskich wuwołanjach

       K hwěžka wulkosć barba
       PJELNJACABARBA barba
       WOSPJETUJ 5 [ NALĚWO 72 DOPRĚDKA wulkosć NAPRAWO 144 DOPRĚDKA wulkosć ]
       PJELNIĆ
       KÓNC

       hwěžka 100 „čerwjeny“
       hwěžka (100, „zeleny“)
       hwěžka (100, „módry“)

# Přikazy LibreLogo

## Zakładna syntaksa

### Wulko- a małopisanje

Přikazy a barbowe konstanty mjez wulko- a małopisanjom njerozeznawaja:

     PISAJ „Witaj, swět!“
     „Witaj, swět, hišće raz!“ pisać

Mjena wariablow mjez wulko- a małopisanjom rozeznawaja:

     a = 5
     A = 7
     PISAJ a
     PISAJ A

### Programowe linki

Linki programa LibreLogo su wotstawki w dokumenće Writer. Programowa linka móže wjacore přikazy wobsahować:

     PISAJ “Witaj, swět!” PISAJ „LibreLogo“

### Komentary

Linki abo dźěle linkow su komentary wot semikolona do kónca linki (wotstawk):

     ; někotre komentary
     PISAJ 5 * 5 ; někotre komentary

### Programowe linki do wjacorych wotstawkow łamać

Je móžno, programowu linku za wjacore wotstawki z pomocu znamješkoweje tildy na kóncu linki łamać:

     PISAJ „To je jara dołha “ + ~
           „warnowanska zdźělenka“

## Pohibowanje nopawy

### DOPRĚDKA (do)

     DOPRĚDKA 10 ; přesunjenje doprědka wo 10pt (1pt = 1/72 cól ≈ 0,373 mm)
     DOPRĚDKA wo 10pt ; hlejće horjeka
     DOPRĚDKA 0,5in ; přesunjenje doprědka wo 0,5 inch (1 inch = 2,54 cm)
     DOPRĚDKA 1" ; hlejće horjeka
     DO 1mm
     DO 1cm

### WRÓĆO (wr)

     WRÓĆO 10 ; přesunjenje wróćo wo 10pt

### NALĚWO (nl)

     NALĚWO 90 ; zwjert wo 90° stopnjow přećiwo směrej časnika
     NALĚWO 90°; hlejće horjeka
     NL 3h ; hlejće horjeka (pozicija pokazowak časnika)
     NL někajki ; zwjert wo připadnu poziciju

### NAPRAWO (np)

     NAPRAWO 90 ; zwjert wo 90°stopnjow k směrej časnika

### PISAKHORJE (ph)

     PISAKHORJE ; nopawa budźe so pohibować, bjeztoho zo by rysowała

### PISAKDELE (pd)

     PISAKDELE ; nopawa budźe so pohibować a rysować

### POZICIJA (poz)

     POZICIJA [0,0] ; zwjert a přesunjenje do hornjeho lěweho róžka
     POZICIJA WULKOSĆSTRONY ; zwjert a přesunjenje do delnjeho praweho róžka
     POZICIJA [WULKOSĆSTRONY[0], 0] ; zwjert a přesunjenje do hornjeho praweho róžka
     POZICIJA NĚKAJKI ; zwjert a přesunjenje do připadneje pozicije

### SMĚR (sm)

     SMĚR 0 ; zwjert k połnocy
     SMĚR 12h ; hlejće horjeka
     SMĚR [0, 0] ; zwjert do hornjeho lěweho róžka
     SMĚR NĚKAJKI ; zwjert do připadneho směra

## Druhe přikazy nopawy

### SCHOWAJNOPAWU (sn)

     SCHOWAJNOPAWU ; nopawu schować (doniž so přikaz POKAZAJNOPAWU njewuwołuje)

### POKAZAJNOPAWU (pn)

     POKAZAJNOPAWU ; nopawu pokazać

### SPOČATK

     SPOČATK ; spočatnu poziciju nopawy wróćo stajić

### ČISĆWOBRAZOWKU (čw)

     ČISĆWOBRAZOWKU ; rysowanske objekty dokumenta wotstronić

### PJELNIĆ a ZAČINIĆ

     PJELNIĆ ; aktualny linijowy twar abo dypki začinić a pjelnić
     ZAČINIĆ ; aktualny linijowy twar začinić abo aktualne dypki zwjazać

Přikład: runobóčny třiróžk pjelnić:

     DOPRĚDKA 50 NALĚWO 120 DOPRĚDKA 50 PJELNIĆ

Přikład: runobóčny třiróžk rysować:

     DOPRĚDKA 50 NALĚWO 120 DOPRĚDKA 50 ZAČINIĆ

## Nastajenja pisaka

### WULKOSĆPISAKA (wp)

     WULKOSĆPISAKA 100 ; linijowa tołstosć je 100 dypkow
     WULKOSĆPISAKA NĚKAJKI ; ekwiwalent WULKOSĆPISAKA PŘIPADNY 10

### BARBAPISAKA (bp)

     BARBAPISAKA „čerwjeny“ ; čerwjenu barbu pisaka nastajić (z pomocu mjena barby, hlejće barbowe konstanty)
     BARBAPISAKA [255, 255, 0] ; žołtu barbu nastajić RGB-lisćina)
     BARBAPISAKA 0xffff00 ; žołtu barbu nastajić (heksadecimalny kod)
     BARBAPISAKA 0 ; čornu barbu nastajić (0x000000)
     BARBAPISAKA NĚKAJKI; připadna barba
     BARBAPISAKA [5] ; čerwjenu barbu nastajić (z pomocu barboweho identifikatora, hlejće barbowe konstanty)
     BARBAPISAKA „njewidźomny“ ; njewidźomna barba pisaka za twary bjez widźomneho wobrysa
     BARBAPISAKA „~čerwjeny“ ; připadnu čerwjenu barbu nastajić

### TRANSPARENCAPISAKA

     TRANSPARENCAPISAKA 80 ; transparencu aktualneje barby pisaka na 80 % nastajić

### KÓNČKPISAKA/KÓNČKLINIJE

     KÓNČKPISAKA „žadyn“ ; bjez wosebiteho linijoweho kónčka (standard)
     KÓNČKPISAKA „kulojty“ ; skulojćeny kónčk linije
     KÓNČKPISAKA „kwadrat“ ; kwadratiski kónčk linije

### PŘECHADPISAKA/PŘECHADLINIJE

     PŘECHADPISAKA „skulojćeny“ ; skulojćeny přechad linije (standard)
     PŘECHADPISAKA „nakosa“ ; nahły přechad linije
     PŘECHADPISAKA „nakósny“ ; nakósny přechad linije
     PŘECHADPISAKA „žadyn“; bjez přechada linije

### STILPISAKA

     STILPISAKA „połny“ ; połna linija (standard)
     STILPISAKA „dypkowany“ ; dypkowana linija
     STILPISAKA „smužkowany“ ; smužkowana linija

     ; swójski muster dypk-smužka podaty přez lisćinu ze slědowacymi argumentami:
     ; – ličba susodnych dypkow
     ; – dołhosć dypka
     ; – ličba susodnych smužkow
     ; – dołhosć smužki
     ; – wotstup dypkow/smužkow
     ; – typ (opcionalny)
     ;   0 = dypki su praworóžki (standard)
     ;   2 = dypki su kwadraty (dołhosće a wotstupy su relatiwne k wulkosći pisaka)

     STILPISAKA [3, 1mm, 2, 4mm, 2mm, 2] ; …––…––…–

## Pjelnjenske nastajenja

### PJELNJACABARBA (pb)

     PJELNJACABARBA „módry“ ; z módrej barbu pjelnić, hlejće tež BARBAPISAKA
     PJELNJACABARBA „njewidźomny“ KRUH 10 ; njepjelnjeny kruh
     PJELNJACABARBA [„módry“, „čerwjeny“] ; přeběh wot čerwjeny do módry
     PJELNJACABARBA [[255, 255, 255], [255, 128, 0]] ; přeběh wot běły do oranžowy
     PJELNJACABARBA [„módry“, „čerwjeny“, 1, 0, 0] ; aksialny přeběh nastajić (z trěbnymi nastajenjemi wjerćenja a ramikow), móžne hódnoty: 0-5 = linearny, aksialny, radialny, eliptiski, kwadratiski, praworóžkaty
     PJELNJACABARBA [„čerwjeny“, „módry“, 0, 90, 20] ; linearny přeběh z 20 % ramika, zwjertnjeny wo 90 stopnjow k aktualnemu směrej nopawy
     PJELNJACABARBA [„čerwjeny“, „módry“, 0, 90, 20, 0, 0, 200, 50] ; wot 200 % do 50 % intensity
     PJELNJACABARBA [NĚKAJKI, NĚKAJKI, 2, 0, 0, 50, 50] ; radialny přeběh z připadnymi barbami a 50 % horicontalneho a 50 % wertikalneho wusměrjenja srjedźišća

### PJELNJACATRANSPARENCA

     PJELNJACATRANSPARENCA 80 ; transparencu aktualneje pjelnjaceje barby na 80 % nastajić
     PJELNJACATRANSPARENCA [80] ; linearny přeběh transparency wot 80 % do 0 % nastajić
      PJELNJACATRANSPARENCA [80, 20] ; linearny přeběh transparency wot 80 % do 20 % nastajić
     PJELNJACATRANSPARENCA [80, 20, 1, 90] ; aksialny přeběh transparency nastajić, zwjertnjeny wo 90 stopnjow k aktualnemu směrej nopawy
     PJELNJACATRANSPARENCA [80, 20, 2, 0, 20, 50, 50] ; radialny přeběh transparency wot zwonka 80 % do nutřka 20 % transparency z 20 % ramika a z 50 % horicontalneho a 50 % wertikalneho wusměrjenja srjedźišća

### PJELNJENSKISTIL

     PJELNJENSKISTIL 0 ; bjez šrafurow pjelnić (standard)
     PJELNJENSKISTIL 1 ; jednore čorne šrafury (horicontalne)
     PJELNJENSKISTIL 2 ; jednore čorne šrafury (45 stopnjow doprawa
     PJELNJENSKISTIL 3 ; jednore čorne šrafury 45 stopnjow dolěwa)
     PJELNJENSKISTIL 4 ; jednore čorne šrafury (wertikalne)
     PJELNJENSKISTIL 5 ; skřižowane čerwjene šrafury (45 stopnjow)
     PJELNJENSKISTIL 6 ; skřižowane čerwjene šrafury (0 stopnjow)
     PJELNJENSKISTIL 7 ; skřižowane módre šrafury (45 stopnjow)
     PJELNJENSKISTIL 8 ; skřižowane módre šrafury (0 stopnjow)
     PJELNJENSKISTIL 9 ; trójce skřižowane módre šrafury
     PJELNJENSKISTIL 10 ; jednore šěroke čorne šrafury (45 stopnjow)

     ; swójske šrafury podate přez lisćinu ze slědowacymi argumentami:
     ; – stil (1 = jednora, 2 = dwójna, 3 = trójna šrafura)
     ; – barba
     ; – wotstup
     ; – stopjeń

     PJELNJENSKISTIL [2, „zeleny“, 3 pt, 15°] ; skřižowane zelene šrafury (15 stopnjow)

## Rysowanske objekty

### KRUH

     KRUH 100 ; kruh rysować (přeměr = 100 pt)

### ELIPSA

     ELIPSA [50, 100] ; elipsu z přeměromaj 50 pt a 100 pt rysować
     ELIPSA [50, 100, 2h, 12h] ; eliptiski sektor rysować (wot 2 hodź do 12 hodź.)
     ELIPSA [50, 100, 2h, 12h, 2] ; eliptiski segment rysować
     ELIPSA [50, 100, 2h, 12h, 3] ; eliptiski łuk rysować

### KWADRAT

     KWADRAT 100 ; kwadrat rysować (wulkosć = 100 pt)

### PRAWORÓŽK

     PRAWORÓŽK [50, 100] ; praworóžk rysować (50 pt x 100 pt)
     PRAWORÓŽK [50, 100, 10] ; praworóžk ze skulojćenymi róžkami rysować

### DYPK

     DYPK ; dypk z wulkosću a barbu pisaka rysować

ZAČINIĆ móže poslednje dypki zwjazać, PJELNIĆ móže twar z dypkow pjelnić. Je na přikład lochko, „płonu“ hwěžku rysować, započinajo ze srjedźišća:

     PISAKHORJE
     WOSPJETUJ 5 [
       DOPRĚDKA 80
       DYPK
       WRÓĆO 80
       NAPRAWO 36
      DOPRĚDKA 50
       DYPK
       WRÓĆO 50
       NAPRAWO 120
     ] PJELNIĆ

### POPIS

     POPIS „tekst“ ; tekst na poziciji nopawy pisać
     POPIS ‚tekst‘ ; hlejće horjeka
     POPIS „tekst“ ; hlejće horjeka (jenož za jednotliwe słowa)

### TEKST

     KRUH 10 TEKST „tekst“ ; aktualnemu rysowanskemu objektej tekst přidać

## Pismowe nastajenja

### PISMOWABARBA

     PISMOWABARBA „zeleny“ ; pismowu barbu nastajić

### DRUŽINAPISMA

     DRUŽINAPISMA „Linux Libertine G“ ; družinu pisma nastajić
     DRUŽINAPISMA „Linux Libertine G:smcp=1“ ; nimo toho kajkosć pisma nastajić (tu: kapitelki)
     DRUŽINAPISMA „Linux Libertine G:smcp=1&onum=1“ ; kapitelki + stare ličby

### WULKOSĆPISMA

     WULKOSĆPISMA 12 ; wulkosćpisma do 12 pt změnić

### PISMOWAWAHA

     PISMOWAWAHA „tučny“ ; pismowu wahu do „tučny“ změnić
     PISMOWAWAHA „normalny“ ; staja pismowu wahu wróćo

### PISMOWYSTIL

     PISMOWYSTIL „kursiwny“ ; změni stil pisma do „kursiwny“
     PISMOWYSTIL „normalny“ ; staja stil pisma wróćo

## WOBRAZ (wob)

WOBRAZ je za

- zeskupjenje twarow;

- spočatk nowych linijowych twarow;

- składowanje SVG-wobrazow a SVG/SMIL-animacijow;

- Konsistencu pozicijow a linijowych twarow na lěwej kromje.

### Zeskupjenje twarow

     ; WOBRAZ [ Přikazy_LibreLogo ]
     WOBRAZ [ DOPRĚDKA 100 KRUH 100 ] ; štomojty zeskupjeny twar

Hlejće tež „Skupina“ w pomocy LibreOfficeDev Writer.

     K štom městno
       PISAKHORJE POZICIJA městno SMĚR 0 PISAKDELE
       WOBRAZ [ DOPRĚDKA 100 KRUH 100 ] ; štomojty zeskupjeny twar
     KÓNC

     WOBRAZ [ štom [230, 400] štom [300, 400] ] ; zeskupjene twary w zeskupjenym twarje

### Nowe linijowe twary započeć

     WOBRAZ ; nowy linijowy twar započeć
     DOPRĚDKA 10 WOBRAZ DOPRĚDKA 10 ; dwaj linijowej twaraj

### SVG-wobrazy składować

     WOBRAZ „přikład.svg“ [ KRUH 5 ] ; wobraz jako wobrazowu dataju SVG we wužiwarskim rjadowaku
     WOBRAZ „Desktop/přikład.svg“ [ DOPRĚDKA 100 KRUH 5 ] ; kaž horjeka, z relatiwnej šćežku
     WOBRAZ „/home/user/přikład.svg“ [ KRUH 5 ] ; absolutna šćežka za Unix/Linux
     WOBRAZ „C:\přikład.svg“ [ KRUH 5 ] ; absolutna šćežka za Windows

### Animacije SVG/SMIL (rysowanki z přikazami ČAKAJ) składować

     WOBRAZ „animacija.svg“ [ KRUH 5 ČAKAJ 1000 KRUH 99 ] ; jako animaciju SVG/SMIL składować (hlejće tež ČAKAJ)
     WOBRAZ „animacija2.svg“ [ KRUH 5 ČAKAJ 1000 KRUH 99 ČAKAJ 2000 ] ; kaž horjeka, ale hdyž ČAKAJ za poslednim objektom wužiwaće, sekla nastawa: po 2 sekundach so SVG-animacija w SMIL-konformnych wobhladowakach znowa startuje

### Konsistenca na lěwej kromje

Wužiwajće WOBRAZ, zo byšće konsistencu pozicijow a linijowych twarow na lěwej kromje Writer wobchował:

     WOBRAZ [ KRUH 20 POZICIJA [-100, 100] KRUH 20 ]

## Sekle

### WOSPJETUJ

     ; WOSPJETUJ ličba [ přikazy ]

     WOSPJETUJ 10 [ DOPRĚDKA 10 NALĚWO 45 KRUH 10 ] ; instrukcije 10 razow wospjetować

     ; ličba je opcionalna

     WOSPJETUJ [ POZICIJA NĚKAJKI ] ; bjezkónčna sekla

### LIČAK

Wariabla za sekle (tež w seklach ZA a DONIŽ).

     WOSPJETUJ 100 [ DOPRĚDKA LIČAK NALĚWO 90 ]

### ZA W

Sekla za lisćinowe elementy:

     ZA i W [1, 5, 7, 9, 11] [
       DOPRĚDKA i
       NALĚWO 90
     ]

Sekla za znamješka znamješkoweho rjećazka:

     ZA i W „tekst“ [
       POPIS i
       DOPRĚDKA 10
     ]

### DONIŽ

     DONIŽ WĚRNO [ POZICIJA NĚKAJKI ] ; bjezkónčna sekla
     DONIŽ LIČAK <= 10 [ DOPRĚDKA 50 NALĚWO 36 ] ; kaž WOSPJETUJ 10 [ ... ]

### PŘETORHNYĆ

Seklu zastajić.

     WOSPJETUJ [ ; bjezkónčna sekla
       POZICIJA NĚKAJKI
       JELI LIČAK = 100 [ PŘETORHNYĆ ] ; kaž WOSPJETUJ 100 [ ... ]
     ]

### DALE

Do přichodneho wospjetowanja sekle skočić.

     WOSPJETUJ 100 [
       POZICIJA NĚKAJKI
       JELI LIČAK % 2 = 0 [ DALE ]
       KRUH 10 ; kruhi na kóždej druhej poziciji rysować
     ]

## Wuměnjenja

### JELI

     ; JELI wuměnjenje [ jeli wěrno ]
     ; JELI wuměnjenje [ jeli wěrno ] [ jeli wopak ]

     JELI a < 10 [ PISAJ „Mały“ ]
     JELI a < 10 [ PISAJ „Mały“ ] [ PISAJ „Wulki“ ]

### A, ABO, NIC

Logiske operatory.

     JELI a < 10 A NIC a = 5 [ PISAJ „0, 1, 2, 3, 4, 6, 7, 8 abo 9“ ]
     JELI a < 10 A a != 5 [ PISAJ „0, 1, 2, 3, 4, 6, 7, 8 abo 9 ] ; kaž horjeka

## Podprogramy

### K, KÓNC

Nowe słowo (abo nowa procedura)

     K třiróžk
       WOSPJETUJ 2 [ DOPRĚDKA 100 NAPRAWO 120 ] PJELNIĆ
     KÓNC

     WOSPJETUJ 10 [ třiróžk PISAKHORJE POZICIJA NĚKAJKI PISAKDELE ]

### WUDAĆE

Hódnotu funkcije wróćić.

     K připadnypismik
       WUDAĆE PŘIPADNY „qwertzuiopasdfghjklyxcvbnm“
     KÓNC

     PISAJ připadnypismik + připadnypismik + připadnypismik ; znamješkowy rjećazk z 3 připadnych pismikow pisać

### STÓJ

Z procedury wróćić

     K přikład ličba
       JELI ličba < 0 [ STÓJ ]
       PISAJ KORJEŃ ličba ; kwadratny korjeń pisać
     ]

     přikład 100
     přikład -1 ; bjez wudaća a zmylka
     přikład 25

## Standardne wariable

### NĚKAJKI

Standardna připadna hódnota barbow atd.

     BARBAPISAKA NĚKAJKI ; připadna barba pisaka

### WĚRNO

Logiska hódnota.

     DONIŽ WĚRNO [ POZICIJA NĚKAJKI ] ; bjezkónčna sekla
     PISAJ WĚRNO ; wěrno pisać

### WOPAK

Logiska hódnota.

     DONIŽ NIC WOPAK [ POZICIJA NĚKAJKI ] ; bjezkónčna sekla
     PISAJ WOPAK ; wopak pisać

### WULKOSĆSTRONY

     PISAJ WULKOSĆSTRONY ; lisćinu wulkosćow stronow w dypkach, na př. [595.30, 841.89]

### PI/π

     PISAJ PI ; 3,14159265359 pisać

## Zapodaće/Wudaće

### PISAJ

     PISAJ „tekst“ ; „tekst“ w dialogowym polu pisać
     PISAJ 5 + 10 ; 15 pisać

### ZAPODAĆE

     PISAJ ZAPODAĆE „Zapodawanska hódnota?“ ; prašeć so a znamješkowy rjećazk w dialogu pisać
     PISAJ DECIMALNY (ZAPODAĆE „Prěnja ličba?“) + DECIMALNY (ZAPODAĆE „Druha ličba?“) ; jednory ličak

## ČAKAJ

     ČAKAJ 1000 ; 1000 ms (1 sekunda) čakać

## GLOBALNY

Globalne wariable w procedurach stajić.

     GLOBALNY wo
     wo = „LibreLogo“

     K přikład
       PISAJ wo
       GlOBALNY wo ; hdy so ma nowa hódnota přidać
       wo = „nowa hódnota za globalnu wariablu“
     KÓNC

     přikład
     PISAJ wo

## Funkcije

### PŘIPADNY

     PISAJ PŘIPADNY 100 ; připadna decimalna ličba (0 <= x < 100)
     PISAJ PŘIPADNY „tekst“ ; připadny pismik ze znamješkoweho rjećazka „tekst“
     PISAJ PŘIPADNY [1, 2], připadny lisćinowy element (1 abo 2)

### CYŁY

     PISAJ CYŁY 3,8 ; 3 pisać (cyły dźěl ličby 3,8)
     PISAJ CYŁY PŘIPADNY 100 ; připadna cyła ličba (0 <= x < 100)
     PISAJ CYŁY „7“ ; znamješkowy rjećazk do cyłeje ličby přetworić

### DECIMALNY

     ; znamješkowy rjećazk do decimalneje ličby přetworić
     PISAJ 2 * DECIMALNY „5,5“ ; 11,0 pisać

### ZNARJEĆAZK

     ; ličbu do znamješkoweho rjećazka
     PISAJ „Wuslědk: “ + ZNARJEĆAZK ; „Wuslědk: 5“
     PISAJ 10 * ZNARJEĆAZK 5 ; 5555555555 pisać

### KORJEŃ

     PISAJ KORJEŃ 100 ; 10 pisać, kwadratny korjeń z 100

### SIN

     PISAJ SIN 90 * PI/180 ; 1,0 pisać (sinus 90° we łukowej měrje)

### COS

     PISAJ COS 0 * PI/180 ; 1,0 pisać (kosinus 0°we łukowej měrje)

### LOG10

     PISAJ LOG10 100 ; 2,0 pisać (dźesatkowy logaritmus 100)

### NAKRUŽ

     PISAJ NAKRUŽ 3,8 ; 4 pisać (3,8 nakružene)
     PISAJ NAKRUŽ PŘIPADNY 100 ; připadna cyła ličba (0 <= x <= 100)

### ABSOLUTNY|ABS

     PISAJ ABS -10 ; 10, absolutnu hódnotu ličby -10 pisać

### LIČIĆ

     PISAJ LIČIĆ „tekst“ ; 4 pisać, ličbu znamješkow znamješkoweho rjećazka „tekst“
     PISAJ LIČIĆ [1, 2, 3] ; 3 pisać, wulkosć lisćiny

### MNOHOSĆ

     ; Lisćinu do mnohosće Python přetworić
     PISAJ MNOHOSĆ [4, 5, 6, 6] ; {4, 5, 6} pisać
     PISAJ MNOHOSĆ [4, 5, 6, 6] | MNOHOSĆ [4, 1, 9] ; {1, 4, 5, 6, 9} pisać, zjednoćensku mnohosć
     PISAJ MNOHOSĆ [4, 5, 6, 6] & MNOHOSĆ [4, 1, 9] ; {4} pisać, rěznu mnohosć
     PISAJ MNOHOSĆ ([4, 5, 6, 6]) - MNOHOSĆ [4, 1, 9] ; {5, 6} pisać, diferencu
     PISAJ MNOHOSĆ [4, 5, 6, 6] ^ MNOHOSĆ [4, 1, 9] ; {1, 5, 6, 9} pisać, symetrisku diferencu

### SLĚD

     ; Pythonojta lisćinowa generacija
     PISAJ LISĆINA SLĚD 10 ; [0, 1, 2, 3, 4, 5, 6, 7, 8, 9]
     PISAJ LISĆINA SLĚD 3 10 ; [3, 4, 5, 6, 7, 8, 9]
     PISAJ LISĆINA SLĚD 3 10 3 ; [3, 6, 9] pisać

     ZA i W SLĚD 10 50 10 [ ; sekla za [10, 20, 30, 40]
     DOPRĚDKA i
     NALĚWO 90
     ]

### LISĆINA

     ; wospjetowace so elementy z pomocu mnohosće a přetworjenja lisćiny z lisćiny wotstronić
     PISAJ LISĆINA (MNOHOSĆ [1, 3, 5, 5, 2, 1]) ; [1, 3, 5, 2] pisać

### TUPEL

Přetworjenje tupela Python (njezměnita lisćina)

     PISAJ TUPEL [4, 5]

### SORTĚROWANY

Wróći sortěrowanu lisćinu.

     PISAJ SORTĚROWANY [5, 1, 3, 4] ; [1, 3, 4, 5] pisać

### WUMĚŃ

Znamješkowe rjećazki z pomocu mustrow regex (regularne wurazy) wuměnić

     PISAJ WUMĚŃ („t“, „T“, „tekst“) ; „Tekst“ pisać, „t“ so z „T“ wuměnja
     PISAJ WUMĚŃ („(.)“, „\\1\\1“, „tekst“ ; „tteexxtt“ pisać - kóžde znamješko so podwoja

### PYTAJ

Mustry znamješkowych rjećazkow z pomocu mustrow regex pytać

     JELI PYTAJ („\s“, „słowo“) [ PISAJ „pismik w słowje.“ ]

### NAMAKAJWŠĚ

Wšě znamješkowe rjećazki w zapodawanskim znamješkowym rjećazku namakać, kotrež mustrej regex wotpowěduja.

     PISAJ NAMAKAJWŠĚ („\w+“, „psyki, kóčki.“) [ „psyki“, „kóčki“] pisać, lisćinu słowow.

### MIN

     PISAJ MIN [1, 2, 3] ; 1 pisać, najmjeńši element lisćiny

### MAKS

     PISAJ MAKS [1, 2, 3] ; 3 pisać, najwjetši element lisćiny

## Barbowe konstanty

     BARBAPISAKA „SLĚBRO“ ; po mjenje nastajena
     BARBAPISAKA [1] ; po identifikatorach nastajena
     BARBAPISAKA „~SLĚBRO“ ; připadny slěborny wotsćin

Identifikator (ID) | Mjeno
--- | ---
0 | ČORNY
1 | SLĚBRO
2 | ŠĚRY
3 | BĚŁY
4 | ČERWJENOBRUNY
5 | ČERWJENY
6 | PURPURNY
7 | MAGENTA
8 | ZELENY
9 | SWĚTŁOZELENY
10 | OLIWOZELENY
11 | ŽOŁTY
12 | ĆMOWOMÓDRY
13 | MÓDRY
14 | MÓDROZELENY
15 | TIRKISNY/CYANOWY
16 | RÓŽOWY
17 | ĆMOWOČERWJENY
18 | ORANŽOWY
19 | ZŁOTY
20 | FIJAŁKOJTY
21 | NJEBJOMÓDRY
22 | ĆMOWOBRUNY
23 | BRUNY
24 | NJEWIDŹOMNY

Prošu podpěrajće nas!