Wobsah

# Symbolowa lajsta Formularowa nawigacija

Symbolowa lajsta Formularowa nawigacija symbole za wobdźěłowanje tabele datoweje banki abo za wodźenje napohlad datow wobsahuje. Symbolowa lajsta so deleka na dokumenće pokazuje, kotryž pola wobsahuje, kotrež su z datowej banku zwjazane.

Móžeće symbolowu lajstu Formularowa nawigacija wužiwać, zo byšće so w datowych sadźbach pohibował kaž tež zo byšće datowe sadźby zasadźił a zhašał. Jeli daty so w formularje składuja, so změny do datoweje banki přenošuja. Symbolowa lajsta Formularowa nawigacija tež sortěrowanske, filtrowanske a pytanske funkcije za datowe sadźby wobsahuje.

Móžeće symbol nawigaciskeje lajsty na symbolowej lajsće Dalše wodźenske elementy wužiwać, zo byšće formularej nawigacisku lajstu přidał.

Nawigaciska lajsta je jenož za formulary widźomna, kotrež su z datowej banku zwjazane. W naćiskim napohledźe formulara nawigaciska lajsta k dispoziciji njeje. Hlejće tež symbolowu lajstu Tabelowe daty.

Móžeće napohlad datow ze sortěrowanskimi a filtrowanskimi funkcijemi wodźić. Originalne tabele so njezměnja.

Aktualny sortěrowanski porjad abo filter so z aktualnym dokumentom składuje. Jeli filter je nastajeny, so symbol Filter nałožić na nawigaciskej lajsće aktiwizuje. Sortěrowanske a filtrowanske funkcije w dokumenće dadźa so w dialogu Formularowe kajkosće konfigurować. (Wubjerće Formularowe kajkosće – Daty – kajkosće Sortěrować a Filter).

Jeli SQL-wuraz je zakład za formular (hlejće Formularowe kajkosće – rajtark Daty – Datowe žórło), su filtrowanske a sortěrowanske funkcije jenož k dispoziciji, hdyž so SQL-wuraz jenož na jednu tabelu poćahuje a njeje w modusu native SQL napisany.

## Datowu sadźbu pytać

Přepytuje tabele datoweje banki a formulary. W formularach abo tabelach datoweje banki móžeće datowe pola, lisćinowe pola a kontrolne kašćiki za wěstymi hódnotami přepytać.

Datowu sadźbu pytać

## Čisło datoweje sadźby

Pokazuje čisło aktualneje datoweje sadźby. Zapodajće čisło, zo byšće k wotpowědnej datowej sadźbje přešoł.

## Prěnja datowa sadźba

Wjedźe k prěnjej datowej sadźbje.

## Předchadna datowa sadźba

Wjedźe k předchadnej datowej sadźbje.

## Přichodna datowa sadźba

Wjedźe k přichodnej datowej sadźbje.

## Poslednja datowa sadźba

Wjedźe k poslednjej datowej sadźbje.

## Nowa datowa sadźba

Wutwori nowu datowu sadźbu.

## Datowu sadźbu składować

Składuje nowy datowy zapisk. Změna so w datowej bance registruje.

## Cofnyć: Datowe zapodaće

Zmóžnja wam, datowy zapisk cofnyć.

## Datowu sadźbu zhašeć

Zhaša datowu sadźbu. Wotprašowanje dyrbi so najprjedy wobkrućić, prjedy hač so zhaša.

## Aktualizować

Aktualizuje pokazane daty. We wokolinje z wjacorymi wužiwarjemi, zawěsćuje aktualizacija datow, zo daty aktualne wostawaja.

Aktualizować

## Wodźenski element wobnowić

Aktualny wodźenski element aktualizować

## Sortěrować

Podawa sortěrowanske kriterije za pokazanje datow.

Sortěrowanski porjad

## Postupowacy sortěrować

Sortěruje daty wubraneho pola abo celoweho wobłuka w postupowacym porjedźe. Tekstowe pola so alfabetisce sortěruja, numeriske pola so po ličbach sortěruja.

Postupowacy sortěrować

## Spadowacy sortěrować

Sortěruje daty wubraneho pola abo celoweho wobłuka w spadowacym porjedźe. Tekstowe pola so alfabetisce sortěruja, numeriske pola so po ličbach sortěruja.

Spadowacy sortěrować

## Awtomatiski filter

Filtruje datowe sadźby na zakładźe wobsaha tuchwilu wubraneho datoweho pola.

Awtomatiski filter

## Filter nałožić

Přepina mjez filtrowanym a njefiltrowanym napohladom tabele.

Filter nałožić

## Filtry na zakładźe formularow

Namołwja serwer datoweje banki, widźomne daty po podatych kriterijach filtrować.

Filtry na zakładźe formularow

## Filter/Sortěrowanje wróćo stajić

Přetorhnje filtrowe nastajenja a pokazuje wšě datowe sadźby w aktualnej tabeli.

Filter/Sortěrowanje wróćo stajić

## Datowe žórło jako tabela

Aktiwizuje přidatny tabelowy napohlad we formularowym napohledźe. Hdyž so funkcija Datowe žórło jako tabela aktiwizuje, widźiće tabelu we wobłuku nad formularom.

Datowe žórło jako tabela

Prošu podpěrajće nas!