Wobsah

# Zwisk Firebird

Podawa nastajenja za zwjazowanje z eksternymi datowymi bankami Firebird.

## Nowu dataju datoweje banki Firebird wutworić

1. Wubjerće Dataja – Nowy – Datowa banka a wubjerće Z eksistowacej datowej banku zwjazać. Klikńće na Dale.

2. Klikńće na Wutworić. Dialog Składować jako so wočini. Zapodajće přihódne mjeno a městno za dataju datoweje banki a klikńće na Składować/Speichern. Šćežka noweje dataje so w tekstowym polu asistenta pokazuje. Klikńće na Dale.

3. Zapodajće na přeće swoje wužiwarske mjeno a hesło. Klikńće na Dale.

4. Postajće swoje preferowane nastajenja wo zregistrowanej datowej bance a što so ma ze składowanej datowej banku stać a klikńće na Dokónčić. Pokročujće, zo byšće mjeno za nowu dataju LibreOfficeDev Base zapodał.

W druhim kroku so mjeno noweje dataje datoweje banki Firebird (*.fdb) zapodawa, mjeztym zo so w poslednim kroku dataja LibreOfficeDev Base (*.odb) składuje.

## Z eksistowacej dataju datoweje banki Firebird zwjazać

1. Wubjerće Dataja – Nowy – Datowa banka a wubjerće Z eksistowacej datowej banku zwjazać. Klikńće na Dale.

2. Klikńće na Přepytać a wubjerće dataju Firebird (*.fdb). Klikńće na tłóčatko Wočinić; dospołny URL k dataji datoweje banki so w tekstowym polu pokazuje. Klikńće na Dale.

3. Zapodajće na přeće swoje wužiwarske mjeno a hesło. Klikńće na Dale.

4. Postajće swoje preferowane nastajenja wo registrowanju datoweje banki a što so ma ze składowanej datowej banku stać a klikńće na Dokónčić. Pokročujće, zo byšće mjeno za nowu dataju LibreOfficeDev Base zapodał.

## Direktnje ze serwerom Firebird zwjazać

Přidatnje k zwiskam přez JDBC a ODBC móžeće z nutřkownym ćěrjakom Firebird ze serwerom Firebird zwjazać:

1. Wubjerće Dataja – Nowy – Datowa banka a wubjerće Z eksistowacej datowej banku zwjazać. Klikńće na Dale.

2. Zapodajće manuelnje URL zwiska datoweje banki do tekstoweho pola. Muster je <mjeno_serwera>/<port>:<šćežka_k_datowej_bance>, na přikład:

   serwer1/3050:C:/data/mydatabase.fdb (dźiwajće na “/”, hačrunjež jedna so wo šćežku Windows)

   serwer1:C:/data/mydatabase.fdb (standardny port, šćežka Windows)

   localhost:/data/mydatabase.fdb (serwer localhost, standardny port, šćežka Linux)

   serwer1:mydata (standardny port, zregistrowana datowa banka)

3. Klikńće na Dale.

4. Podajće přihódne wužiwarske mjeno a hesło za serwerowy zwisk. Testujće zwisk (doporučeny) a rozrisajće problemy, jeli tajke su. Klikńće na Dale.

5. Rozsudźće, hač chceće datowu banku registrować a štož so ma z njej činić, hdyž je składowana a klikńće Dokónčić. Zapodajće mjeno za nowu dataju LibreOfficeDev Base.

Móžeće někotre dalše nastajenja za URL datoweje banki přidać, na přikład znamješkowu sadźbu abo rólu. Hlejće dokumentaciju Firebird, zo byšće so wo tych nastajenjach informował.

Podobne temy

Dokumentacija Firebird

Prošu podpěrajće nas!