Wobsah

# Microsoft Office a LibreOfficeDev wužiwać

LibreOfficeDev móže dokumenty w datajowych formatach Microsoft Office wočinić a składować, inkluziwnje formaty Open XML Microsoft Office.

## Dataju Microsoft Office wočinić

1. Wubjerće Dataja – Wočinić…. Wubjerće dataju Microsoft Office w dialogu Wočinić LibreOfficeDev.

Dataja MS Office … | … so w modulu LibreOfficeDev wočinja
--- | ---
Microsoft Word, *.doc, *.docx | LibreOfficeDev Writer
Microsoft Excel, *.xls, *.xlsx | LibreOfficeDev Calc
Microsoft PowerPoint, *.ppt, *.pps, *.pptx | LibreOfficeDev Impress

## Jako dataju Microsoft Office składować

1. Wubjerće Dataja – Składować jako….

2. Wubjerće w polu Datajowy typ datajowy format Microsoft Office.

## Dokumenty po standardźe we formatach Microsoft Office składować

1. Wubjerće LibreOfficeDev – NastajenjaNastroje – Nastajenja… – Začitać/Składować – Powšitkowne.

2. Wubjerće najprjedy we wobłuku Nastajenja za standardny datajowy format a ODF dokumentowy typ a potom datajowy typ za składowanje.

Wotnětka so Datajowy typ po wašim wuběrje staja, jeli dokument składujeće. Móžeće wězo hišće druhi datajowy typ w dialogu Składować wubrać.

## Dataje Microsoft Office po standardźe wočinić

1. Klikńće w zrjadowaku datajow Windows z prawej tastu na dataju typa, kotryž chceće druhemu nałoženju připokazać.

2. Wubjerće w kontekstowym meniju Öffnen mit – Andere App auswählen. (němski dźěłowy system)

3. Wubjerće w lisćinje nałoženjow, kotraž so jewi, program, kotryž ma aktualny datajowy typ wočinić. Zawěsćće, zo „Immer diese App zum Öffnen verwenden“ je markěrowane. (němski dźěłowy system)

   Jeli tute kroki za wašu wersiju Microsoft Windows njepłaća, přepytujće swoju pomoc Microsoft Windows za instrukcijemi, kak móžeće datajowe přirjadowanja změnić.

## Wjele datajow Microsoft Office do formata OpenDocument přetworić

Asistent Dokumentowy konwerter wšě dataje Microsoft Office w rjadowaku do dokumentow LibreOfficeDev w datajowym formaće OpenDocument přetworja. Móžeće rjadowak podać, kotryž so ma čitać a rjadowak, hdźež so maja přetworjene dataje składować.

1. Wubjerće Dataje – Asistenty – Dokumentowy konwerter…, zo byšće asistent startował.

## Makra w Microsoft Office a LibreOfficeDev

Z mało wuwzaćemi Microsoft Office a LibreOfficeDev njemóžetej samsny makrowy kod wuwjesć. Microsoft Office kode VBA /Visual Basic for Apllications) wužiwa, a LibreOfficeDev kod Basic na zakładźe wokoliny LibreOfficeDev API (Application Program Interface) wužiwa. Hačrunjež programowanska rěč je samsna, su objekty a metody rozdźělne.

Najnowše wersije LibreOfficeDev móža někotre skripty Excel Visual Basic wuwjesć, jeli tutu funkciju w LibreOfficeDev – NastajenjaNastroje – Nastajenja… – Začitać/Składować – VBA-Kajkosće zmóžnjeće.

Jeli makra w jednym z nałoženjow wužiwaće a chceće samsnu funkcionalnosć w druhim nałoženju wužiwać, dyrbiće makra wobdźěłać. LibreOfficeDev móže makra začitać, kotrež su w datajach Microsoft Office wobsahowane a móžeće potom kod makra w editorje Basic IDE LibreOfficeDev wobhladać a wobdźěłać.

### Makra VBA wobchować abo zhašeć

Wočińće dokument Microsoft Office, kotryž kode makra VBA wobsahuje. Změńće jenož normalny wobsah (tekst, cele, grafiki) a njewobdźěłujće makra. Składujće dokument jako datajowy typ Microsoft Office. Wočińće dataju w Microsoft Office a makra VBA kaž do toho funguja.

Móžeće makra VBA z dataje Microsoft Office při začitanju abo při składowanju zhašeć.

1. Wubjerće LibreOfficeDev – NastajenjaNastroje – Nastajenja… – Začitać/Składować – VBA-Kajkosće, zo byšće wobchadźenje $[officename z makrom VBA nastajił.

Podobne temy

Wo přetworjenju dokumentow Microsoft Office

Dokumenty wočinić

Dokumenty wočinić, kotrež su so w druhich formatach składowali

Dokumenty w druhich formatach składować

Přirjadowanje dokumentowych typow Microsoft Office změnić

Prošu podpěrajće nas!