Wobsah

# Digitalne signatury nałožić

## Certifikat wobstarać

Móžeće sej certifikat wot certifikowanskeho městna wobstarać. Wšojedne, hač statna instanca abo priwatne předewzaće wuběraće, je z wašnjom, za tutu słužbu płaćić, na přikład, hdyž so waša identita certifikuje. Mało druhich awtoritow certifikaty zadarmo wudawaja, na přikład projekt wotewrjeneho žórła CAcert, kotryž na znatym a spušćomnym modelu Web of Trust bazuje a wjetšu popularnosć nabywa.

## Waše certifikaty rjadować

Jeli Linux, macOS abo Solaris wužiwaće, dyrbiće najnowšu wersiju Thunderbird abo Firefox instalować. LibreOfficeDev ma potom přistup k jeju składej certifikatow.

Jeli sće rozdźělne profile w Thunderbird abo Firefox załožił a chceće certifikaty z wěsteho wužiwarskeho profila wužiwać, wubjerće profil w LibreOfficeDev – NastajenjaNastroje – Nastajenja… – Wěstota – Certifikowanska šćežka. Abo móžeće wokolinowu wariablu MOZILLA_CERTIFICATE_FOLDER stajić, zo byšće na rjadowak wotkazał, kotryž profil wobsahuje.

1. Wočińće nastajenja swojeho wobhladowaka, wubjerće wotrězk Priwatnosć a wěstota, klikńće na rajtark Certifikaty a wubjerće potom Certifikaty pokazać…. Dialog Zrjadowak certifikatow so zjewi.

2. Importujće swój nowy korjenjowy certifikat, wubjerće potom certifikat a wobdźěłajće jón. Zmóžńće, zo so korjenjowemu certifikatej znajmjeńša za web a e-mejl dowěrja. To zawěsćuje, zo certifikat móže waše dokumenty signować. Mjezycertifikaty móžeće na samsne wašnje wobdźěłać, ale to za signowanje dokumentow wjazace njeje.

3. Hdyž sće nowe certifikaty wobdźěłał, startujće LibreOfficeDev znowa.

Na systemach Windows LibreOfficeDev certifikatowy skład systema wužiwa.

Waš priwatny kluč za digitalnu signaturu so w normalnym padźe přez Windows jako dźěl procesa wutworjenja signatury generěruje a wěsće składuje. Hdyž wudawace certifikowanske městno je přeswědčene, zo waš ličak je priwatny kluč wutworił a wy sće druhe identifikaciske žadanja spjelnił, so wotpowědny zjawny kluč přez certifikowanske městno signuje. Za wosobinske kluče, kotrež su so z interneta wobstarali, so priwatny kluč přez waš wobhladowak generěruje a so z certifikowanskim městnom njedźěli.

Jeli so priwatny kluč na druhe wašnje přijima, abo wy jón wot druheho ličaka přenošujeće, móžeće jón na swojim PC Windows instalować, hdyž na certifikat priwatneho kluča dwójce klikaće a trěbne hesło podawaće. Tutón priwatny kluč je snano druhim znaty (na přikład organizatoriskemu abo statnemu wěstotnemu zarjadnistwu) wotwisujo wot toho, kak je so wam wudał.

Zjawne kluče druhich ludźi, kotrež so wužiwaja, zo bychu digitalne signatury dokumentow přepruwowali, abo zo bychu dokumenty zaklučowali, kotrež su jenož za jich woči myslene, so w normalnym padźe we wašim systemje z nałoženjemi rjadowanja digitalnych certifikatow składować. W někotrych padach dyrbiće tute certifikaty zjawnych klučow sam rjadować.

Powšitkowne rjadowanje zjawnych a priwatnych klučow na wašim PC wariěruje wotwisujo wot wersije Windows, z kotrejž dźěłaće. Za dalše informacije hlejće temu „Hilfe und Support“ (němski dźěłowy system) swojeje wersije Windows a pytajće za „digitalna signatura“.

## Dokument signować

1. Wubjerće Dataja – Digitalne signatury – Digitalne signatury….

2. Zdźělenske polo wam radźi, dokument składować. Klikńće na Haj, zo byšće dataju składował.

3. Po składowanju widźiće dialog Digitalne signatury. Klikńće na Přidać, zo byšće dokumentej zjawny kluč přidał.

4. Wubjerće w dialogu Certifikat wubrać swój certifikat a klikńće na W porjadku.

5. Widźiće dialog Digitalne signatury znowa, hdźež móžeće dalše certifikaty přidać, jeli chceće. Klikńće na W porjadku, zo byšće składowanej dataji zjawny kluč přidał.

Signowany dokument symbol w statusowej lajsće pokazuje. Móžeće dwójce na symbol w statusowej lajsće kliknyć, zo byšće certifikat pokazał.

Wuslědk přepruwowanja signatury so w statusowej lajsće a w dialogu Digitalna signatura pokazuje. W dokumenće ODF móža wjacore dokumenty a makrowe signatury eksistować. Jeli je problem z jednej signaturu, připušćeja, zo wuslědk přepruwowanja teje jedneje signatury za wšě signatury płaći. To rěka, jeli je dźesać płaćiwych signaturow a jedna njepłaćiwa signatura, tak statusowa lajsta a statusowe polo w dialogu signaturu jako njepłaćiwu woznamjenjatej.

## Makra w dokumenće signować

W normalnym padźe makra dźěl dokumenta su. Jeli dokument signujeće, so makra w dokumenće awtomatisce signuja. Jeli chceće jenož makra signować, ale dokument nic, postupujće takle:

1. Wubjerće Nastroje – Makra – Digitalna signatura….

2. Nałožće signaturu kaž horjeka za dokumenty wopisane.

Hdyž Basic IDE wočinjeće, zo signowane makra wobsahuje, widźiće symbol w statusowej lajsće.
Móžeće na symbol w statusowej lajsće dwójce kliknyć, zo byšće certifikat pokazał.

Podobne temy

Jendźelska wikistrona wo digitalnych signaturach

Wo digitalnych signaturach

Prošu podpěrajće nas!