Wobsah

# Prěčne pokazy

Tu zasadźujeće prěčne pokazy do aktualneho dokumenta. Prěčne pokazy su referencne pola w samsnym dokumenće abo w poddokumentach globalneho dokumenta.

Hdyž prěčny pokaz jako polo zasadźujeće, ma to lěpšinu, zo njetrjebaće pokazy manuelnje přiměrić, kóždy raz, hdyž dokument měnjeće. Aktualizujće prosće pola z F9 a prěčne pokazy so tež w dokumenće aktualizuja.

Přistup k tutomu přikazej …

#### Z menijoweje lajsty:

Wubjerće Zasadźić – Polo – Dalše pola… – Rajtark: Prěčne pokazy

Wubjerće Zasadźić – Prěčny pokaz…

#### Z powjercha z rajtarkami:

Wubjerće Zasadźić – Prěčny pokaz….

Wubjerće Referency – Prěčny pokaz….

#### Ze symbolowych lajstow:

Prěčny pokaz zasadźić

#### Z tastatury:

cmd ⌘Strg + F2

Prěčne pokazy zasadźić

## Typ

Nalistuje k dispoziciji stejace pólne typy. Zo byšće swojemu dokumentej polo přidał, klikńće na pólny typ, potom na polo we wuběranskej lisćinje a potom na Zasadźić. Slědowace pola su k dispoziciji:

Typ | Woznam
--- | ---
Pokaz nastajić | Nastajće cil za prěčny pokaz. Zapodajće pod Mjeno mjeno za prěčny pokaz. Hdyž prěčny pokaz zasadźujeće, so mjeno jako identifikacija w lisćinowym polu Wuběr zjewi. Prěčne pokazy, kotrež so na tute wašnje zapodawaja, so w dokumenće HTML ignoruja. Za cil w dokumentach HTML dyrbiće zapołožku zasadźić.
Pokaz zasadźić | Zasadźi prěčny pokaz do druheje pozicije w dokumenće. Wotpowědna tekstowa pozicija dyrbi so najprjedy z „Pokaz nastajić“ definować. Hewak zasadźowanje prěčneho pokaza móžne njeje, hdyž pod Wuběr pólne mjeno wuběraće. W globalnych dokumentach móžeće tež wot jednoho poddokumenta do druheho wotkazować. Dźiwajće na to, zo so mjeno pokaza we wuběranskim polu njezjewi a dyrbi so „z ruku“ zapodać. W dokumentach HTML so referencne pola, kotrež su so na tute wašnje zapodali, ignoruja. Za prěčne pokazy w dokumentach HTML dyrbiće hyperwotkaz zasadźić.
Nadpisma | Polo Wuběr lisćinu wšěch nadpismow po porjedźe jich napohlada w dokumenće pokazuje.
Čisłowane wotstawki | Polo Wuběr lisćinu wšěch čisłowanych wotstawkow po porjedźe jich napohlada w dokumenće pokazuje. Lisćina wobsahuje: wotstawki z wotstawkowej předłohu, kotrymž je so čisłowanska šema w dialogu Nastroje – Nadpismowe čisłowanje… připokazała. zrjadowane lisćinowe wotstawki, formatěrowane ze symbolowej lajstu Formatěrowanje abo dialogom Naličenja a čisłowanje wotstawki, kotrež su z předłohu čisłowaneje lisćiny formatěrowane wotstawki, kotrež su z wotstawkowej předłohu z předłohu čisłowaneje lisćiny formatěrowane, kotraž so w rajtarku Rozrjad a lisćina nałožuje.
Zapołožki | Po zasadźowanju zapołožki w dokumenće z Zasadźić – Zapołožka budźe zapisk zapołožkow w rajtarku Prěčne pokazy wužiwajomny. Zapołožki so wužiwaja, zo bychu wěste tekstowe pasaže w dokumenće markěrowali. W tekstowym dokumenće móžeće zapołožki wužiwać, na přikład, zo byšće wot jedneje pasaže w dokumenće do druheje skočił. W dokumenće HTML budu tute zapołožki kótwički <A name>, kotrež na přikład cil hyperwotkazow postajeja.
Nóžki | Jeli waše dokumenty nóžku wobsahuja, móžeće zapisk Nóžki wubrać. Pokaz k nóžce čisło nóžki wróći.
(Zasadźene objekty z popisami) | Móžeće pokazy na objekty stajić, kotrež su popisane. Zasadźće na přikład wobraz, klikńće z prawej tastu na wobraz a wubjerće popis. Nětko so objekt jako čisłowane „zwobraznjenje“ w lisćinje pokaza.

Pokazy su pola. Zo byšće pokaz wotstronił, zhašejće polo. Jeli dlěši tekst jako pokaz nastajeće a nochceće jón znowa zapodać, po tym zo sće pokaz zhašał, wubjerće tekst a kopěrujće jón do mjezyskłada. Móžeće jón potom z pomocu přikaza Wobdźěłać – Wobsah zasadźić… jako „njeformatěrowany tekst“ na samsnej poziciji zasadźić. Tekst so zachowa, mjeztym zo so pokaz zhaša.

## Wuběr

Nalistuje k dispoziciji stejace pola za pólny typ, kotryž je w lisćinje Typ wubrany. Zo byšće polo zasadźił, klikńće na polo, wubjerće format w lisćinje „Pokaz wužiwać“ a klikńće potom na Zasadźić.

Zo byšće polo z lisćiny spěšnje zasadźił, dźeržće tastu cmd ⌘Strg stłóčenu a klikńće dwójce na polo.

## Pokaz wužiwać

Wubjerće format, kotryž chceće za wubrany prěčny pokaz wužiwać. Slědowace formaty su k dispoziciji:

Format | Woznam
--- | ---
Čisło strony (bjez předłohi) | Zasadźuje čisło strony, kotraž pokazowy cil wobsahuje.
Kapitl | Zasadźuje nadpismowe čisło abo lisćinowe čisło pokazoweho cila.
Wotkazowacy tekst | Zasadźuje dospołny tekst pokazoweho cila. Za nóžki so čisło nóžki zasadźuje. Za popisy so dospołny popis (kategorija, čisło a tekst) zasadźuje.
„Nad“/„Pod“ | Zasadźuje „nad“ abo „pod“ wotwisujo wot městna pokazoweho cila relatiwnje k poziciji prěčneho pokaza.
Čisło strony (z předłohu) | Zasadźuje čisło strony, kotraž cil pokaza wobsahuje, w formaće, kotryž je w předłoze strony podaty.
Čisło | Zasadźuje čisło nadpisma abo čisłowaneho wotstawka, inkluziwnje nadrjadowane runiny wotwisujo wot konteksta. Hlejće přispomnjenku pod tutej tabelu za dalše informacije.
Čisło (bjez konteksta) | Zasadźuje jenož čisło nadpisma abo čisłowaneho wotstawka.
Čisło (połny kontekst) | Zasadźuje čisło nadpisma abo čisłowaneho wotstawka inkluziwnje wšě nadrjadowane runiny.
Kategorija a čisło | Zasadźuje kategoriju a čisło popisa (abo wariablowe mjeno a wariablowu hódnotu čisłoweho wobłuka). Tekst mjez kategoriju a čisłom (abo wariablowym mjeno a wariablowej hódnotu) so tež zasadźi. Tute nastajenje je za wšě wariable čisłoweho wobłuka k dispoziciji inkluziwnje čisła popisow.
Tekst popisa | Zasadźuje wšón tekst, kotryž kategoriji a čisłu popisa slěduje, hač do kónca wotstawka. Tute nastajenje je za wšě wariable čisłoweho wobłuka k dispoziciji inkluziwnje čisła popisow.
Čisło | Zasadźuje čisło popisa (abo hódnotu čisłoweho wobłuka). Tute nastajenje je za wšě wariable čisłoweho wobłuka k dispoziciji inkluziwnje čisła popisow.

Za formaty „Kapitl“, „Čisło (bjez konteksta)“ a „Čisło (dospołny kontekst)“ ličba podruninow, kotrež so za wubrany format pokazuja, wot nastajenja Podruniny pokazać za relewantne rozrjadowanske runiny w Nastroje – Nadpismowe čisłowanje… wotwisuje.

## Mjeno

Zapodajće mjeno swójskeho pola, kotrež chceće wutworić. Zo byšće cil nastajił, klikńće na „Pokaz nastajić“ w lisćinje Typ, zapodajće mjeno do tutoho pola a klikńće potom na Zasadźić. Zo byšće na nowy cil wotkazał, klikńće na mjeno cila w lisćinje Wuběr.

W globalnym dokumenće so cile, kotrež su w rozdźělnych poddokumentach, w lisćinje Wuběr njepokazuja. Jeli chceće pokaz na cil zasadźić, dyrbiće šćežku a mjeno w polu Mjeno zapodać.

## Hódnota

Zapodajće wobsah, kotryž chceće swójskemu polu přidać.

Jeli tekst w dokumenće wuběraće a potom pokaz zasadźujeće, budźe wubrany tekst wobsah pola, kotrež zasadźujeće.

Prošu podpěrajće nas!