Wobsah

# Změny natočić

Předźěłanska funkcija je w LibreOfficeDev za tekstowe dokumenty a tabelowe dokumenty k dispoziciji.

Nic wšě změny su natočene. Na přikład změnjenje wusměrjenja tabulatora (↹) wot nalěwo do naprawo so njenatoči. Ale wšě zwučene změny, kotrež je korektor přewjedł, so natočeja, na přikład přidaća, zhašenja, tekstowe změny a zwučene formatěrowanja.

1. Zo byšće natočenje změnow započał, wočińće dokument, kotryž so ma wobdźěłać a wubjerće Wobdźěłać – Změny slědować a potom Natočić.

2. Přewjedźće nětko swoje změny. Pytnjeće, zo su wšě nowe tekstowe pasaže, kotrež zapodawaće, barbnje podšmórnjene, mjeztym zo wšón tekst, kotryž zhašeće, widźomny wostanje, so wšak přešmórnje a w barbje pokazuje.

3. Jeli pokazowak myški k markěrowanej změnje pohibujeće, widźiće referencu na typ změny, awtora, datum a čas dnja změny w pomocnym teksće. Jeli nastajenje Rozšěrjene pokiwy je zmóžnjene, widźiće tež k dispoziciji stejace komentary při tutej změnje.

Změny w tabelowym dokumenće so přez ramik wokoło celow wuzběhuja; hdyž na celu pokazujeće, móžeće dalše podrobne informacije wo tutej změnje w pomocnym teksće widźeć.

Stajće kursor do wobłuka změny a wubjerće potom Wobdźěłać – Změny slědować – Komentować…, zo byšće komentar wo kóždej natočenej změnje zapodał. Přidatnje k rozšěrjenym pokiwam so komentar tež w lisćinje w dialogu Změny rjadować pokazuje.

Zo byšće natočenje změnow skónčił, wubjerće znowa Wobdźěłać – Změny slědować – Natočić. Hóčka so wotstroni a móžeće nětko dokument składować.

W tekstowym dokumenće móžeće wšě linki wuzběhnyć, kotrež sće z přidatnym barbnym markěrowanjom změnił. To móže na přikład čerwjena linija na kromje być.

Zo byšće nastajenja za slědowanje změnow změnił, wubjerće LibreOfficeDev – NastajenjaNastroje – Nastajenja… – LibreOfficeDev Writer – Změny abo w LibreOfficeDev – NastajenjaNastroje – Nastajenja… – LibreOfficeDev Calc – Změny.

Podobne temy

Změny natočić a pokazać

Po změnach nawigěrować

Změny akceptować abo wotpokazać

Wersije dokumenta přirunać

Wersije zjednoćić

Wersijowe rjadowanje

Prošu podpěrajće nas!