Wobsah

# Formularowy nawigator

Wočinja formularowy nawigator. Formularowy nawigator wšě formulary a podformulary aktualneho dokumenta z jich datymi wodźenskimi elementami pokazuje.

Hdyž so wjacore formulary wužiwaja, formularowy nawigator wšě formulary skići, a staja tež wšelake funkcije za jich wobdźěłowanje k dispoziciji.

Přistup k tutomu přikazej …

#### Z menijoweje lajsty:

Wubjerće Formular – Formularowy nawigator….

#### Z powjercha z rajtarkami:

Wubjerće Formular – Formularowy nawigator….

Wubjerće Nastroje – Formularowy nawigator.

#### Ze symbolowych lajstow:

Formularowy nawigator

Formularowy nawigator lisćinu wšěch wutworjenych (logiskich) formularow z wotpowědnymi wodźenskimi elementami wobsahuje. Přez plusowe znamješko před zapiskom móžeće widźeć, hač formular wodźenske elementy wobsahuje. Klikńće na plusowe znamješko, zo byšće lisćinu formularowych elementow wočinił.

Hdyž rozdźělne wodźenske elementy w formularowym nawigatorje ćahaće a pušćeće, móžeće jich porjad změnić. Wubjerće jedyn wodźenski element abo wjacore wodźenske elementy a ćehńće je do druheho formulara. Abo wužiwaće cmd ⌘Strg+X abo přikaz kontekstoweho menija Wutřihać, zo byšće wodźenski element do mjezyskłada přesunył, a tłóčće cmd ⌘Strg+V abo přikaz Zasadźić, zo byšće wodźenski element na druhej poziciji zasadźił.

Zo byšće mjeno w formularowym nawigatorje wobdźěłał, klikńće na mjeno a zapodajće nowe mjeno abo wužiwajće přikaz w kontekstowym meniju.

Jeli wodźenske element w formularowym nawigatorje wuběraće, so wotpowědny element w dokumenće wuběra.

Kontekstowy meni wubraneho zapiska wam w formularowym nawigatorje slědowace funkcije skići:

## Nowy

Přidawa formularej nowe elementy. Funkcija Přidać da so jenož wuwołać, jeli so formular w formularowym nawigatorje wuběra.

### Formular

Wutworja nowy formular w dokumenće. Zo byšće podformular wutworił, přidajće nowy formular pod požadanym nadrjadowanym formularom.

### Schowany wodźenski element

Wutworja schowany wodźenski element we wubranym formularje, kotryž na wobrazowce widźomny njeje. Schowany wodźenski element słuži k tomu, zo by daty přiwzał, kotrež so z formularom přenošuja. Wobsahuje přidatne informacije abo wujasnjowacy tekst, kotrež móžeće podać, hdyž formulary přez wosebite kajkosće wodźenskeho elementa wutworjeće. Wubjerće zapisk schowaneho wodźenskeho elementa w formularowym nawigatorje a wubjerće přikaz Kajkosće.

Móžeće wodźenske elementy w dokumenće přez mjezyskład (tastowe skrótšenki cmd ⌘Strg+C za kopěrowanje a cmd ⌘Strg+V za zasadźowanje) kopěrować. Móžeće schowane wodźenske elementy w formularowym nawigatorje z pomocu ćehnjenja a pušćenja kopěrować, mjeztym zo tastu cmd ⌘Strg stłóčenu dźeržiće.

Ćehńće a pušćće, zo byšće wodźenske elementy w samsnym dokumenće abo mjez dokumentami kopěrował. Wočińće druhi formularowy dokument a ćehńće schowany wodźenski element z formularoweho nawigatora do formularoweho nawigatora ciloweho dokumenta. Klikńće direktnje na widźomny wodźenski element w dokumenće, zastajće wokomik, zo by so kopija wodźenskeho elementa do mjezyskłada ćehnjenja a pušćenja přidała a ćehńće potom kopiju do druheho dokumenta. Jeli chceće kopiju w samsnym dokumenće měć, tłóčće cmd ⌘Strg, mjeztym zo ćahaće.

## Zhašeć

Zhaša wubrany zapisk. To wam zmóžnja, jednotliwe formularowe komponenty kaž tež cyle formulary z jednym klikom myški zhašeć.

## Tabulatorowy porjad

Hdyž so formular wuběra, so dialog Tabulatorowy porjad wočini, hdźež so indeksy za fokus wodźenskeho elementa při wužiwanju tabulatoroweje tasty (↹) definuja.

## Přemjenować

Přemjenuje wubrany objekt.

## Kajkosće

Startuje dialog Kajkosće za wubrany zapisk. Jeli formular je wubrany, so dialog Formularowe kajkosće wočinja. Jeli wodźenski element je wubrany, so dialog Kajkosće wodźenskeho elementa wočinja.

## W naćiskowym modusu wočinić

Wočinja formulary w naćiskowym modusu, zo by so dał formular wobdźěłać.

Prošu podpěrajće nas!