Wobsah

# Inspektor předłohow

Inspektor předłohow je w bóčnicy. Pokazuje wšě atributy wotstawkowych a znamješkowych předłohow a direktne formatěrowanje we wotstawku a w znamješku , hdźež kursor je. Tute podrobnosće móža wužitne być, hdyž pospytujeće wuslědźić, čehodla někotre formatěrowanja w dokumenće zdadźa so wopačne abo inkonsistentne być.

### Direktne formatěrowanje a formatěrowanje z předłohami

Formatowa předłoha je sadźba formatěrowanske atributy, kotrež su po mjenje (mjenje předłohi) zeskupjene a identifikowane. Hdyž předłohu na objekt nałožujeće, so objekt ze sadźbu atributow předłohi formatěruje. Wjacore objekty samsneje družiny móža samsnu předłohu měć. Hdyž sadźbu formatěrowanskich atributow předłohi měnjeće, potajkim tež wšě objekty, kotrež su z předłohu zwjazane, swoje formatěrowanske atributy wotpowědnje měnjeja.

Hdyž předłohi njewužiwaće, a formatěrowanske atributy direktnje na tekstowe dźěle nałožujeće, to so direktne formatěrowanje (tež manuelne formatěrowanje) mjenuje. Formatěrowanje so jenož na wubrany wobłuk dokumenta nałožuje. Jeli dokument ma wjacore wotstawki, wobłuki abo druhi objekt, nałožujeće direktne formatěrowanje na kóždy objekt. Direktne formatěrowanje je z menija Format a ze symboloweje lajsty Formatěrowanje k dispoziciji.

Atribut direktneho formatěrowanja, kotryž so na objekt nałožuje, wotpowědny atribut předłohi přepisuje, kotraž k objektej słuša.

Přistup k tutomu přikazej …

Wočińće bóčnicu, klikńće na symbol inspektora předłohow

Symbol Inspektor předłohow w bóčnicy

Tłóčće cmd ⌘Strg+Alt+5

## Wobłuk Inspektor předłohow

### Kajkosće

Wotstawkowe předłohi: Pokazuje lisćinu wotstawkowych předłohow, kotrež su so na tekst na poziciji kursora nałožili, kotrež hierarchiji předłohow slěduja, hdźež nadrjadowana předłoha je nad kóždej podrjadowanej předłohu.

Direktne formatěrowanje wotstawkow: Pokazuje lisćinu wotstawkowych kajkosćow, kotrež su direktnje za tekst na poziciji kursora nastajene.

Znamješkowe předłohi: Pokazuje lisćinu znamješkowych předłohow, kotrež su so na tekst na kursorje nałožili, kotrež hierarchiji slěduja, hdźež nadrjadowana předłoha je nad kóždej podrjadowanej předłohu.

Direktne znamješkowe formatěrowanje: Pokazuje lisćinu znamješkowych kajkosćow, kotrež su direktnje za tekst na poziciji kursora nastajene.

### Hódnoty

Pokazuje hódnoty kajkosćow.

## Wužiće

Wužiwajće inspektor předłohow, zo byšće formatěrowanske problemy w swojim tekstowym dokumenće namakał.

- Kajkosće, kotrež su přez direktne formatěrowanje přepisane, so w štomje wotstawkowych a znamješkowych předłohow šěrja, to rěka, zo so kajkosć předłohi hižo njewuskutkuje.

- Kajkosće wotstawkoweje předłohi, kotrež so přez podrjadowanu wotstawkowu předłohu znowa definuja, so šěrja.

- Kajkosće znamješkoweje předłohi, kotrež so přez podrjadowanu znamješkowu předłohu znowa definuja, so šěrja.

- Wotstawkowe předłohi a direktne kajkosće, kotrež su so přez znamješkowe předłohi abo direktne znamješkowe kajkosće znowa definowali, so šěrja.

Jeli na přikład kromy wotstawki su so z pomocu linealow přez direktne formatěrowanje změnili, so kajkosć Kroma wotstawkoweje předłohi šěrja a kajkosće Kromy pokazuja so w zapisku Direktne wotstawkowe formatěrowanje inspektora předłohow.

Dalši přikład: Jeli znamješkowa předłoha Doraz słowo ze žołtym pozadkom wuzběhuje, a wužiwar jón mylnje z běłym pozadkom přepisa, by so atribut žołty šěrił a běły so pod Direktne formatěrowanje w inspektorje předłohow nalistuje. Inspektor předłohow jenož te atributy pokaza, kotrež wot nadrjadowaneje předłohi wotchileja (zwjetša wotstawkowa předłoha Standard).

Někotre funkcije inspektora předłohow předewšěm nazhonitych wužiwarjow zajimuja:

- Inspektor předłohow móžeće schowane metadaty RDF (Resource Description Framework, standard W3C) na poziciji kursora pokazać, kotrež su z tekstowym wotrězkami, wotstawkami a zapołožkami zwjazane. Za tekstowe wotrězki z anotacijemi móže zapisk „Zakašćikowany tekstowy wobsah“ mjezu zakašćikowanych tekstowych wobłukow z anotacijemi a pola metadatow pokazać.

- Swójske barbowe wotsćiny za pola metadatow dadźa so za tekstowy wobłuk abo polo metadatow z anotaciju nastajić, za wizualizaciju kategorijow metadatow w dokumentowym editorje. Wužiwajće Napohlad – Pólne wotsćiny abo tłóčće cmd ⌘Strg+F8, zo byšće tute pólne wotsćiny znjemóžnił abo zmóžnił.

Podobne temy

Wersijowe informacije za inspektor předłohow

Metadaty RDF w inspektorje předłohow

Metadaty za swójske barby

Prošu podpěrajće nas!