Pjelnjenki barbnych přeběhow wutworić

Wobsah

# Pjelnjenja barbowych přeběhow wutworić

Pjelnjenje barbowych přeběhow je měšenje dweju rozdźělneju barbow abo wotsćinow samsneje barby krok po kroku, kotrež da so na rysowanski objekt nałožić.

### Zo byšće barbowy přeběh nałožił:

1. Wubjerće rysowanski objekt.

2. Wubjerće Format – Płonina… a potom Barbowy přeběh jako pjelnjenski typ w polu Typ.

3. Wubjerće stil barboweho přeběha z lisćiny a klikńće na W porjadku.

## Swójske barbowe přeběhi wutworić

Móžeće swójske barbowe přeběhi definować a eksistowace barbowe přeběhi změnić a tež lisćinu barbowych přeběhow składować a začitać.

### Zo byšće swójski barbowy přeběh wutworił:

1. Wubjerće Format – Płonina…, klikńće na rajtark Płonina a potom na tłóčatko Barbowy přeběh.

2. Wubjerće barbowy přeběh z lisćiny, zo byšće jón jako bazu za swój nowy barbowy přeběh wužiwał a klikńće na Přidać.

3. Zapodajće mjeno za barbowy přeběh do tekstoweho pola a klikńće na W porjadku.

   Mjeno so na kóncu lisćiny barbowych přeběhow jewi a wuběra so za wobdźěłowanje.

4. Nastajće kajkosće barboweho přeběha a klikńće na Změnić, zo byšće barbowy přeběh składował.

5. Klikńće na W porjadku.

## Barbowe přeběhi a transparencu wužiwać

Móžeće kajkosće barboweho přeběha a transparencu rysowanskeho objekta ze swojej myšku přiměrić.

### Zo byšće barbowy přeběh rysowanskeho objekta přiměrił:

1. Wubjerće rysowanski objekt z barbowym přeběhom, kotryž chceće změnić.

2. Wubjerće Format – Płonina…, klikńće na rajtark Płonina a potom na tłóčatko Barbowy přeběh.

3. Přiměrće hódnoty za barbowy přeběh po swojich žadanjach a klikńće na W porjadku.

Zo byšće transparencu objekta přiměrił, wubjerće objekt a potom Format – Płonina… – rajtark: Transparenca.

Podobne temy

Swójske barby definować

Prošu podpěrajće nas!