Wobsah

# Falowacy element

Jeli wotprašowanje, w kotrymž tabele abo pola hižo njeeksistuja, so wočinja, so dialog Falowacy element zjewi. Tutón dialog falowacu tabelu abo falowace polo mjenuje, kotrejž njedatej so interpretować a zmóžnja wam rozsudźić, kak so ma procedura pokročować.

Přistup k tutomu přikazej …

Klikńće w datajowym woknje datowje banki na symbol Wotprašowanja a wubjerće Wobdźěłać – Wobdźěłać….
Jeli referencowane pola hižo njeeksistuja, widźiće tutón dialog.

## Kak dale?

Su tři móžnosće za wotmołwjenje na tute prašenje:

### Chceće woprawdźe wotprašowanje w grafiskim napohledźe wočinić?

Zmóžnja wam, wotprašowanje w naćiskowym napohledźe najebać falowacych elementow wočinić. Tuta móžnosć wam zmóžnja podać, hač so maja druhe zmylki ignorować.

Wotprašowanje so w naćiskowym napohledźe wočini (grafiskeho powjercha). Falowace tabele so prózdne a njepłaćiwe pola ze swojimi (njepłaćiwymi) mjenami w lisćinje polow jewja. To wam zmóžnja, eksaktnje z tymi polemi dźěłać, kotrež su zmylk zawinowali.

### Wotprašowanje w SQL-napohledźe wočinić

Zmóžnja wam, wotprašowanski naćisk w SQL-modusu wočinić a wotprašowanje jako Native SQL interpretować. Móžeće jenož natiwny SQL-modus wopušćić, hdyž přikaz LibreOfficeDev je dospołnje interpretowana (jenož móžno, jeli wužiwane tabele abo pola we wotprašowanju woprawdźe eksistuja).

### Wotprašowanje njewočinić

Zmóžnja wam, proceduru přetorhnyć a podać, zo wotprašowanje njeměło so wočinić. Tute nastajenje funkciji dialogoweho tłóčatka Přetorhnyć wotpowěduje.

### Podobne zmylki tež ignorować

Jeli sće prěnje nastajenje wubrał, ale chceće hišće wotprašowanje w grafiskim napohledźe najebać falowacych elementow wočinić, móžeće podać, hač so druhe zmylki ignoruja. Tohodla so w aktualnym procesu wočinjenja žana zmylkowa zdźělenka njepokazuje, jeli so wotprašowanje korektnje njeinterpretuje.

Prošu podpěrajće nas!