Rjady awtomatisce wuličić

Wobsah

# Datowe rjady na zakładźe susodnych celow awtomatisce wutworić

Móžeće cele z pomocu přikaza Awtomatisce wupjelnić abo Rjad awtomatisce z datami pjelnić.

## Přikaz „Awtomatisce wupjelnić“ wužiwać

Přikaz „Awtomatisce wupjelnić“ datowy rjad generuje, kotryž na definowanym mustrje bazuje.

1. Klikńće do tabeloweje cele a zapodajće ličbu.

2. Klikńće do druheje cele a potom zaso do cele, do kotrejež sće ličbu zapodał.

3. Ćehńće pjelnjenski přimk deleka naprawo cele přez cele, kotrež chceće pjelnić a pušćće tastu myški.

   Cele so z postupowacymi ličbami pjelnja.

Zo byšće spěšnje lisćinu jedyn po druhim slědowace dnjow wutworił, zapodajće Póndźela do cele a ćehńće pjelnjenski přimk.

Dźeržće tastu cmd ⌘Strg, jeli nochceće cele z rozdźělnymi hódnotami pjelnić.

Jeli dwě celi abo wjace celow wuběraće, kotrež rozdźělne ličby wobsahuja, a ćehnjeće, so zbytne cele z aritmetiskim mustrom pjelnja, kotrež so w ličbach spóznawa. Funkcija awtomatiskeho wupjelnjenja tež přiměrjene lisćiny spóznawa, kotrež su so pod LibreOfficeDev – NastajenjaNastroje – Nastajenja – LibreOfficeDev Calc – Lisćiny sortěrować definowali.

Móžeće na pjelnjenski přimk dwójce kliknyć, zo byšće wšě prózdne špalty aktualneho datoweho bloka wupjelnił. Zapodajće na přikład najprjedy Jan do cele A1 a ćehńće pjelnjenski přimk dele do A12, zo byšće w prěnjej špalće dwanaće měsacow dóstał. Zapodajće nětko hódnoty do celow B1 a C1. Wubjerće tutej dwě celi a klikńće dwójce na pjelnjenski přimk. To awtomatisce datowy blok B1:C12 wupjelnja.

## Definowany rjad wužiwać

1. Wubjerće celowy wobłuk w tabeli, kotryž chceće pjelnić.

2. Wubjerće Tabela – Cele wupjelnić – Rjady wupjelnić….

3. Wubjerće parametry za rjad.

   Jeli linearny rjad wuběraće, so stup, kotryž zapodawaće, kóždej naslědnej ličbje w rjedźe přidawa, zo by so přichodna hódnota wutworiła.

   Jeli geometriski rjad wuběraće, so stup, kotryž zapodawaće, z kóždej naslědnej ličbu w rjedźe multiplikuje, zo by so přichodna hódnota wutworiła.

   Jeli datumowy rjad wuběraće, so stup, kotryž zapodawaće, časowej jednotce přidawa, kotruž podawaće.

Podobne temy

Sortěrowanske lisćiny nałožić

Sortěrowanske lisćiny

Prošu podpěrajće nas!