Wobsah

# Ekspertowe nastajenja

Wočinja dialog ekspertowych nastajenjow za rozšěrjene nastajenja a konfiguraciju LibreOfficeDev. Dialog ekspertowych nastajenjow wužiwarjam přistup k stam konfiguraciskich nastajenjow LibreOfficeDev zmóžnja a wjele z nich we wužiwarskim powjerchu abo w dialogach nastajenjow k dispoziciji njeje.

Z dialogom ekspertowych nastajenjow maće přistup k nastajenjam, kotrež móžeće wobdźěłać a składować a kotrež móža waš wužiwarski profil LibreOfficeDev wobškodźić. Přez to móže wužiwarski profil instabilny, inkonsistentny abo samo njewužiwajomny być. Pokročujće z tym jenož, jeli wěsće, štož činiće.

Přistup k tutomu přikazej …

#### Z menijoweje lajsty:

Wubjerće LibreOfficeDev – NastajenjaNastroje – Nastajenja…– LibreOfficeDev – Rozšěrjene – Ekspertowu konfiguraciju wočinić.

#### Z powjercha z rajtarkami:

Klikńće w rajtarku Nastroje na tłóčatko Nastajenja… a wubjerće potom LibreOfficeDev – Rozšěrjene – Ekspertowu konfiguraciju wočinić.

Ekspertowe nastajenja systemowu instalaciju LibreOfficeDev na wašim ličaku njezměnja.

## Zapodawanske polo tekstoweho pytanja

Zapodajće nastajenje, kotrež chceće w tekstowym polu pokazać. Klikńće potom na tłóčatko Pytać.

## Tłóčatko Pytać

Klikńće, zo byšće tekst swojeho nastajenja w štomje nastajenjow pytał.

## Štom nastajenjow

Nalistuje nastajenja hierarchisce w štomowym napohledźe. Zo byšće hałzy wočinił, klikńće dwójce na symbol (+). Hdyž nastajenje je widźomne w štomje, móžeće jo wobdźěłać.

### Mjeno nastajenja

Mjeno nastajenja.

### Kajkosć

Pokazuje mjeno kajkosće nastajenja.

### Typ

Definuje typ kajkosće. Płaćiwe typy su:

- string: Alfanumeriske hódnoty;

- long: cyłe ličby

- boolean: hódnota true abo false;

- void: kajkosće typa void njedadźa so změnić.

### Hódnota

Aktualna hódnota kajkosće.

## Wobdźěłać

Wočinja dialog za wobdźěłowanje nastajenja.

Klikńće dwójce do linki nastajenja, zo byšće aktualne hódnoty typa „string“ a „long“ abo „boolean“ wobdźěłał.

## Wróćo stajić

Staja změny wróćo, kotrež su so w tutym dialogu přewjedli.

Prošu podpěrajće nas!