Wobsah

# Křiwki wobdźěłać

Křiwkowy segment z dweju datoweju dypkow (kónčneju dypkow) a dweju wodźenskeju (přimkow) wobsteji. Wodźenska linija wodźenski dypk z datowym dypkom zwjazuje. Móžeće twar křiwki změnić, hdyž datowy dypk do hinašeho typa přetworjeće abo wodźenske dypki do druheho městna ćahaće.

Móžeće tež kajkosće linije změnić, hdyž liniju a potom Format – Tekstowe polo a twar – Linija… wuběraće.

Zo byšće datowe dypki a wodźenske dypki křiwki pokazał, wubjerće liniju a klikńće potom na symbol Dypki na symbolowej lajsće Rysowanka. Datowe dypki so přez kwadraty reprezentuja a wodźenske dypki přez kružki. Wodźenski dypk móhł so na datowy dypk naworštować.

### Zo byšće křiwkowy segment přiměrił:

1. Wubjerće křiwku a klikńće potom na symbol Dypki na symbolowej lajsće Rysowanka.

2. Přewjedźće jedyn ze slědowacych krokow:

- Ćehńće datowy dypk, zo byšće wulkosć linije změnił. Jeli wodźenski dypk datowy dypk pokrywa, ćehńće wodźenski dypk, doniž njemóžeće datowy dypk widźeć a ćehńće potom datowy dypk.

- Ćehńće wodźenski dypk. Křiwka so k směrej ćaha, ke kotremuž wodźenski dypk ćahaće.

### Zo byšće křiwku dźělił:

Móžeće křiwku jenož dźělić, hdyž ma tři datowe dypki abo wjace.

1. Wubjerće křiwku a klikńće potom na symbol Dypki na symbolowej lajsće Rysowanka.

2. Wubjerće datowy dypk a klikńće potom na symbol Křiwku dźělić w symbolowej lajsće Dypki wobdźěłać.

### Zo byšće začinjeny twar wutworił:

1. Wubjerće křiwku a klikńće potom na symbol Dypki na symbolowej lajsće Rysowanka.

2. Klikńće na symbolowu lajstu Dypki wobdźěłać na symbol Bézierowu křiwku začinić.

### Zo byšće datowy dypk na křiwce přetworił:

1. Wubjerće křiwku a klikńće potom na symbol Dypki na symbolowej lajsće Rysowanka.

2. Klikńće na datowy dypk, kotryž chceće přetworić a přewjedźće jedyn ze slědowacych krokow:

- Zo byšće datowy dypk do łahodneho dypka přetworił, klikńće na symbol Hładki přechad na symbolowej lajsće Dypki wobdźěłać.

- Zo byšće datowy dypk do symetriskeho dypka přetworił, klikńće na symbol Symetriski přechad w symbolowej lajsće Dypki wobdźěłać.

- Zo byšće datowy dypk do róžkeho dypka přetworił, klikńće na symbol Róžkowy dypk na symbolowej lajsće Dypki wobdźěłać.

### Zo byšće datowy dypk přidał:

1. Wubjerće křiwku a klikńće potom na symbol Dypki na symbolowej lajsće Rysowanka.

2. Klikńće w symbolowej lajsće Dypki wobdźěłać na symbol Dypki zasadźić.

3. Klikńće na liniji, hdźež chceće dypk přidać a ćehńće kusk.

Jeli datowy dypk wodźenski dypk nima, wubjerće datowy dypk a klikńće potom na symbol Do křiwki přetworić w symbolowej lajsće Dypki wobdźěłać.

### Zo byšće datowy dypk zhašał:

1. Wubjerće křiwku a klikńće potom na symbol Dypki na symbolowej lajsće Rysowanka.

2. Klikńće na dypk, kotryž chceće zhašeć.

3. Klikńće w symbolowej lajsće Dypki wobdźěłać na symbol Dypki zhašeć.

Podobne temy

Symbolowa lajsta Dypki wobdźěłać

Křiwki rysować

Bitmapowe wobrazy do wektorowych grafikow přetworić

2D-objekty do křiwkow, polygonow a 3D-objektow přetworić

Tekstowe znamješka do rysowanskich objektow přetworić

Prošu podpěrajće nas!