Wobsah

# Funkcije LibreOfficeDev Calc

LibreOfficeDev je tabelowa kalkulacija, kotruž móžeće wužiwać, zo byšće swoje daty wobličił, analyzował a rjadował. Móžeće tež tabelowe dokumenty Microsoft Excel importować a změnić.

## Wobličenja

LibreOfficeDev Calc wam funkcije skići, mjez nimi statistiske a bankowe funkcije, kotrež móžeće wužiwać, zo byšće formle wutworił, z kotrymiž móžeće kompleksne wobličenja ze swojimi datami přewjesć.

Móžeće tež funkciski asistent wužiwać, kotryž wam pomha, waše formle wutworić.

## Wobličenja Što by było, hdyž

Zajimawa funkcija je, zo móžeće sej wuslědki změnow hnydom wobhladać, kotrež sće na jednym faktorje wobličenjow přewjedł, kotrež so z wjacorych faktorow zestajeja. Móžeće na přikład widźeć, kak měnjenje doby w kreditnym wobličenju danjowe sadźby abo wotpłaćenske sumy wobwliwuje. Nimo toho móžeće z pomocu rozdźělnych předdefinowanych scenarijow wjetše tabele rjadować.

## Funkcije datoweje banki

Wužiwajće tabelowe dokumenty, zo byšće swoje daty rjadował, składował a filtrował.

LibreOfficeDev Calc wam zmóžnja, tabele z datowych bankow ćahnyć a pušćić, abo wam zmóžnja, tabelowy dokument jako datowe žórło wužiwać, zo byšće móhł serijowe listy w LibreOfficeDev Writer wutworić.

## Daty rozrjadować

Z mało kliknjenjemi myški móžeće swój tabelowy dokument přestrukturować, zo byšće wěste datowe wobłuki pokazał abo schował, abo zo byšće wobłuki po wosebitych wuměnjenjach formatěrował, zo byšće móhł spěšnje dźělne a cyłkowne wuslědki wobličić.

## Dynamiske diagramy

LibreOfficeDev Calc wam zmóžnja, daty tabelowych dokumentow w dynamiskich diagramach zwobraznić, kotrež so awtomatisce aktualizuja, hdyž so daty měnjeja.

## Dataje Microsoft wočinić a składować

Wužiwajće filtry LibreOfficeDev, zo byšće dataje Excel přetworił, abo zo byšće wjele druhich formatow wočinił a składował.

Prošu podpěrajće nas!