Wobsah

# Specialne znački

Hdyž dokument składujeće, kotryž pola jako dokument HTML wobsahuje, LibreOfficeDev awtomatisce datumowe pola, časowe pola a pola dokumentowych informacijow do specialnych značkow HTML konwertuje. Pólny wobsah so mjez wočinjace a začinjace znački HTML konwertowanych polow zasadźi. Tute specialne znački HTML standardnym značkam HTML njewotpowěduja.

Pola LibreOfficeDev Writer so přez značku <SDFIELD> w dokumenće HTML identifikuja. Pólny typ, format a mjeno specialneho pola so do wočinjaceje znački HTML zapřijimaja. Format pólneje znački, kotraž so přez filter HTML spóznawa, wot pólneho typa wotwisuje.

## Datumowe a časowe pola

Za pola typow „Datum“ a „Čas“ ma parameter TYPE hódnotu DATETIME. Format datuma abo časa so přez parameter SDNUM podawa, na přikład DD:MM:LL za datumowe podaća abo HH:MM:SS za čas.

Za njezměnite datumowe a časowe pola so datum abo čas přez prameter SDVAL podawa.

Přikłady za specialne znački HTML za datum a čas, kotrež so přez LibreOfficeDev jako pola spóznawaja, so w slědowacej tabeli pokazuja:

Pola | Značka LibreOfficeDev
--- | ---
Datum je njezměnity | <SDFIELD TYPE=DATETIME SDVAL="35843,4239988426" SDNUM="1031;1031;DD/MM/LL">17.02.98</SDFIELD>
Datum je wariabelny | <SDFIELD TYPE=DATETIME SDNUM="1031;1031;DD/MM/LL">17.02.98</SDFIELD>
Čas je njezměnity | <SDFIELD TYPE=DATETIME SDVAL="35843,4240335648" SDNUM="1031;1031;HH:MM:SS">10:10:36</SDFIELD>
Čas je wariabelny | <SDFIELD TYPE=DATETIME SDNUM="1031;1031;HH:MM:SS">10:10:36</SDFIELD>

## Pola dokumentowych informacijow

Za pola dokumentowych informacijow ma parameter TYPE hódnotu DOCINFO. Parameter SUBTYPE specifiski pólny typ pokazuje, na přikład SUBTYPE=CREATE za polo dokumentowych informacijow „Wutworjeny“. Za pola dokumentowych informacijow z datumom a časom ma parameter FORMAT hódnotu DATE abo TIME a parameter SDNUM podawa ličbny format, kotryž so wužiwa. Parameter SDFIXED podawa, hač wobsah pola dokumentowych informacijow je njezměnity abo nic.

Wobsah njezměniteho datumowe abo časoweho pola je runja parametrej SDVAL , hewak je wobsah runja tekstej, kotryž so mjez značkami HTML SDFIELD namaka.

Přikłady specialnych značkow HTML za dokumentowe informacije, kotrež so přez LibreOfficeDev jako pola spóznawaja, so w slědowacej tabeli pokazuja:

Pola | Značka LibreOfficeDev
--- | ---
Wopisanje (njezměnity wobsah) | <SDFIELD TYPE=DOCINFO SUBTYPE=COMMENT SDFIXED>Wopisanje</SDFIELD>
Datum wutworjenja | <SDFIELD TYPE=DOCINFO SUBTYPE=CREATE FORMAT=DATE SDNUM="1031;1031;QQ YY">1. kwartal 98</SDFIELD>
Čas wutworjenja (njezměnity wobsah) | <SDFIELD TYPE=DOCINFO SUBTYPE=CREATE FORMAT=TIME SDVAL="0" SDNUM="1031;1031;HH:MM:SS AM/PM" SDFIXED>03:58:35 PM</SDFIELD>
Datum změny | <SDFIELD TYPE=DOCINFO SUBTYPE=CHANGE FORMAT=DATE SDNUM="1031;1031;NN TT. MMM JJ">Pó 23. feb 98</SDFIELD>

Prošu podpěrajće nas!