Wobsah

# Folija

Tutón meni přikazy za rjadowanje a nawigaciju folijow skići.

## Nowa folija

Zasadźuje foliju za tuchwilu wubranej foliju.

## Foliju podwojićStronu podwojić

Zasadźuje kopiju aktualneje folije za aktualnej foliju.

Zasadźuje kopiju aktualneje strony za aktualneje stronu.

## Foliju z dataje zasadźić

Móžeće folije z druheje prezentacije do aktualneje prezentacije zasadźić. Móžeće tež folije mjez prezentacijemi kopěrować.

## Wuhotowanje

Wočinja podmeni z folijowymi wuhotowanjemi.

## Foliju zhašeć

Zhaša wubrane folije.

## Pozadkowy wobraz składować

Jeli folija ma pozadkowy wobraz, tute nastajenje wužiwarjej zmóžnja, wotpowědnu dataju pozadkoweho wobraza składować.

## Pozadkowy wobraz nastajić

Wočinja dialog Datajowy wuběr, zo byšće wobrazowu dataju wubrał, kotraž so ma jako pozadk aktualneje folije wužiwać.

## Folijowe kajkosće

Nastaja folijowe wusměrjenje, folijowe kromy, pozadk a druhe wuhotowanske nastajenja.

## Folijowu předłohu změnić

Pokazuje dialog K dispoziciji stejace folijowe předłohi, hdźež móžeće wuhotowansku šemu za aktualnu foliju wubrać. Objekty w folijowym designje so za objektami w aktualnej stronje zasadźuja.

## Nowy folijowy wuhotowak

Wutwori nowy folijowu předłohu. Tuta funkcija je jenož w napohledźe Folijowa předłoha k dispoziciji.

Zo byšće so k folijowej předłoze dóstał, wubjerće Napohlad – Folijow předłoha. Zo byšće folijowu předłohu wopušćił, wubjerće Napohlad – Normalny.

## Předłohu zhašeć

Zhaša tuchwilu wubranu folijowu předłohu. Tuta funkcija je jenož w napohledźe Folijowa předłoha k dispoziciji.

## Pozadk předłohi

Tute nastajenje wam zmóžnja, pozadkowy wobraz, kotryž je w folijowej předłoze definował, pokazać abo schować.

## Objekty předłohi

Tute nastajenje wam zmóžnja, objekty pokazać abo schować, kotrež su w folijowej předłoze definowane.

## Elementy předłohi

Pokazuje dialogowe polo, hdźež slědowace elementy z folijoweje předłohi dadźa so zmóžnić abo znjemóžnić:

- Hłowowa linka

- Datum/Čas

- Nohowa linka

- Folijowe čisło

## Foliju pokazać

Jeli folija je schowana, tuta funkcija ju zaso pokazuje.

## Foliju schować

Jeli folija je widźomna, tuta funkcija ju chowa.

## Foliju přemjenować

Wočinja dialogowe polo, hdźež so da mjeno za aktualnu foliju postajić.

## K poslednjej wobdźěłanej foliji přeńć

Nawigěruje k poslednjej wobdźěłanej foliji w dokumenće.

## Přesunyć

Pokazuje lisćinu přikazow za přesuwanje aktualneje folije:

- Folija na spočatk: Přesuwa aktualnu foliju do prěnjeje pozicije.

- Folija horje: Přesuwa aktualnu foliju wo jednu poziciju horje w prezentaciji.

- Folija dele: Přesuwa aktualnu foliju wo jednu poziciju dele w prezentaciji.

- Folija na kónc: Přesuwa aktualnu foliju do poslednjeje pozicije.

## Nawigěrować

Pokazuje lisćinu funkcijow, kotrež dadźa so za nawigaciju po folijach wužiwać:

- Do prěnjeje folije: Wuběra prěnju foliju w prezentaciji.

- Do předchadneje folije: Nawigěruje k předchadnej foliji nastupajo tuchwilu wubranu foliju.

- Do přichodnje folije: Nawigěruje k přichodneje foliji nastupajo tuchwilu wubranu foliju.

- Do poslednjeje folije: Wuběra poslednjeju foliju w prezentaciji.

## Přehladna folija

Wutworja nowu foliju, kotraž njerjadowanu lisćinu z folijowymi titulemi wobsahuje, kotrež wubranej foliji slěduja. Přehladna folija so za poslednjej foliju zasadźuje.

## Foliju pokazać

Wutworja nowu foliju z kóždeho rozrjadoweho dypka najwyšeje runiny (tekst jedna runina pod titulnym tekstom w rozrjadowej hierarchiji) we wubranej foliji. Rozrjadowy tekst budźe titul noweje folije. Rozrjadowe dypki pod najwyšej runinu na originalnej foliji so w nowej foliji wo jednu runinu horje přesuwaja.

## Folijowy přechad

Definuje specialny efekt, kotryž so wothrawa, hdyž foliju při prezentaciji pokazujeće.

Podobne temy

Předłohu folijestrony změnić a přidać

Pozadkowu pjelnjenku folijestrony změnić

Prošu podpěrajće nas!