Powšitkowny

Wobsah

# Powšitkowne (Impress a Draw)

Definuje powšitkowne nastajenja za rysowanske abo prezentaciske dokumenty.

Přistup k tutomu přikazej …

Wočińće prezentaciski abo rysowanski dokument, potom

#### Z menijoweje lajsty:

Wubjerće LibreOfficeDev – NastajenjaNastroje – Nastajenja… – LibreOfficeDev Impress/LibreOfficeDev Draw – Powšitkowne.

#### Z powjercha z rajtarkami:

Klikńće na tłóčatko Nastajenja naprawo a wubjerće LibreOfficeDev Impress/LibreOfficeDev Draw – Powšitkowne.

#### Z tastatury:

Alt + F12 a wubjerće LibreOfficeDev Impress/LibreOfficeDev Draw – Powšitkowne.

## Nowy dokument (Impress)

### Z wuběrom předłohow startować

Podawa, hač so ma wokno Předłohu wubrać aktiwizować, hdyž so prezentacija z Dataja – Nowy – Prezentacija wočinja.

## Tekstowe objekty

### Spěšne wobdźěłowanje dowolić

Jeli zmóžnjene, móžeće tekst hnydom po kliknjenju tekstoweho objekta wobdźěłać. Jeli znjemóžnjene, dyrbiće dwójce kliknyć, zo byšće tekst wobdźěłał.

W prezentaciskim abo rysowanskim dokumenće móžeće tež modus tekstoweho wobdźěłanja z pomocu symbola Spěšne wobdźěłanje zmóžnić w symbolowej lajsće Nastajenja aktiwizować.

### Jenož tekstowy wobwod wuběrajomny

Podawa, hač so ma tekstowe polo wubrać, hdyž na tekst klikaće.

We wobłuku tekstoweho pola, kotryž z tekstom wupjelnjeny njeje, da so objekt za tekstowym polom wubrać.

W prezentaciskim abo rysowanskim dokumenće móžeće tež tutón modus z pomocu symbola Jenož tekstowe polo wubrać w symbolowej lajsće Nastajenja aktiwizować.

## Nastajenja

### Při přesuwanju kopěrować

Jeli zmóžnjene, so kopija wutwori, hdyž objekt přesuwaće, mjeztym zo tastu cmd ⌘Strg stłóčenu dźeržiće. Samsne za wjerćenje a měnjenje wulkosće objekta płaći. Originalny objekt na swojej aktualnej poziciji a w swojej wulkosći wostanje.

### Pufrowak za pozadk wužiwać

Podawa, hač so ma pufrowak wužiwać, zo by objekty na globalnej foliji pokazał. To pokazanje pospěši. Znjemóžńće nastajenje Pozadkowy pufrowak wužiwać, jeli chceće změnjeny wobsah na globalnej foliji pokazać.

### Objekty přeco přesuwne

Podawa, zo chceće objekt ze zmóžnjenym nastrojom Wjerćeć přesunyć. Jeli Objekt přeco přesuwajomny markěrowane njeje, da so nastroj Wjerćeć jenož wužiwać, zo by objekt přesunył.

### Objekty w křiwce njeskrjeslić (jenož w rysowankach)

Wobchowuje relatiwne wusměrjenje Bézierowych dypkow a rysowanskich objektow 2D k sebi, hdyž objekt skrjesliće.

### Jednotka měry

Postaja měrjensku jednotku za prezentacije a rysowanki.

### Tabulatory

Definuje wotstup mjez tabulatorami.

## Skalěrować (dokumenty Draw)

### Měritko rysowanki

Postaja měritko rysowanki na statusowej lajsće. Klikńće z prawej tastu na skalowanski faktor w statusowej lajsće, zo byšće lisćinu móžnych hódnotow wočinił.

## Kompatibelnosć (za dokument specifiske nastajenja)

Nastajenja w tutym wobłuku jenož za aktualny dokument płaća.

### Wotstup mjez wotstawkami a tabelemi přidać

Podawa, zo LibreOfficeDev Impress wotstawkowy wotstup eksaktnje kaž Microsoft Powerpoint wuličuje.

Microsoft Powerpoint hornjemu wotstupej přichodneho wotstawka delni wotstup wotstawka přidawa, zo by cyłkowny wotstup mjez woběmaj wotstawkomaj wuličił. LibreOfficeDev Impress jenož wjetši wobeju wotstupow wužiwa.

Prošu podpěrajće nas!