Meni Formular

Wobsah

# Formular

Wobsahuje přikazy za aktiwizowanje naćiskoweho modusa formularow, asistentow wodźenskich elementow a zasadźowanje formularowych wodźenskich elementow do wašeho dokumenta.

Přistup k tutomu přikazej …

#### Z menijoweje lajsty:

Wubjerće Formular.

## Naćiskowy modus

Zmóžnja abo znjemóžnja naćiskowy modus. Tuta funkcija so wužiwa, zo by spěšnje mjez naćiskowym a wužiwarskim modusom přepinała. Aktiwizujće ju, zo byšće formularowe wodźenske elementy wobdźěłał, znjemóžńće ju, zo byšće formularowe wodźenske elementy wužiwał.

## Asistenty wodźenskich elementow

Podawa, hač so ma asistent awtomatisce startować, hdyž so nowy wodźenski element zasadźuje. Tute nastajenje globalnje za wšě dokumenty płaći.

### Popisowe polo

Wutwori polo za pokazowanje teksta. Tute popisowe pola su jenož za pokazowanje předdefinowaneho teksta. Zapodaća w tutych polach móžne njejsu.

### Tekstowe polo

Wutwori tekstowe polo. Tekstowe pola su pola, w kotrychž wužiwar móže tekst zapodać. W formularje tekstowe pola daty pokazuja abo zapodaće nowych datow zmóžnjeja.

### Kontrolny kašćik

Wutwori kontrolny kašćik. Kontrolne kašćiki wam zmóžnjeja, funkciju w formularje zmóžnić abo znjemóžnić.

### Opciske tłóčatko

Wutwori opciske tłóčatko. Opciske tłóčatka wužiwarjej zmóžnjeja, jednu z wjacorych móžnosćow wubrał. Opciske tłóčatka ze samsnej funkcionalnosću samsne mjeno dóstawaja (Mjeno kajkosć). W normalnym padźe skupinske polo dóstawaja.

### Lisćinowe polo

Wutwori lisćinowe polo. Lisćinowe polo wužiwarjam zmóžnja, zapisk z lisćiny wubrać. Jeli formular je z datowej banku zwjazany a zwisk datoweje banki je aktiwny, so asistent lisćinoweho pola awtomatisce zjewi, po tym zo je so lisćinowe polo do dokumenta zasadźiło. Tutón asistent wam pomha, lisćinowe polo wutworić.

### Kombinaciske polo

Wutwori kombinaciske polo. Kombinaciske polo je jednolinkowe lisćinowe polo z wuběranskej lisćinu, z kotrejež móža wužiwarjo móžnosć wubrać. Móžeće kombinaciskemu polu kajkosć „přećiwo pisanju škitany“ připokazać, zo njebychu móhli wužiwarjo druhe zapiski zapodać, hač te, kotrež hižo su w lisćinje. Jeli formular je z datowej banku zwjazany a zwisk datoweje banki je aktiwny, so asistent kombinaciskeho pola awtomatisce zjewi, po tym zo sće kombinaciske polo w dokumenće zasadźił.

### Tłóčatko

Wutwori tłóčatko. Tuta funkcija da so wužiwać, zo by přikaz za definowany podawk, na přikład kliknjenje z myšku, wuwjedła.

Móžeće tekst a grafiki na tute tłóčatka nałožić.

### Wobrazowe tłóčatko

Wutwori tłóčatko jako wobraz. Wothladajo wot grafiskeho zwobraznjenja ma wobrazowe tłóčatko samsne kajkosće kaž „normalne“ tłóčatko.

### Sformatěrowane polo

Wutwori sformatěrowane polo. Sformatěrowane polo je tekstowe polo, w kotrymž móžeće definować, kak so zapodaća a wudaća formatěruja a kotre hranične hódnoty płaća.

Sformatěrowane polo ma wosebite kajkosće wodźenskich elementow (wubjerće Format – Wodźenski element…).

## Dalše pola

Datumowe, časowe, numeriske, měnowe a maskowane polo.

### Skupinske polo

Wutwori wobłuk, kotryž wjacore wodźenske elementy optisce zeskupja. Skupinske pola wam zmóžnjeja, opciske tłóčatka we wobłuku zeskupić.

Jeli skupinski wobłuk do dokumenta zasadźujeće, startuje so asistent skupinskich elementow, kotryž wam zmóžnja, lochko opcisku skupinu wutworić.

Pokaz: Jeli skupinske polo na hižo eksistowace wodźenske elementy ćahaće a potom chceće wodźenski element wubrać, dyrbiće najprjedy kontekstowy meni skupinskeho pola wočinić a Rjadować – Cyle dozady wubrać. Wubjerće potom wodźenski element, mjeztym zo na cmd ⌘Strg tłóčiće.

Skupinske pola so jenož za wizuelny efekt wužiwaja. Funkcionalne zeskupjenje opciskich tłóčatkow da so přez mjenowu definiciju přewjesć: Zapodajće pod kajkosćemi Mjeno wšěch opciskich tłóčatkow samsne mjeno, zo byšće je zeskupił.

### Wobrazowy wodźenski element

Wutwori wobrazowy wodźenski element. Da so jenož wužiwać, zo by wobrazy z datoweje banki přidał. Klikńće w formularowym dokumenće dwójce na jedyn z tutych wodźenskich elementow, zo byšće dialog Grafiku zasadźić wočinił, zo byšće wobraz zasadźił. Je tež kontekstowy meni (nic w naćiskowym modusu) z přikazami za zasadźowanje a zhašenje wobraza.

Wobrazy z datoweje banki dadźa so w formularje pokazać a nowe wobrazy dadźa so w datowej bance zasadźić, jeli wobrazowy wodźenski element přeićwo pisanju škitany njeje. Wodźenski element dyrbi so na polo datoweje banki typa wobraz poćahować. Zapodajće tohodla datowe polo do wokna kajkosćow na rajtarku Daty.

### Datajowy wuběr

Wutwori tłóčatko, kotrež datajowy wuběr zmóžnja.

### Tabelowy wodźenski element

Wutwori tabelowy wodźenski element, zo by tabelu datoweje banki pokazał. Jeli nowy tabelowy wodźenski element wutworiće, so asistent tabeloweho elementa zjewi.

Wosebite informacije wo tabelowych wodźenskich elementach.

### Nawigaciska lajsta

Wutwori nawigacisku lajstu.

Nawigaciska lajsta wam zmóžnja, so po datowych sadźbach datowe banki abo formulara datoweje banki pohibować. Wodźenske elementy na tutej nawigaciskej lajsće runje tak funguja kaž wodźenske elementy w standardnej nawigaciskej lajsće w LibreOfficeDev.

## Kajkosće wodźenskich elementow

Wočinja dialog za wobdźěłowanje kajkosćow wubraneho wodźenskeho elementa.

## Formularowe kajkosće

W tutym dialogu móžeće mjez druhim datowe žórło a podawki za cyły formular podać.

## Formularowy nawigator

Wočinja formularowy nawigator. Formularowy nawigator wšě formulary a podformulary aktualneho dokumenta z jich datymi wodźenskimi elementami pokazuje.

## Aktiwěrowanski porjad

Wočinja dialog Tabulatorowy porjad, zo byšće móhł porjad změnić, po kotrymž wodźenske elementy fokus dóstawaja, hdyž wužiwar tabulatorowu tastu (↹) tłóči.

## W naćiskowym modusu wočinić

Wočinja formulary w naćiskowym modusu, zo by so dał formular wobdźěłać.

## Awtomatiski fokus wodźenskeho elementa

## Wobsahowe wodźenske elementy

Wobsahowy wodźenski elementy je zastupowacy tekst, w kotrymž so aktualny wobsah wuměnja, hdyž do wodźenskeho elementa klikaće. Wobsahowe wodźenske elementy su indiwiduelne wodźenske elementy, kotrež dadźa so předłoham, formularam a dokumentam přidać a za wužiwanje přiměrić. Wobsahowe wodźenske elementy móža instrukcije k dispoziciji stajić a wodźenske elementy nastajić so zhubić, hdyž wužiwarjo swój tekst zapodawaja.

Prošu podpěrajće nas!