Wobsah

# Nastajenja

Definuje formlowe nastajenja, kotrež za wšě dokumenty płaća.

Přistup k tutomu přikazej …

Wočińće formlowy dokument, wubjerće LibreOfficeDev – NastajenjaNastroje – Nastajenja… – LibreOfficeDev Math – Nastajenja.

## Ćišćerske nastajenja

### Titul

Podawa, hač chceće mjeno dokumenta ćišćeć.

### Formlowy tekst

Podawa, hač so ma wobsah wokna Přikazy deleka na wućišću ćišćeć.

### Ramik

Nałožuje ćeńki ramik na formlowy wobłuk we wućišću. Titul a Formlowy tekst so jenož zaramikujetej, jeli wotpowědny kontrolny kašćik je aktiwny.

## Ćišćerski format

### Originalna wulkosć

Ćišći formlu, bjeztoho zo by so aktualna pismowa wulkosć přiměriła. Je móžno, zo so při wulkich formlach dźěl přikazoweho teksta wotrězuje.

### Wulkosći přiměrić

Přiměrjuje formlu na format strony, kotryž so we wućišću wužiwa. Woprawdźita wulkosć so přez wužity papjerowy format postaja.

### Skalowanje

Pomjeńšuje abo powjetšuje wulkosć wućišćaneje formle wo podaty powjetšowacy faktor. Zapodajće požadany powjetšowacy faktor direktnje do wodźenskeho elementa Skalowanje, abo nastajće hódnotu z pomocu šipowych tastow.

## Dalše nastajenja

### Wizuelne wobdźěłanje zmóžnić

Zmóžnja direktne wobdźěłanje formlow we woknje formloweho pokazanja. Tute nastajenje je po standardźe znjemóžnjene.

### ~ a ' na kóncu linki ignorować

Podawa, zo so tute zastupowace symbole wotstronja, jeli su na kóncu linki. W staršich wersijach LibreOfficeDev so přidawanje tajkich znamješkow na kóncu linki tomu zadźěwaše, zo so prawa kroma formle při ćišćenju wotrězuje.

### Jenož wužite symbole zasadźić (mjeńša datajowa wulkosć)

Składuje jenož te symbole z kóždej formlu, kotrež so w tej formli wužiwaja. W staršich wersijach LibreOfficeDev su so wšě symbole z kóždej formlu składowali.

### Róžkate, kulojte a zhibowane spinki awtomatisce začinić

Skići začinjacu róžkatu spinku, kulojtu spinku abo kwaklatu spinku, hdyž so wotpowědne wočinjace znamješko w formlowym editorje zapodawa.

### Zapodawanske wokno za skalowanski faktor

Redukuje abo powyšuje wulkosć formloweho koda přez wěsty skalowanski faktor.

Prošu podpěrajće nas!