Wariable (pola)

Wobsah

# Wariable

Wariablowe pola wam zmóžnjeja, wašemu dokumentej dynamiski wobsah přidać. Móžeće na přikład wariablu wužiwać, zo byšće čisłowanje stronow wróćo stajił.

Přistup k tutomu přikazej …

#### Z menijoweje lajsty:

Wubjerće Zasadźić – Polo – Dalše pola… – Wariable

#### Z powjercha z rajtarkami:

Wubjerće Polo – Dalše Pola – rajtark: Wariable na rajtarku Zasadźić.

Polo

#### Z tastatury:

Strg + F12

Zo byšće swojemu dokumentej polo přidał, klikńće na pólny typ w lisćinje Wubrać a potom na Zasadźić.

## Typ

Nalistuje pólne typy wariablow, kotrež su k dispoziciji.

Typ | Wopisanje
--- | ---
Wariablu nastajić | Definuje wariablu a jeje hódnotu. Móžeće hódnotu wariable změnić, hdyž před polo wariable klikaće a potom Wobdźěłać – Pola… wuběraće. Po standardźe so wšě wariable z numeriskim typom wutworjeja. Hdyž polo Wariablu nastajić do dokumenta prěni raz zasadźujeće, dyrbiće jeho format we wobłuku Format definować. Format móže pak tekst pak numeriski być, při čimž rozdźělne numeriske formaty su k dispoziciji. Hdyž format je definowany, njemóžeće format změnić, chibazo wotstronjeće wariablu z dokumenta. Po standardźe so wšě wariable w numeriskim formaće wutworjeja.
Wariablu pokazać | Zasadźuje aktualnu hódnotu wariable, na kotruž w lisćinje Wuběr klikaće.
DDE-polo | Zasadźuje DDE-zwjazanje do dokumenta, kotrež móžeće tak husto kaž móžno z připokazanym mjenom aktualizować.
Formlu zasadźić | Zasadźuje konstantnu ličbu abo wuslědk formle. Hdyž so wariabla z numeriskej hódnotu wutworja, so jeje wobsah jako formla interpretuje, a wuslědk so awtomatisce do ličby přetwori. Luty tekst, kotryž je wot pazorkow wobdaty, so do 0 wuhódnoćuje, ale jeli měšany znamješkowy rjećazk kaž "123a456" zapodawaće, so přetworjenje pola prěnjeho njenumeriskeho znamješka zastaji – štož w ličbje 123 rezultuje. Formlowy wuraz so po prawidłach za formle w tabelach a wužiwa wariable, kotrež su w dokumenće město w tabelowych celach definowane.
Zapodawanske polo | Zasadźuje nowu hódnotu za wariablu abo wužiwarske polo. Hódnota wariable w zapodawanskim polu je jenož wot tam płaćiwa, hdźež je so polo zasadźiło. Zo byšće hódnotu wariable pozdźišo w dokumenće změnił, zasadźće druhe zapodawanske polo ze samsnym mjenom, ale druhej hódnotu. Hódnota wužiwarskeho pola wšak so globalnje změni. Wariable so w polu Wuběr pokazuja. Hdyž na tłóčatko Zasadźić klikaće, so dialog Pola přepruwować zjewi, hdźež móžeće nowu hódnotu abo přidatny tekst jako přispomnjenku zapodać.
Čisłowy wobłuk | Zasadźuje awtomatiske čisłowanje za tabele, grafiki abo wobłuki.
Wariablu strony nastajić | Zasadźuje referencny dypk w dokumenće, za kotrymž so ličenje stronow znowa započina. Wubjerće „zapinjeny“, zo byšće referencny dypk zmóžnił a „wupinjeny“, zo byšće jón znjemóžnił. Móžeće tež wotchilenje zapodać, zo byšće z ličenjom stronow z druhim čisłom započał.
Wariablu strony pokazać | Pokazuje ličbu stronow wot referencneho dypka „Wariablu strony nastajić“ do tutoho pola.
Wužiwarske polo | Zasadźuje swójsku globalnu wariablu. Móžeće wužiwarske polo wužiwać, zo byšće wariablu za wuměnjenski přikaz definował. Hdyž wužiwarske polo měnjeće, so wšě instancy wariable w dokumenće aktualizuja.

## Wubrać

Nalistuje k dispoziciji stejace pola za pólny typ, kotryž je w lisćinje Typ wubrany. Zo byšće polo zasadźił, klikńće na polo a potom na Zasadźić.

Zo byšće spěšnje polo z lisćiny Wuběr zasadźił, dźeržće tastu cmd ⌘Strg a klikńće dwójce na polo.

### Format

Jeli polo datum čas abo ličbu pokazuje, so potom Format wužiwa, zo by so napohlad datuma, časa abo ličby přiměrił. Zwučene formaty so we woknje Format pokazuja abo klikńće na „Přidatne formaty“, zo byšće swójski format definował.

### Mjeno

Zapodajće mjeno swójskeho pola, kotrež chceće wutworić.Tute nastajenje je za pólne typy „Wariablu nastajić“, „DDE-polo“, „Čisłowy wobłuk“ a „Wužiwarske polo“ k dispoziciji.

Swójske pola su jenož w aktualnym dokumenće k dispoziciji.

### Hódnota

Zapodajće wobsah, kotryž chceće swójskemu polu přidać.

Definujće w lisćinje Format, hač so ma hódnota jako tekst abo ličba zasadźić.

Slědowace pola dadźa so jenož zasadźić, jeli wotpowědny pólny typ je w lisćinje Typ wubrany.

W dokumenće HTML stej dwě přidatnej poli za pólny typ „Wariablu nastajić“ k dispoziciji: HTML_ON a HTML_OFF. Tekst, kotryž w polu Hódnota zapodawaće, so do wočinjaceje so znački HTML (<Value>) abo začinjaceje so znački (</Value>), hdyž so dataja jako dokument HTML składuje wotwisujo wot nastajenja, kotrež wuběraće.

## DDE-přikaz

Powšitkowna syntaksa za přikaz DDE je: „<Server> <Topic> <Item>“, při čimž Server je mjeno DDE za nałoženje, kotrež daty wobsahuje. Topic so na městno za Item poćahuje (zwjetša datajowe mjeno) a Item reprezentuje poprawny objekt.

Tute nastajenje je jenož k dispoziciji, jeli so pólny typ „DDE-polo“ wuběra.

## Formla

Tute nastajenje je jenož k dispoziciji, jeli pólny typ „Formlu zasadźić“ je wubrany.

### Pokaz

Zapodajće tekst, kotryž chceće w polu pokazać. Jeli zastupowace polo zasadźujeće, zapodajće tekst, kotryž chceće jako pokiw pomocy pokazać, hdyž je pokazowak myški nad polom.

#### Wotchilenje

Zapodajće wotchilensku hódnotu, kotruž chceće na polo ličby strony nałožić, na přikład „+1“.

Tute nastajenje je jenož k dispoziciji, jeli pólny typ „Wariablu strony nastajić“ je wubrany.

## Njewidźomny

Chowa pólny wobsah w dokumenće. Polo so jako ćeńke šěre markěrowanje do dokumenta zasadźuje. Tute nastajenje je jenož za pólnej typaj „Wariablu nastajić“ a „Wužiwarske polo“ k dispoziciji.

## Z nadpismowym čisłom

Wužiwajće tute nastajenje, zo byšće nadpismowe čisło před polom „čisłowy wobłuk“ pokazał. Nadpismowe čisło z nadpisma před městnom pola pochadźa.

### Hač do runiny

Při typiskim wužiwanju nadpismow w dokumenće so wubrane čisło podawa, kelko runinow nadpismoweho čisła (započinajo wot 1) ma so pokazać. Wubrana hódnota maksimalnu ličbu runinow podawa, kotrež so maja pokazać. Woprawdźita ličba móže mjenje runinow měć. Jeli na přikład direktnje předchadźace nadpismowe čisło je 2.6 a 4 je wubrane, so jenož 2.6 pokaza. Jeli [Žadyn] je wubrany, so žane nadpismowe čisło njepokazuje.

Za pokazanje wubrane nadpismowe čisło je prěnje předchadne nadpismo, kotrehož rozrjadowanska runina je jenaka abo mjeńša hač wubrana rozrjadowanska runina. Wubjerće na přikład „2“, zo byšće nadpismowe čisło prěnjeho předchadneho nadpisma z rozrjadowanskej runinu 1 abo z rozrjadowanskej runinu 2 wužiwał.

### Dźělatko

Podajće znamješko, kotrež so ma jako dźělatko mjez nadpismowym čisłom a pólnym čisłom wužiwać.

Z nadpismowym čisłom, Hač do runiny a Dźělatko su jenož za pólny typ „Čisłowy wobłuk“ k dispoziciji.

## Nałožić

Přidawa lisćinje Wuběr swójske polo.

Nałožić

## Zhašeć

Wotstronja swójske polo z lisćiny Wuběr. Móžeće jenož pola wotstronić, kotrež so w aktualnym dokumenće njewužiwaja. Zo byšće polo z lisćiny wotstronił, kotrež so w aktualnym dokumenće wužiwa, zhašejće najprjedy wšě instancy pola w dokumenće a wotstrońće jo z lisćiny.

Zhašeć

Prošu podpěrajće nas!